ދ. އަތޮޅުގެ ޞިއްޙީ ޚިދުމަތަށް 50 އަހަރު ފުރުން ފާހަގަކުރުމުގެ ގޮތުން ބޭއްވެވި ޖަލްސާގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދެއްކެވި ވާހަކަފުޅު - The President's Office\n16 އޮކްޓޫބަރު 2019، ރިފަރެންސް: SA/RIMS/2019/80\nމިނިސްޓަރ އޮފް ހެލްތް ޢަބްދުﷲ އަމީން، ދ. އަތޮޅު ހޮސްޕިޓަލުގެ މެނޭޖަރ ޠާހިރު ޢަބުދުއްރާފިޢު، އަދި ހޮސްޕިޓަލްގެ މުވައްޒަފުން، ޞިއްޙީ ދާއިރާގައި ޚިދުމަތް ކުރައްވާ އެންމެހައި ބޭފުޅުން، އަޅުގަނޑާއެކު މި ދަތުރުގައި ބައިވެރިވެވަޑައިގަންނަވާ ރައްޔިތުންގެ މަޖިލީހުގެ މެންބަރު، އަދި ރައީސް އޮފީހުގެ އިސް ބޭފުޅުން، ކުޑަހުވަދޫގެ ލޮބުވެތި ރައްޔިތުން، އަދި ހާޒިރުވެވަޑައިގެން ތިއްބެވި އެންމެހައި ބޭފުޅުން؛\nއާދެ، މިރެޔަކީ ދ. އަތޮޅަށް، ވަކިން ޚާއްޞަކޮށް، ކުޑަހުވަދުއަށް ވަރަށް އުފާވެރި ރެޔެއް. ދ. އަތޮޅު ހޮސްޕިޓަލަށް 50 އަހަރު ފުރުން ފާހަގަކުރާ މި އުފާވެރި މުނާސަބަތުގައި، މި ހޮސްޕިޓަލުގެ ވެރިންނަށާއި މުވައްޒަފުންނަށް، އަދި މި އަތޮޅާއި، ކުޑަހުވަދޫގެ ލޮބުވެތި ރައްޔިތުންނަށް ވަރަށް އިޚްލާޞްތެރިކަމާއެކުގައި އަޅުގަނޑު ޝުކުރު ދަންނަވަން. އަދި ތަހުނިޔާއާއި މުބާރަކްބާދީވެސް ދަންނަވަން.\nއަދި މިއުފާވެރި ޙަފްލާގައި ބައިވެރިވުމަށް އަޅުގަނޑަށް ދަޢުވަތު ދެއްވި ކަމަށްޓަކައި، މިނިސްޓަރ އޮފް ހެލްތް ޢަބްދުﷲ އަމީނަށާއި، މި ހޮސްޕިޓަލުގެ ވެރިންނަށާއި މުވައްޒަފުންނަށް، ވަރަށް އިޚްލާޞްތެރިކަމާއެކު ޝުކުރު ދަންނަވަން. އަދި މި މުނާސަބަތަށް ވެފައިވާ ތައްޔާރީތަކަށްޓަކައި، މިކަމުގައި އުޅުއްވި ހުރިހާ ބޭފުޅުންނަށް، ވަރަށްވެސް އިޚްލާޞްތެރިކަމާއެކުގައި އަޅުގަނޑު ޝުކުރު ދަންނަވަން.\nފެންނަން ހުރި ޙަޤީޤަތަށް ބަލާއިރު މިއީ، ޞިއްޙީ ޚިދުމަތުގައި ވަރަށް ކާމިޔާބު ހޮސްޕިޓަލެއް. އެކަމަށްޓަކައި، މި ޚިދުމަތް މިރަށުގައި ފެށްޓެވި ބޭފުޅުންނަށާއި، މި ހޮސްޕިޓަލުގެ ތަރައްޤީއަށްޓަކައި، މިދިޔަ ބައި ޤަރުނުގައި ޚިދުމަތްކޮށްދެއްވި އެންމެހައި ބޭފުޅުންނަށްވެސް، އެ ބޭފުޅުންގެ ޚިދުމަތުގެ އަގު ވަޒަންކޮށް، އަޅުގަނޑު ޝުކުރު ދަންނަވަން.\nމި ހޮސްޕިޓަލަކީ، ރަށްރަށުގެ ތަރައްޤީއަށްޓަކައި، ރައްޔިތުން ބާރުވެރިކުރުމުގެ މުހިންމުކަން، ވަރަށް ރަނގަޅަށް ސާބިތުކޮށްދޭ ހެތްކެއް. މި ހޮސްޕިޓަލް އުފަންވެގެން އައީވެސް، ވަކި އިންތިޒާމެއްގެ ތެރެއިން، ޞިއްޙީ ޚިދުމަތް ދޭންޖެހޭނެ ކަމަށް، މި ރަށުގެ ރައްޔިތުންނަށް ގަބޫލުކުރެވި، ރައްޔިތުން އެކަމަށް އިސްނަގައިގެން ކުރި މަސައްކަތުން.\nއަދި ހޮސްޕިޓަލް މިހާރު މިހުރި ފެންވަރަށް ތަރައްޤީ ކުރުމުގައިވެސް، މި ރަށުގެ ރައްޔިތުން ވަރަށް މުހިންމު ދައުރެއް އަދާކޮށްފައިވޭ. ވަކިން ޚާއްޞަކޮށް، އެކި ދުވަސްވަރު\nމި ހޮސްޕިޓަލް ހިންގުމުގެ ބުރަ މަސްއޫލިއްޔަތު އުފުއްލެވި އެކި ބޭފުޅުން ކުރެއްވި ޚިދުމަތްތައް، މިކަމުގައި ވަރަށް މުހިންމު ދައުރެއް އަދާކުރި.\nއާދެ! މިއީ ރާއްޖޭގައި ހަތަރުވަނައަށް ހުޅުވުނު ޞިއްޙީ މަރުކަޒު. މި ދައްކަނީ މީގެ 50 އަހަރު ކުރީގެ ވާހަކަ. އޭރު ރާއްޖެ އޮތްގޮތް، މި އަތޮޅު އޮތް ގޮތް، އަދި މި ރަށް އޮތް ގޮތް، ރަނގަޅަށް ހަނދާން ހުރި ބޭފުޅުން، މި ތަނުގައި ކޮންމެވެސް ވަރަކަށް ތިއްބަވާނެ. ރައްޔިތުންގެ ހޭލުންތެރިކަމާއި، ޚިދުމަތްތަކާއި ވަސީލަތްތައް ހުރިގޮތް، މިހާރާ ބަލާއިރު ވަރަށް ތަފާތު.\nއޭރު ރާއްޖޭގެ ގިނަ ރަށްރަށަކީ، ބޮޑެތި އެތައް ބަލިތަކެއްގެ ހާއްޔެއް. ފައިލޭރިޔާ، މެލޭރިއާ، ޕޯލިއޯ، ކެއްސުންބަލިފަދަ، ކިތަންމެ ބައްޔެއް ދިޔައީ ރަށްރަށުގައި ފެތުރެމުން.\nއެ ބަލިތަކުގައި އެތައް ބަޔަކު މަރުވެގެންދިޔަ. އޭރު އެ ބަލިތަކަށް ބޭސްކުރަން ތިބި ބަޔަކީ، ޙަކީމީ ބޭސްވެރިން. ފަންޑިތަވެރިންނާއި ދިވެހި ބޭސްވެރިން. އެއީވެސް ވަރަށް މަދު ބައެއް.\nމިހާރު މި ފެންނަ ވިލާތުގެ ޑޮކްޓަރީ ބޭސްވެރިކަން ރާއްޖެއަށް ތަޢާރުފްވީ 1970ގެ އަހަރުތަކުގެ ތެރޭގައި. އޭގެފަހުން، މިދިޔަ އަހަރުތަކުގައި ރާއްޖޭގެ ޞިއްޙީ ޚިދުމަތަށް، އަދި މުޅި ޞިއްޙީ ނިޒާމަށް ވަރަށް ގިނަ ބަދަލުތަކެއް އަތުވެއްޖެ. އޭގެ ތެރޭގައި ވަރަށް ރަނގަޅު ބަދަލުތައްވެސް ހިމެނޭ. އަދި ނުރަނގަޅު ބަދަލުތަކެއް މިހާރުވެސް އަޅުގަނޑުމެންނަށް އެބަ ފެނޭ.\nއެންމެ ރަނގަޅު ބަދަލަކީ، ކުރިން މިދެންނެވި ފަދަ، ގައިންގަޔަށް އަރާ ބޮޑެތި ބަލިތައް ރާއްޖެއިން ނައްތައިލެވުން. ރަށްރަށުގައި ޞިއްޙީ މަރުކަޒުތަކާއި، ހޮސްޕިޓަލްތައް ތަރައްޤީ ކުރެވުން. ނަމަވެސް ދުޅަހެޔޮ ދިރިއުޅުމަކަށް އަޅުގަނޑުމެން ވިސްނާއިރު ކުރިމަތިވެފައި ހުރި ގޮންޖެހުންތައް އަދިވެސް ވަރަށް ގިނަ.\nތަފާތު ބަލިތަކުގައި ދިވެހިން މަރުވާ ނިސްބަތަށް ބަލާއިރު، މިހާރު އެންމެ ގިނަ ދިވެހިން މަރުވަނީވެސް، ދެންމެ ހެލްތް މިނިސްޓަރ ވިދާޅުވި ފަދައިން، ގައިންގަޔަށް ނާރާ ބަލިތަކުގައި. އަހަރަކު މަރުވާ މީހުންގެ ގާތްގަނޑަކަށް 84 އިންސައްތަ މީހުން މަރުވަނީ އެފަދަ ބަލިތަކުގައި. މި ދެންނެވީ، ކެންސަރާއި، ހިތުގެ ބަލިތަކާއި، ސްޓްރޯކާއި، ފުއްޕާމޭގެ ބަލިތަކާއި، ކިޑްނީއާ ގުޅުން ހުރި ބަލިތައް.\nމީގެ ތެރެއިން ވަރަށް ގިނަ ބަލިތަކަކީ، ދުންފަތާ ވަރަށް ބޮޑަށް ގުޅިފައި ހުރި ބަލިތައް. ރާއްޖެއަކީ ދުނިޔޭގެ ނިސްބަތުން ބެއްޔަސް، ދުންފަތުގެ އިސްތިޢުމާލުކުރާ މީހުންގެ އިންސައްތަ، އެންމެ މަތީ އެއް ޤައުމު. ރާއްޖެއަށް އަހަރަކު 460 މިލިއަނަށްވުރެ ގިނަ ސިނގިރޭޓް އެބަ އެތެރެކުރޭ. އެއީ އަޅިޔަށް ހަދައި އިސްރާފުކުރެވޭ 1.6 ބިލިޔަން ރުފިޔާ.\nއާދެ! ދުންފަތުގެ އިސްތިޢުމާލު ކުރުމަކީ، އަޅުގަނޑުމެންގެ ޢާންމު ޞިއްޙަތަށް ކުރިމަތިވެފައި އޮތް ވަރަށް ބޮޑު ގޮންޖެހުމެއް، އަދި ވަރަށް ބޮޑު ނުރައްކަލެއް. މި ނުރައްކާ ނައްތާލަން އަޅުގަނޑުމެން އެބަ ތެދުވަންޖެހޭ. އަޅުގަނޑު ހިތުން މިފަދަ ހޮސްޕިޓަލްތަކުން އެކަމުގައި ވަރަށް މުހިންމު ދައުރެއް އަދާކުރެވޭނެ.\nގައިންގަޔަށް އަރާ ބޮޑެތި ބަލިތައް ނައްތާލެވިފައި ވިޔަސް، ޞިއްޙީ ޚިދުމަތުގެ ތެރެއިން އަޅުގަނޑުމެން މިއަދު ކުރިމަތިލާން ޖެހިފައިވާ ގޮންޖެހުންތައް، ކުރިންވެސް ދެންނެވި ފަދައިން މަދެއް ނޫން. ގައިންގަޔަށް ނާރާ ބޮޑެތި ބަލިތަކާއި، ދިރިއުޅުމުގެ ވައްޓަފާޅިއާ ގުޅިފައިވާ ކިތަންމެ ބައްޔަކާ، އަޅުގަނޑުމެން މިއަދު މިވަނީ ހަނގުރާމަ ކުރަން ޖެހިފައި.\nނަމަވެސް، އެފަދަ ބަލިތަކުގެ ހަމައެކަނި ފަރުވާއަކީ، ބޭސް ކަމުގައި ދެކިގެން، އެމައްސަލައަށް ޙައްލެއް ލިބޭކަށް ނެތް. އެކަމަށް އޮތް އެންމެ ރަނގަޅު ފަރުވާއަކީ، ޢާންމު ޞިއްޙީ ނިޒާމު ވަރުގަދަ ކުރުން. ދިރިއުޅުމުގެ އާދަތަކާއި، ކެއުންބުއިމުގައި ޞިއްޙީ މިންގަނޑުތަކަށް އިސްކަން ދިނުން. ބަލިތަކުން ރައްކާތެރިވުމަކީ ފަރުދީ ޒިންމާއެއް ކަމަށް ގަބޫލުކޮށް، އެކަމަށް މަސައްކަތް ކުރުން.\nޢާންމު ޞިއްޙަތުގެ ނިޒާމު ވަރުގަދަ ކުރުމުގެ އެންމެ ބޮޑު ބޭނުމަކީ، މުޖުތަމަޢުގެ ފަރުދުންނާއި ޢާއިލާތަކުގެ ޞިއްޙަތު ސަލާމަތްކޮށްދީ، ދުޅަހެޔޮކަން އިތުރުކުރުން. އެކަން ހާސިލުކުރެވޭނީ، ރަށު ފެންވަރުގަޔާއި، އަތޮޅު ފެންވަރުގަޔާއި، ޤައުމީ ފެންވަރުގައި އެކަމަށް މަސައްކަތް ކޮށްގެން. އާދެ! މުޅި މުޖުތަމަޢު އެކުގައި މަސައްކަތް ކޮށްގެން.\nގައިންގަޔަށް އަރާ ބަލިތައް، ކުރު މުއްދަތެއްގެ ތެރޭގައި ރާއްޖެއިން ނައްތައިލެވުނީ ކީއްވެގެންތޯ ވިސްނައިލުން މިއަދު މުހިންމު. މިތާ ތިއްބެވި ބައެއް ބޭފުޅުން ހަނދުމަފުޅު ހުންނާނެ، އޭރުގެ ކޮމިޔުނިޓީ ހެލްތު ވަރކަރުންނާއި، ނަރުހުންނާއި، ޞިއްޙީ ޚިދުމަތްތެރިން، ގެއިން ގެޔަށް، ދޮރުން ދޮރަށް ހިންގަވައިގެން، ކުރެއްވި މަސައްކަތް.\nރާއްޖޭގެ ޞިއްޙީ ޚިދުމަތުގެ ޙަޤީޤީ ކާމިޔާބީއަކީ އެއީ. މިއަދު އަޅުގަނޑުމެން ޢާންމު ޞިއްޙަތުގެ ވާހަކަ ދައްކާއިރު، ހޭލުންތެރި ކުރުމުގެ މަސައްކަތް ވަރަށް ބޮޑަށް އިތުރުކުރަން އެބަޖެހޭ. ޢާންމު ޞިއްޙަތާމެދު ހޭލުންތެރިކުރުމަށް، ދޮރުން ދޮރަށް ހިނގުމުގެ ޙަރަކާތް، އަލުން މިއޮތީ ފަށަން ޖެހިފައި.\nއަތޮޅުތަކުގެ ހޮސްޕިޓަލްތަކަށް 50 އަހަރު ފުރިގެން، އެކަން ފާހަގަކުރިޔަސް، އެންމެ އެކަށީގެންވާ ފެންވަރަށް އަދިވެސް ޞިއްޙީ ޚިދުމަތް ލިބެން ނެތްކަން އަޅުގަނޑުވެސް ގަބޫލުކުރަން. އެކަމުގައި ވަރަށް ގިނަ ދަތިތައްވެސް އެބަހުރި. ވަސީލަތްތަކުގެ ދަތިކަމާއި، ޖާގައިގެ ދަތިކަން، އަދި ޑޮކްޓަރުންނާއި ނަރުހުންގެ ދަތިކަންވެސް އިންތިހާއަށް އެބައޮތް.\nއިރާދަކުރެއްވިއްޔާ ކުރިއަށް މިއޮތީ، މި ހޮސްޕިޓަލުގެ ޚިދުމަތްތަކަށް ހެޔޮ ބަދަލުތަކެއް އަންނާނެ ދުވަސްތަކެއް. މި ހޮސްޕިޓަލުގެ އާ ޢިމާރާތް ފަރުމާކޮށް ނިމި، އެކަމަށް ބޭނުންވާ ފައިސާވެސް މިހާރު ވަނީ ބަޖެޓްކުރެވިފައި. އެހެންވީމާ، މިހޮސްޕިޓަލުގެ އާ ޢިމާރާތުގެ ޢަމަލީ މަސައްކަތް، މާތް ﷲގެ ވާގިފުޅާއެކުގައި، އަޅުގަނޑުމެން ރާވާފައިވާ ގޮތަށް ކުރިއަށްދާނެ.\nޞިއްޙީ ޚިދުމަތް ފޯރުކޮށްދިނުމުގައި، މިރަށަށްވެސް، މި އަތޮޅަށްވެސް މިވަގުތު ދިމާވެފައި އޮތް އެންމެ ބޮޑު އެއް މައްސަލައަކީ، އިމަރޖެންސީ ޙާލަތުގައި މާލެއަށް ގެންދަންޖެހޭ ބަލިމީހާ ގެންދިޔުމަށް ހުރި ދަތިތައް. ޚާއްޞަކޮށް، ވައިގެ މަގުން ބަލިމީހާ މާލެއަށް ގެންދިޔުމުގައި ހުރި ދަތިތައް. އިރާދަކުރެއްވިއްޔާ، އަޅުގަނޑު މިއަދު ކައުންސިލާ އެކީގައި ވީ ބައްދަލުވުމުގައި ވާހަކަ ދެއްކިގޮތަށް، އެކަމަށް އަވަސް ޙައްލެއް ގެނައުމުގެ މަސައްކަތް، އަޅުގަނޑުމެން ކުރާނެ ވާހަކަ މި ފުރުޞަތުގައި ދަންނަވަން.\nމިރަށަކީ ތަރައްޤީގެ މަޝްރޫޢުތައް ހިންގުމަށް ފައްކާވެފައި އޮތް ރަށެއް. ވަސީލަތްތައް އެބަހުރި. އެކަށީގެންވާ އާބާދީއެއްވެސް އެބައޮތް. މިހާރުވެސް ރަޖިސްޓްރީއަށްވުރެ ގިނަ މީހުން، މި ރަށުގައި ދިރިއުޅެމުން އެބަދޭ. މަސްވެރި އަދި ފަތުރުވެރިކަންވެސް ފުޅާކޮށް، މި އަތޮޅުގައި އެބައޮތް. އެހެންކަމުން، މި ރަށް މިއޮތީ ތަރައްޤީއަށް ހަމަ ފައްކާވެފައި.\nއިރާދަކުރެއްވިއްޔާ، އަޅުގަނޑުމެންގެ ތަރައްޤީގެ ޕްލޭނުގައި މި ސަރަޙައްދުގައި ޤާއިމުކުރެވޭ އަރބަން ސެންޓަރެއްގެ ގޮތުގައި، އަޅުގަނޑުމެން މި ރަށް ތަރައްޤީ ކުރާނަން. އަދި އެފަދަ އަރބަން ސެންޓަރަކަށް ބޭނުންވާ ހުރިހާ ވަސީލަތެއް އިރާދަކުރެއްވިއްޔާ، މިރަށުގައި ޤާއިމު ކުރެވިގެންދާނެ.\nއެގޮތުން އަޅުގަނޑު މި ދެންނެވި ފަދައިން، ހޮސްޕިޓަލް ތަރައްޤީ ކުރެވިގެން ދިޔުމުގެ އިތުރަށް، ސްކޫލަށް ބޭނުންވާ އިތުރު ވަސީލަތްތަކާއި، މަގުތައް ހެދުމާއި، ފެރީ ޓަރމިނަލް ހެދުމާއި، މިރަށަށް ބޭނުންވެފައިވާ ޒަމާނީ ފެންވަރުގެ މަސްމާރުކޭޓާއި، އަދި މި އަތޮޅުގެ މީހުން ބާނާ މަސް، ފަސޭހައިން ގަނެވޭނެ ގޮތްތައް އިންތިޒާމު ކުރެވިގެންދާނެ. އަދި މިރަށުގެ ޒުވާނުންނަށް ބޭނުންވާ ކުޅިވަރުތައް ކުޅެވޭނެ އިންތިޒާމުތައް ހަމަޖެހިގެންދާއިރުގައި، މިރަށުގައި ޒޯން ސްޓޭޑިއަމެއް ރަނގަޅަށް ތަރައްޤީ ކުރެވިގެންދާނެ.\nމީގެ ތެރެއިން ގިނަ މަސައްކަތްތަކަކީ، އިރާދަކުރެއްވިއްޔާ 2020 ވަނަ އަހަރުގެ ބަޖެޓްގައި ހިމަނައިގެން ކުރިއަށް ގެންދެވޭނެ މަޝްރޫޢުތަކެއް ކަމުގައިވެސް އަޅުގަނޑު ދަންނަވަން.\nއާދެ، އަޅުގަނޑުގެ ވާހަކަ މިހިސާބުން ނިންމާލަމުން، އަދިވެސް އެއްފަހަރު މިއަދަށް، މިކަމަށް ތައްޔާރުކުރުމަށްޓަކައި ބުރަ މަސައްކަތްތަކެއް ކުރެއްވި ހުރިހާ ބޭފުޅުންނަށް އަޅުގަނޑުގެ އިޚްލާޞްތެރި ޝުކުރު ދަންނަވަން.\nއަޅުގަނޑުގެ ދުޢާއަކީ، ޤައުމުގެ ތަރައްޤީއަށް އަޅުގަނޑުމެން އެންމެން ގުޅިގެން މި ކުރާ މަސައްކަތުގައި މާތް ﷲ ބަރަކާތް ލެއްވުން. އަޅުގަނޑުމެންގެ ދިރިއުޅުން ބާއްޖަވެރި ކުރައްވައި، ޞިއްޙީ ދާއިރާއަށް ކުރިއެރުމާއި ފާގަތިކަން، މާތް ﷲ މިންވަރުކުރައްވާށި! އާމީން.


SunOnline: Fellaini aa contact vi meehun thibi Male' ge2ge eh monitoring ah\nފެލައިނީއާ ކޮންޓެކްޓްވި މީހުން ތިބި މާލޭގެ ދެ ގެއެއް މޮނިޓަރިންއަށް\nފެލައިނީ -- ފޮޓޯ/ އޭޕީ\nރާއްޖެއިން ދިޔަފަހުން ކޮވިޑް19 އަށް ޕޮޒިޓިވްވި މެންޗެސްޓާ ޔުނައިޓެޑްގެ ކުރީގެ މިޑްފީލްޑަރު މަރުއޯން ފެލައިނީ އާ ބައްދަލުވި ދެ މީހުން މާލޭގައި ދިރިއުޅެމުން އަންނަ ދެ ގެއެއް މޮނިޓަރިންނަށް ލާފައިވާކަމަށް ސަރުކާރުން ހާމަކޮށްފިއެވެ.\nފެލައިނީ ކޮވިޑް19 އަށް ޕޮޒިޓިވްް ވެފައިވާކަން އެނގުނީ މި މަހުގެ 20 ވަނަ ދުވަހު، ޗައިނާގައި ހުއްޓައެވެ. ފެލައިނީ ބައްޔަށް ޕޮޒިޓިވް ވެފައިިވަނީ، މި މަހުގެ އަށަކުން 12 އަށް ވަން އެންޑް އޮންލީ ރީތި ރަށުގަައި ޗުއްޓީ ހޭދަކޮށްފައި ދިޔަ ފަހުންނެވެ.\nއެއާއެކު ފެލައިނީގެ ކޮންޓެކްޓް ޓްރޭސިންގެ މަސައްކަތް ވަނީ ފަށައިފައެވެ. އަދި މިހާތަނަށް އޭނާއާ ކްލޯޒް ކޮންޓެކްޓުވި ދެ މީހަކު ވަނީ ވެލިދޫ ކަރަންޓީނު ފެސިލިޓީގައި އެކަހެރިކޮށްފައެވެ.\nއެ ދެ މީހުން އެކަހެރިކޮށްފައި ވަނީ އެ ދެމީހުންގެ ފަރާތުން ބަލީގެ އަލާމާތްތަކެއް ފެންނާތީ ކަމަށް އެޗްޕީއޭ އިން ވަނީ ހާމަކޮށްފައެވެ.\nކޮރޯނާވައިރަސް އާ ގުޅޭ އެންމެ ފަހުގެ މައުލޫމާތު ދިނުމަށް މިއަދު ބޭއްވި ނޫސްވެރިންގެ ބައްދަލުވުމުގައި ސަރުކާރުން މިކަމަށް ހާއްސަކޮށްފައި ހުންނަވާ ތަރުޖަމާނު މަބްރޫކު އަޒީޒް ވިދާޅުވީ، މާލެ އިން މޮނިޓަރިން އަށް ލާފައިވާ ދެ ގެއަކީ، ފެލައިނީ އާ ކްލޯޒް ކޮންޓެކްޓުވި ދެމީހުން ދިރިއުޅޭ ގެ ކަމަށާއި، އެ ދެ ގެ މޮނިޓަރިންއަށް ލާފައި ވަނީ އެ ދެމީހުންގެ ފަރާތުން ބަލީގެ އަލާމާތްތައް ފެންނާތީ ރައްކާތެރިކަމުގެ ފިޔަވަޅެއްގެ ގޮތުން ކަމަށެވެ.\nމޮނިޓަރިން އަށް ލާފައިވާ ތަންތަނަށް މީހުން ވަދެ ނުކުމެ އުޅުން މަނާވާނެއެވެ. އެ ގެތައް މޮނިޓަރިންގެ ހާލަތުން ދޫކޮށްލާނީ ޓެސްޓުގެ ނަތީޖާއަށް ބެލުމަށްފަހުއެވެ.\nމަބްރޫކް މިއަދު ވިދާޅުވީ ފެލައިނީ ރާއްޖެ އައި ރޫޓު އަދި ދަންނަވަން ނޭނގޭ ކަމަށާއި، ނަމަވެސް އޭނާ ރާއްޖެ އައީ ޗައިނާއިން ނޫން ކަމަށެވެ. މަބްރޫކް މީގެ ކުރިން ވިދާޅުވީ ފެލައިނީއަށް ބަލިޖެހިފައި ވަނީ އޭނާ ރާއްޖެއިން ފުރައިގެން ދިޔަ ފަހުން ޗައިނާއިން ކަމަށެވެ.\nއެހެން ނަމަވެސް ފެލައިނީއާ ކޮންޓެކްޓުވި މީހުން ހޯދުމުގެ މަސައްކަތް އެޗްޕީއޭ އިން އަންނަނީ ކުރަމުންނެވެ. އެގޮތުން އޭނާ ޗުއްޓީ ހޭދަކުރި ރީތިރަށް ރިސޯޓުން އޭނާއާ ކޮންޓެކްޓް ވި މީހުން ދެނެގަތުމުގެ މަސައްކަތް ކުރަމުން ދާކަމަށްވެސް މަބުރޫކު ވިދާޅުވިއެވެ.\nކުޅުންތެރިޔާއާ ބައްދަލުވެ ކައިރި ކޮންޓެކްޓެއް ވެފައިވާނަމަ 1676 ގުޅައި ރިޕޯޓު ކުރުމަށް މަބުރޫކު އެދިލެއްވިއެވެ. އަދި ބައެއް ފަރާތްތަކުން މިހާރުުވެސް ހޮޓްލައިނަށް ގުޅާ، ކޮންޓެކްޓުވެފައިވާކަން ރިޕޯޓުކޮށްފައިވާކަމަށް މަބްރޫކް މިއަދު ވިދާޅުވިއެވެ. ނަމަވެސް އަދަދެއް ހާމައެއް ނުކުރައްވައެވެ.\nއޭގެ އިތުރުން ފެލައިނީ ދަރުކުރީ އެއާޕޯޓުން ކަމަށް ވާތީ އޭނާއާ ކޮންޓެކްޓް ވި މީހަކު މާލެ ސަރަހައްދުގެ އުޅެދާނެކަމަށް ބަލައި އިތުރަށް ސަމާލުވުމަށް މަބުރޫކު އެދިލެއްވިއެވެ.\nޗައިނާގެ ސުޕަ ލީގަށް މިހާރު ކުޅޭ ފެލައިނީ ވައިރަސް އަށް ޕޮޒިޓިވްވި ކަން އެނގިފައިވަނީ އޭނާ ޗައިނާގެ އިރުމަތީ ޕްރޮވިންސް އެއް ކަމަށްވާ ޝެންޑޮންގް ވެރި ރަށް ސިނާން އަށް ދިޔުމުންނެވެ. ރޭލުން އޭނާ ސިނާން އަށް ގޮސްފައިވަނީ މިދިޔަ ހުކުރު ދުވަހު އެވެ.


Bridge belun roadh kuru krumakah!\nބްރިޖް ބެލުން ރޯދަ ކުރު ކުރުމަކަށް!\nސައިކަލުތަކުގައި ހަވީރު ގަޑީ ނުކުމެ ރޯދަ ކުރުކުރަން ފިނި ބުރު ޖެހުމަކީ އާދައެކެވެ. މާލޭގައި އެކަން ބޮޑެވެ. ރޯދަ މަހު ހަވީރު ފިނި ބުރު ޖަހާލަން ނުކުންނަ މީހުން އޮންނަނީ ހިނި ރޮނގުތަކެއްހެން މަގުތައް ފުރާލާފައެވެ. މާލޭގެ ތަންތަން ބަލާލާށެވެ. އެކި ދިމަ ދިމާއަށް މަޑުކޮށްލާށެވެ. ނަމަވެސް އެހެން ރޯދަ މަސްތަކާ ހިލާފަށް މި ރޯދަ މަހު ފިނި ބުރު ޖަހަން ނުކުންނަ އެންމެންގެ ސަމާލުކަން ހުއްޓެނީ ގާތްގަނޑަކަށް އެއް ދިމާއަށެވެ. މީހުނާއި ސައިކަލުން ފިތި ތޮއްޖެހި ބާރުވިޔަސް ސައިކަލުގައި ގޮސް މަޑުކޮށްލެވެނީ ލޮނުޒިޔާރަތް ކޮޅުގައި ހަދަމުންދާ މާލެއާ ހުޅުލެ ގުޅައިލާ "ޗައިނާ މޯލްޑިވްސް ފްރެންޑްޝިޕް ބްރިޖް" ސަރަހައްދަށެވެ. ބްރިޖްގެ މަސައްކަތް ބަލައިލާށެވެ. ޗައިނާ މީހުންގެ ސައިޓާ ހަރަކާތްތަކަށް ބަލަހައްޓައިގެން ވަގުތު ދުއްވާލާށެވެ.\nމިއޮއް ހުރިހާ ދުވަހު ގެއިން ނުނުކުމެ ތިބި އަންހެންވެރިންނާއި ވަރަށް ގިނަ މުސްކުޅިންނާއި އާއިލާތައް ވެސް ރޯދަ މަހުގެ ހަވީރު ގަޑީގައި ރީތިވެލައިގެން ފިނިބުރު ޖަހާލައި ރޯދަ ކުރުކޮށްލާން ދަނީ ބްރިޖް އަޅާ ދިމާއަށެވެ. ރޯދަ ވީއްލާ ގަޑިއާ ކައިރިކޮށް ބްރިޖްގެ މަންޒަރުތައް ބަލައިގެން ރޯދަ ކުރު ކުރަން ވަރަށް ގިނަ ބައެއްގެ ޝައުގުވެރިކަން ބޮޑެވެ.\n"ވަރަށް އުފާވެ މިތަން ބަލައިލަން ކޮއްކޮ މެން ގޮވައިގެން އާދެވުނީމަ، ކުޑަ އިރު ފެނުނު ކަހަލަ މަންޒަރެއް ނޫންވިއްޔާ. މާލެއާ ހުޅުލެ ގުޅާލީމަ ވަރަށް ފަސޭހަވެގެން ދާނެ. ހަމަ ނޭވާލެވޭނެ. އެހެންވެ އެކަން ކުރަން ބަޔަކު މަސައްކަތް ކުރާތަން ފެނިފަ އަސްލު އުފާ ވަނީ. ދެން އެ މަންޒަރު ބަލައިލަން ވެސް އާދެވޭނެތާ،" ބްރިޖުގެ މަސައްކަތްތައް ބަލަން ގޮސް ހުރި މީހަކު ބުންޏެވެ. "ދެން ހިއެއް ނުވޭ މިކަން ހުއްޓޭނެހެން. މާލޭގެ މި ތޮއްޖެހުމުން ސަލާމަތްވާނެ މިފަހަރު،"\nރޯދަ ކުރު ކުރަން ފިނި ބުރު ޖަހަން ނުކުންނަ މީހުންގެ ގިނަ ބަޔަކު ލޮނު ޒިޔާރާތްކޮޅުގައި ކޮންމެ ދުވަހަކުވެސް އިރު އޮއްސެންދެން ތިބެ އެވެ. އެތަނަށް ގިނަ ބަޔަކު ޖަމާވާތީ މަގުތައް ތޮއްޖެހިދާނެ ކަމަށް ބަލައިގެން ފުލުހުން ވެސް ވަނީ އެ ސަރަހައްދުގެ ޓްރެފިކަށް ބޮޑެތި ބަދަލުތަކެއް ގެނެސްފަ އެވެ.\nއެގޮތުން ހަވީރު 4:00 އުން 6:30 އަށް ލޮނުޒިޔާރަތް ކޮޅު ހިމެނޭ ގޮތައް ބޭރުމަގުގެ ބައެއް ސަރަހައްދުތައް ވަނީ އެއްކޮޅަށް ދުއްވޭ ގޮތައް ހަދައިފައެވެ. ނަމަވެސް ބްރިޖްގެ މަސައްކަތްތައް ބަލައިލަން ގާތްގަނޑަށް 100 އެއްހާ މީހުން އަބަދުވެސް ތިބެ އެވެ. އެހެން މުޅި ސަރަހައްދު އޮންނަނީ ބަންދުވެފަ އެވެ. އެކަމާ ރުޅިގަދަ ވެގެން ބަރުގޮނު އަޅުވަމުން ދުއްވާ މީހާވެސް ލޮނުޒިޔާރާތްކޮޅާ ހަމަވުމުން މަޑުކޮށްލަނީ ބްރިޖްގެ މަންޒަރު ބަލާށެވެ.\nމީއީ މިހާރު މުޅިން އާކަމެއް ނޫނެވެ. މީގެ ދެ މަހެއްހާ ދުވަސް ކުރިން ވެސް އެ ސަރަހައްދުން ދުއްވާފައި ނުނީ ހިނގާފައިދާ މީހާ ބްރިޖުގެ މަސައްކަތްތައް ކުރިޔަށް ދާތަން ބަލައިލަން މަޑުނުކޮށެއް ނުދެ އެވެ.\nބްރިޖު ބަލަންދާ މީހުނަށް މެސެޖެއް!\nބްރިޖުގެ މަސައްކަތްތައް ކުރިޔަށްދާ ގޮތާއި ސްޕީޑް ފެނިފައި ވަރަށް ގިނަ މީހުން ތިބެނީ އާޝޯހުވެފަ އެވެ. ވަރަށް ގިނަ ސުވާލުތައް އެމީހުން އުފައްދަ އެވެ. ޖަމާވާ ގާތްގަނޑަކަށް އެންމެން ކަހަލަ ގޮތަކަށް ހީކުރަނީ މިހާރު ފެންނަނީ އެމީހުން 2018 ގައި ދުއްވާފައިދާނެ ބްރިޖު ކަމަށެވެ. އަދި އެއަޅަނީ ބްރިޖްގެ މަސައްކަތަށް ބޭނުންވާނެ އަށި ކަން އެނގޭ މީހުން އަދިވެސް މަދެވެ.\nފަށައިގެން ކުރިޔަށް ދަނީ ބްރިޖުގެ އަމަލީ މަސައްކަަތެވެ. އެހެން ނަމަވެސް އަސްލު ބްރިޖު އަޅަން ފެށީ މިދިޔަ ހުކުރު ދުވަހުގަ އެވެ. އޭގެ ކޮޅުތައް އަދި ދައްކައެއް ނުލާނެ އެވެ. މިހާރު އެންމެން އާޝޯހުވެ ބަލަން ތިބެނީ އެއީ އަސްލު ބްރިޖު އެޅަން ކަނޑުމަތީ ތިބެގެން މަސައްކަތް ކުރާނެ ތަނެެވެ.\nއަސްލު ބްރިޖު އެޅުމުގެ މަސައްކަތްތައް ކުރިޔަށް ދާނީ މިހާރު އަޅައިފަވާ ވަގުތީ ބްރިޖުގެ ބޭރަށްވާގޮތަށެވެ. ޕްލެޓް ފޯމްތައް ބޭނުން ކުރާނީ އަސްލު ބްރިޖުގެ ފައުންޑޭޝަން އަޅަން ކަނޑަށް ހޮޅިތައް ޖަހަން އަރާ ތިބޭ އައްޓަކަށެވެ.\nސިނަ މާލެ ބްރިޖް ރޯދަ މަހާ ރޯއްޖާ\nރޯދަމަހު ބްރިޖުގައި ބަރު ވެހިކަލް ދުއްވުން މަނާކޮށް މުދާ އުފުލާ ގަޑި ކަނޑައަޅައިފި\nނިއުޕޯޓް ހުސް ކުރަން މިނިސްޓްރީގެ އިންޒާރު!\nހެޔޮ އަގުގައި ބިހާ އަލުއްވާއި ފިޔާ ވިއްކަން ފަށައިފި\nރޯދަމަހު ފިހާރައާ ކެފޭގެ ގަޑިތައް އާންމުކޮށްފި


މޯލްޑިވްސް ކަރެކްޝަނަލް ސަރވިސް (އެމްސީއެސް) ގެ އިންސްޓިޓިއުޓް ފޯރ ކަރެކްޝަނަލް ސްޓަޑީޒް (އައިކޯސްޓް) އިން މިޑްލް މެނޭޖްމަންޓަށް ޚާއްސަކޮށް ”މިޑްލް މެނެޖަރސް ރިފްރެޝަރ” ގެ ނަމުގައި ޕްރޮގްރާމެއް މާފުށީ ޖަލުގައި ފަށައިފިއެވެ.\n05 ދުވަހުގެ މުއްދަތަށް ކުރިއަށް ގެންދާ މި ޕްރޮގްރާމްގައި އެކި ޖަލުތަކުން 18 ޕްރިޒަން އޮފިސަރުން ވަނީ ބައިވެރިވެފައެވެ. އަދި މިއީ މި ޕްރޮގްރާމްގެ ފުރަތަމަ ބެޗްއެވެ.\nމި ޕްރޮގްރާމްގައި ކިޔަވާދެއްވާނީ އައިކޯސްޓްގެ މުދައްރިބުންނާއި މޯލްޑިވްސް ކަރެކްޝަނަލް ސަރވިސްގެ ފަންނީ މުވައްޒަފުންނެވެ.\nމި ޕްރޮގްރާމްގެ ބައިވެރިންނަށް ލީޑަރޝިޕް އެންޑް ކޮމިއުނިކޭޝަން ސްކިލްސް، އެތިކްސް އެންޑް ގޯލް ސެޓިންގ، ސްވިމިންގ އާއި ފުޓް ޑްރިލް، އިންވެސްޓިގޭޝަން އެންޑް ޕްރޮބްލަމް ސޯލްވިންގ އަދި މެނޭޖީރިއަލް ޕްރޮފައިލް ފަދަ މޮޑިއުލްތަކުގެ އިތުރުން ޤާނޫނާއި ގަވާއިދުތަކަށް އަހުލުވެރިކުރުމާއި ޔޫއެން ކޮންވެންޝަން އަގޭންސްޓް ޓޯޗަރ އަދި އޮޕްޝަނަލް ޕްރޮޓޮކޯލް ޓު ދަ ކޮންވެންޝަން އަގޭންސްޓް ޓޯޗަރ މުވާހަދާތަކާ ބެހޭ މަޢުލޫމާތު ކިޔަވާދިނުމަށް ވަނީ ހަމަޖެހިފައެވެ.


ފަލަސްތީނުގެ ނަރުހެެއް ގަޔަށް ބަޑި ޖަހައި ޝަހީދު ކޮއްލައިފި | Fuvahmulahcity\nފަލަސްތީނުގެ ނަރުހެެއް ގަޔަށް ބަޑި ޖަހައި ޝަހީދު ކޮއްލައިފި\n1 އަހަރު ކުރިން June 2, 2018 Mohamed Ninaaz0ޚިޔާލު\nފަލަސްތީނުގެ ނަރުހެެއް ގަޔަށް ބަޑި ޖަހައި ޝަހީދު ކޮއްލައިފިއެވެ.\nއިސްރާއީލުގެ އަނިޔާވެރިކަމާއި ހިސޯރުކުރުންތަކާއި ދެކޮޅަށް ހުކުރު ދުވަހު ބޭއްވި އެއްވުމަށް އިސްރާއީލުގެ އަނިޔާވެރި ސިފައިން ބަޑި ޖެހުމުން ޝަހީދުވެފައިވާނީ ފަލަސްތީނުގެ ޒުވާން ނަރުހެކެވެ.\nއުމުރުން 21 އަހަރު ރަޒަން އަޝްރަފް އަލް ނަޖާއް ޝަހީދު ކޮއްލާފައިވަނީ ޣައްޒާގެ އިރުން އޮންނަ ހާން ޔޫނުސް އަވަށުގައި ޒަހަމުވެފައި ތިބި ފަލަސްތީނުގެ ރައްޔިތުން ތަކަކަށް ފަރުވާދެމުން ދަނިކޮށެވެ.\nފަލަސްތީން ރައްޔިތުން އިހްތިޖާޖަށް ނުކުތީ ގުދުސް އަށް އެމެރިކާ އެމްބަސީ ބަދަލު ކުރުމާ ދެކޮޅު ހެދުމަށެވެ. އެމްބަސީ ބަދަލުކޮށްފައި ވަނީ އިޒްރޭލް އުފެދުނުތާ 70 އަހަރު ފުރޭ މުނާސަބަތާ ދިމާކޮށެވެ. “ރިޓާން އޮފް މާޗް”ގެ ނަމުގައި ފަލަސްތީނުން އިހްތިޖާޖް ފަށާފައި ވަނީ މާޗް 30 ވަނަ ދުވަހު އެވެ. އެ ތާރީޚުން ފެށިގެން އިޒްރޭލް ސިފައިން ވަނީ ފަލަސްތީނުގެ 130 މީހުން ޝަހީދުކޮށްލައި ،13،000 އަށް ވުރެ ގިނަ މީހުން ޒަޚަމްކޮށްލައިފަ އެވެ. މީގެ ތެރެއިން 300 މީހުން އަށް ވަނީ ސީރިއަސް ޒަހަމް ތަކެއް ލިބިފައެވެ.\nޣައްޒާއާއި އިސްރާއީލު ގުޅޭ ބޯޑަރުގައި އިސްރާއީލުން ހިންގި ޖަރީމާ ބައެއް ގައުމުތަކުން އަނގަބަހުން ކުށްވެރި ކުރިއެވެ. ނަމަވެސް އެކަމުގައި ވެސް އެމެރިކާއިން ދެއްކީ ބަހަނާއެވެ. އެ ޖަަރީމާގެ ޒިންމާ އެމެރިކާއިން އެޅުވީ ޣައްްޒާ ކޮންޓްރޯލްކުރާ ހަމާސް ޖަމާއަތުގެ ބޮލުގައެވެ.\nއިސްރާއީލުގައި ހުންނަ އެމެރިކާ އެމްބަސީ ގުދުސްއަށް ބަދަލުކުރުމަށް މިދިޔަ އަހަރުގެ ޑިސެމްބަރުމަހު ރައީސް ޑޮނަލްޑް ޓްރަމްޕް އަމުރުކުރެއްވި ހިސާބުން ފަލަސްތީނު ސަރުކާރުންވަނީ، އެމެރިކާއާއެކު އޮންނަ ހުރިހާ ގުޅުމެއް ކަޑާލާފައެވެ.\n← ހަމައެކަނި ސައެއް ނޫން، ޑްރޯން އިން ކޮންމެ ކާއެއްޗެއްވެސް ގެނެސްދޭނެ\nއެޕަލް އިން މި އަހަރު ހަތަރު ފޯނެއް ނެރޭނެ →


JW Marriott Maldives Resort & Spa July mahu hulhuvanee! JW Marriott Maldives Resort & Spa July mahu hulhuvanee!\nޖޭ ޑަބްލިއު މެރިއޮޓް ރިސޯޓު އެންޑް ސްޕާ ޖުލައި މަހު ހުޅުވަނީ!\nޖޭ ޑަބްލިއު މެރިއޮޓް ރިސޯޓު އެންޑް ސްޕާ\nށ. އަތޮޅު ވަގަރުގައި ތަރައްޤީކޮށްފައިވާ "ޖޭ ޑަބްލިއު މެރިއޮޓް ރިސޯޓު އެންޑް ސްޕާ" ރީބްރޭންޑްކޮށް، އަންނަ ޖުލައި މަހު ހުޅުވުމަށް ތައްޔާރުވަމުންދާކަމަށް އެރިސޯޓުން ބުނެފިއެވެ.\nޖޭ ޑަބްލިއު މެރިއޮޓް ބްރޭންޑުން ރާއްޖޭގައި ތަރައްޤީކުރަމުންދާ މި ރިސޯޓު ކުރިން ހުޅުވުމަށް ނިންމާފައި އޮތީ މިދިޔަ އަހަރުގެ ނޮވެމްބަރު މަހުގައެވެ. އެހެންނަމަވެސް، މި ރިސޯޓު ހުޅުވުމަށް މިހާރު ހަމަޖެހިފައިވަނީ މިއަހަރުގެ ޖުލައި މަހުކަމަށް ރިސޯޓު ހިންގާ ފަރާތުން ބުނެއެވެ.\nށ. އަތޮޅު ވަގަރުގައި ތަރައްޤީކޮށްފައިވާ މި ރިސޯޓަކީ 61 ބީޗް ވިލާ އާއި ވޯޓަރ ވިލާއާއެކު ކޮންމެ ވިލާއެއްގައި ޕްރައިވެޓް ޕޫލެއް ހިމެނޭހެން ތަރައްޤީކޮށްފައިވާ ރިސޯޓެކެވެ. ރިސޯޓުގައި ތަރައްޤީކޮށްފައިވާ ވިލާތައް ޖާގައިގެ ގޮތުން ފަސް ބަޔަކަށް ބަހާލާފައިވާއިރު، މި ވިލާތަކުގެ ޖާގަ އުޅެނީ 234 ސްކެއަރ މީޓަރާއި 638 ސްކެއަރ މީޓަރާއި ދެމެދުއެވެ.\nވިލާތަކުގެ އިތުރުން ރިސޯޓަށް ޚާއްސަކަމެއް ގެނެސްދެނީ ރިސޯޓުގައި ހުންނަ ޓްރީޓޮޕް ރެސްޓޮރެންޓާއި ސްޕާއާއި ޖިމް، ޔޯގާ ޕެވިލިއަން އަދި ބިއުޓީ ސެލޫންއިންނެވެ.\nރިސޯޓަށް އަންނަ ފަތުރުވެރިންނާއި މެހެމާނުންނަށް ރިސޯޓުގައި ޚާއްސަ ސްޕޯޓްސް އަދި ޑައިވް ސެންޓަރެއް ޤާއިމްކޯށްފައިވާއިރު ތަމްރީނު ލިބިފައިވާ މެރިން ބަޔޮލޮޖިސްޓުންގެ އެހީގައި ޑައިވްކުރުމާއި ސަރފްކުރުމުގެ ތަފާތު ހަރަކާތްތައް ތަޖުރިބާކޮށްލެވޭނެއެވެ.\nޖޭ ޑަބްލިއު މެރިއޮޓް ބްރޭންޑުން ރިސޯޓު ހުޅުވުމުގެ ފަހު ތައްޔާރީތައް ވަމުން އަންނައިރު މިހާރު ވެސް މި ބްރޭންޑުން ރާއްޖޭގައި ތިން ރިސޯޓެއް ހިންގަމުން އެބަދެއެވެ. އެއީ އެސް.ޓީ ރެޖިސް މޯލްޑިވްސް ވޮއްމުލި ރިސޯޓާއި ޝެރެޓަން މޯލްޑިވްސް ފުލް މޫން ރިސޯޓް އެންޑް ސްޕާ އަދި ޑަބްލިއު މޯލްޑިވްސް މި ތިން ރިސޯޓެވެ.


ހޫނު ފެނަށް ވެއްޓުމުން، އަންބާނީގެ ދީލަތި އެހީ އިންޑިއާގެ ރައްޔިތުންނަށް – Dhen.mv\nހޫނު ފެނަށް ވެއްޓުމުން، އަންބާނީގެ ދީލަތި އެހީ އިންޑިއާގެ ރައްޔިތުންނަށް\nދެން އެމްވީ March 25, 2020 - 1:44 pm\nހަލުވިކަމާއެކު ފެތުރެމުންދާ ކޮވިޑް19 އާއި ދެކޮޅަށް ކުރާ ހަނގުރާމައަށް އިންޑިއާގެ އެންމެ މުއްސަނދި މީހާ އެހީ ނުވާ ކަމަށް ބުނެ ގިނަ ބައެއްގެ ފާޑުކިޔުން އަމާޒުވެފައި ވަނިކޮށް އަންބާނީގެ ރިލަޔަންސް ކުންފުނިން އިންޑިއާ ރައްޔިތުންނަށް ބޮޑުއެހީތެރިކަމެއް ވެދޭން ނިންމައިފިއެވެ.\nއެގޮތުން ރިލައިންސް އިންޑަސްޓްރީސް އިން ވަނީ އިންޑިއާގައި ހޮސްޕިޓަލެއް އެޅުމަށް ނިންމާފައެވެ. ހޮސްޕިޓަލުގެ ޑިޒައިނާއި ޕްލޭން މިހާރުވަނީ އެކުލަވާލައި ނިމިފައިކަން ވެސް އެކުންފުނިން ބުނެފައިވެއެވެ. މީގެ އިތުރުން ވެސް އެކުންފުނީގެ ޖިއޯ ޕްލެޓްފޯމް މެދުވެރިކޮށް ސިއްހީ ހިދުމަތް ފޯރުކޮށްދިނުމަށާއި ހުރިހާ އެމެޖެންސީ އުޅަނދުތަކަށް ބޭނުންވާ ފިއުލް އެކުންފުނިން ދޭން ވަނީ ނިންމާފައެވެ.\nހަމައެހެން މަހަރާޝްތުރާގެ ޗީފް މިނިސްޓަރ އުފައްދާފައިވާ ރިލީފް ފަންޑަށް ވެސް އަންބާނީ ވަނީ5ކަރޯޑް އިންޑިއަން ރުޕީސް ހަދިޔާކޮށްފައެވެ.\nރިލަޔަންސް ކުންފުނިން ނެރުނު ޕްރެސް ސްޓޭޓްމެންޓެއްގައި ބުނެފައިވާ ގޮތުގައި ގައުމަށްޓަކައި ކޮންމެފަދަ ގުރުބާނީއެއް ވާންވެސް އެކުންފުނިން ތިބި ތައްޔާރަށް ކަމަށާއި މިހާރުވެސް ކޮވިޑް19 އާއި ދެކޮޅަށް ކުރެވެން ހުރި ހުރިހާ މަސައްކަތެއް ކުރަމުން އަންނަކަމަށެވެ. އެކުންފުނީގެ އެކްޝަން ޕްލޭންގައި އެކުންފުނީގައި މަސައްކަތް ކުރާ 600،000 މީހުން ބައިވެރިވާނެކަންވެސް އެކުންފުނިން ފާހަގަކުރިއެެވެ.\nރިލަޔަންސް ކުންފުނިން ހަދިޔާކުރާ ހޮސްޕިޓަލަކީ 100 އެނދުގެ ހޮސްޕިޓަލެކެވެ. މުމްބާއީ ގައި އަޅަން ހަމަޖެހިފައިވާ މި ހޮސްޕިޓަލު ގައި ފަރުވާދޭނީ ކޮވިޑް19 އަށް ޕޮސިޓިވްވާ މީހުނަށެވެ.\nއިންޑިއާއިން މިހާތަނަށް 500 އަށްވުރެ ގިނަ މީހުން ވައިރަސް އަށް ޕޮސިޓިވްވެ 10 މީހުން މަރުވެފައިވާއިރު އެގައުުމުގެ ގިނަ ހިސާބުތައް މިހާރުއޮތީ ފުރަބަންދު(ލޮކްޑައުން) ގެ ހާލަތުގައެވެ.


ރައީސުލްޖުމްހޫރިއްޔާ ފ. ފީއަލި ކައުންސިލާ ބައްދަލުކުރެއްވުން: ވޭތުވެދިޔަ މަދު ދުވަސްކޮޅު ތެރޭގައި މި ސަރުކާރުން ގިނަ ކަންތައްތަކެއް ފީއައްޔަށް ކޮށްދީފައިވާކަމަށް ކައުންސިލުން ފާހަގަކުރެއްވި - The President's Office\nރައީސުލްޖުމްހޫރިއްޔާ ފ. ފީއަލި ކައުންސިލާ ބައްދަލުކުރެއްވުން: ވޭތުވެދިޔަ މަދު ދުވަސްކޮޅު ތެރޭގައި މި ސަރުކާރުން ގިނަ ކަންތައްތަކެއް ފީއައްޔަށް ކޮށްދީފައިވާކަމަށް ކައުންސިލުން ފާހަގަކުރެއްވި\n16 ޖޫން 2022، ރިފަރެންސް: 2022-275\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ނިލަންދެއަތޮޅު އުތުރުބުރީ ފީއަލި ކައުންސިލާ ބައްދަލުކުރައްވައި އެރަށުގެ ތަރައްޤީއަށް ކުރެވެމުންދާ މަސައްކަތްތަކާއި ރައްޔިތުންނަށް ދިމާވެފައިވާ ދަތިތަކާ ގުޅޭ ގޮތުން ބޭއްވެވި ބައްދަލުކުރެއްވުމުގައި، ވޭތުވެދިޔަ މަދު ދުވަސްކޮޅު ތެރޭގައި މި ސަރުކާރުން ފީއައްޔަށް ގިނަ ކަންތައްތަކެއް ކޮށްދީފައިވާކަމުގައި ކައުންސިލުން ވިދާޅުވެ އެކަމަށްޓަކައި ރައީސުލްޖުމްހޫރިއްޔާއަށާއި މި ސަރުކާރަށް ޝުކުރު އަދާކުރައްވައިފިއެވެ.\nމިއަދު މެންދުރުފަހު، ރައީސުލްޖުމުހޫރިއްޔާގެ އޮފީހުގައި ބޭއްވެވި މި ބައްދަލުކުރެއްވުމުގައި ފީއަލި ކައުންސިލުން ވަނީ، ރަށުގެ ރައްޔިތުންގެ ހުރި ބައެއް ކަންބޮޑުވުންތަކާއި، ރަށުގެ ތަރައްޤީއަށް ބޭނުންވާ ކަންކަން ރައީސުލްޖުމްހޫރިއްޔާއާ ޙިއްޞާކުރައްވާފައެވެ. މިގޮތުން، ކައުންސިލުން ވަނީ ފީއަލީގެ ބިންހިއްކުމުގެ މަޝްރޫޢޫއާއި، ޞިއްޙީ މަރުކަޒުގެ މަޝްރޫޢު އަދި، އެރަށު ވޮލީކޯޓުގެ މަޝްރޫޢު އަވަސްކޮށްދެއްވުމަށް ރައީސުލްޖުމްހޫރިއްޔާގެ އަރިހުގައި ދަންނަވާފައެވެ. މީގެ އިތުރުން ވެސް ރަށު ސްކޫލަށް މަލްޓިޕަރޕަސް ހޯލެއް ބޭނުންވާކަމަށާއި، ސްކޫލްގެ ސައިންސް ލެބް އެޅުމުގެ މަސައްކަތް އަވަސްކޮށްދެއްވުމަށާ، ފީއަލި ރައްޔިތުން ދަތުރުދާނެ ރަށެއް ބޭނުންވާކަމަށާއި، އައިސް ޕްލާންޓްއެއް ބެހެއްޓި ނަމަވެސް ބަނދަރު ކުޑަވުމުން އައިސް ޕްލާންޓް ބޭނުންކުރުމަށް ދަތިތަކެއް ފާހަގަކުރެވިފައިވާތީ، އައިސް ޖެޓީއެއް ޤާއިމްކުރުމުގެ މުހިންމުކަން ކައުންސިލުން ފާހަގަކުރެއްވިއެވެ. އަދި، ރަށުގެ އާބާދީއާ އެކަށޭނަ މިސްކިތަކާއި، ޕޮލިސް ޕޯސްޓެއް ނެތުމުން ދިމާވާ ދަތިތަކާއި ޞިއްޙީ މަރުކަޒަށް ބޭނުންވާ ބައެއް ސާމާނު ލިބުމުގައި ހުރި ބައެއް ދަތިތައް ކައުންސިލުން ވަނީ ރައީސުލްޖުމްހޫރިއްޔާއާ ޙިއްޞާކުރައްވާފައެވެ.\nއަންހެނުންގެ ތަރައްޤީއަށް މަސައްކަތްކުރާ ކޮމިޓީއިން ވަނީ އެ ކޮމިޓީގެ ފަރާތުން ހިންގަން ބޭނުންވާ ޕްރޮގްރާމްތައް ހިންގުމަށް ބޭނުންވާ ޖާގައިގެ ދަތިކަމާއި، ބަޖެޓުގެ ދަތިކަން ފާހަގަކުރައްވާފައެވެ.\nމި ބައްދަލުކުރެއްވުމުގައި ރައީސުލްޖުމްހޫރިއްޔާ ވަނީ ރަށްރަށުގެ ތަރައްޤީގެ މަސައްކަތްކުރިޔަށް ގެންދިޔުމުގައި ކައުންސިލްތަކާއި ރައްޔިތުންގެ ޚިޔާލާއި މަޝްވަރާލިބުމަކީ ރަށްރަށް ތަރައްޤީކުރުމުގައި ސަރުކާރަށް ލިބިގެންދާ އިތުރު ފަސޭހައެއްކަމުގައި ވިދާޅުވެފައެވެ. އަދި، ކައުންސިލުން ފާހަގަކުރެއްވި ބިންހިއްކުމުގެ މަޝްރޫޢު ފަށްޓަވައިދެއްވާނެކަމުގެ ޔަޤީންކަން އެމަނިކުފާނު ދެއްވިއެވެ. މީގެ އިތުރުން ވެސް ކައުންސިލުން ފާހަގަކުރެއްވި ކަންކަމުގައި ކަމާގުޅޭ ފަރާތްތަކާ މަޝްވަރާކުރެއްވުމަށްފަހު އެދެވޭ ޙައްލުތަކެއް ހޯއްދަވައިދެއްވާނެކަމުގައި އެމަނިކުފާނު ވިދާޅުވިއެވެ.


ސިންގަޕޫރުގެ އުފެއްދުންތެރިކަން ކުރިއަރާ ދުވެލި އޯގަސްޓްމަހު ދަށްވެއްޖެ ސިންގަޕޫރުގެ އުފެއްދުންތެރިކަން ކުރިއަރާ ދުވެލި އޯގަސްޓްމަހު ދަށްވެއްޖެ\nސިންގަޕޫރުގެ އުފެއްދުންތެރިކަން ކުރިއަރާ ދުވެލި އޯގަސްޓްމަހު ދަށްވެއްޖެ\nސިންގަޕޫރުގެ އުފެއްދުންތެރިކަން ކުރިއަރާފައިވާ ދުވެލި އޯގަސްޓްމަހު %11.2އަށް ދަށްވެއްޖެކަމަށް އެޤައުމުގެ ރަސްމީ ހިސާބުތަކުން ދައްކައިފިއެވެ.\nމިއީ ޖުލައިމަހު އުފެއްދުންތެރިކަން ހުރި މިންވަރުކަމަށްވާ %16.3އަށްވުރެ ދަށް ޢަދަދެކެވެ. އުފެއްދުންތެރިކަން އެންމެ ބޮޑަށް ދަށްވެފައިވަނީ ދަތުރުފަތުރާއި އިންޖިނިއަރިންގް ކްލަސްޓަރއިން ކަމުގައިވެސް ހިސާބުތަކުން ދައްކައެވެ.\nމިއާއިއެކު ސިންގަޕޫރުގެ އިކޮނޮމިކް ޑިވެލޮޕްމެންޓް ބޯޑް (އީޑީބީ)ގެ ހިސާބުތަކުން ދައްކާގޮތުގައި ބަޔޯމެޑިކަލް އުފެއްދުންތައް ނުހިމަނައި އޯގަސްޓްމަހު ސިންގަޕޫރުގެ އުފެއްދުންތެރިކަން ވަނީ %13.6އަށް އިތުރުވެފައެވެ.\nމީގެއިތުރުން ކާރުޚާނާތަކުގެ އުފެއްދުންތެރިކަންވެސް ވަނީ %5.7އަށް އިތުރުވެފައެވެ. އަދި ދަތުރުފަތުރުތަކުގެ އިންޖިނިއަރިންގެ އުފެއްދުންތައްވެސް އޯގަސްޓްމަހުވަނީ %23.5އަށް އިތުރުވެފައެވެ. ނަމަވެސް މިއީ މިދިޔަ މަހާއި އަޅާބަލާއިރު %10 ދަށް ޢަދަދެކެވެ.\nއެހެން ސެގްމެންޓްތަކާ، ޚިލާފަށް މެރިން އެންޑް އޮފްޝޯ އިންޖިނިއަރިންގ ސެގްމެންޓުގެ އުފެއްދުންތެރިކަން ވަނީ %36.9އަށް އިތުރުވެފައެވެ. އަދި އެއިރޯ ސްޕޭސް ސެގްމެންޓްގެ އުފެއްދުންތެރިކަންވަނީ %22އަށް އިތުރުވެފައެވެ.\nމިއާއެކު އަހަރުގެ ފުރަތަމަ 8 މަސް ދުވަހުގެ ތެރޭގައި ދަތުފަތުރުގެ އިންޖިނިއަރިންގް ކްލަސްޓަރގެ އުފެއްދުންތެރިކަން ވަނީ މިދިޔަ އަހަރުގެ މި މުއްދަތާއި އަޅާބަލާއިރު %4.7އަށް އިތުރުވެފައެވެ.\nއިތުރު ލިޔުންތައް ދުނިޔޭގެ ވިޔަފާރި\nކޯވިޑު ފިޔަވަޅުތަކަށް ދިން ލުއިތަކާއެކުވެސް އިނގިރޭސި އިޤްތިޞާދީ ދުވެލި ދަށް\nނެޓްފްލިކްސްގެ އަމާޒު އެކި ބަސްތަކުގެ އުފެއްދުންތަކަށް!\nވެކްސިން ފުރިހަމަ ކުރާ ލޯ ރިސްކު ޤައުމުތަކުން ތައިލޭންޑަށް ދެވޭނެ އިންތިޒާމު ހަމަޖައްސަނީ\nނޭޕާލް ބަލިކޮށް، އިންޑިޔާއިން ސާފް ޗެމްޕިއަންޝިޕްގެ ތަށި 8ވަނަ ފަހަރަށް ހޯދައިފި\nޖީއެމްއާރު އަތުން އެއަރޕޯޓު އަތުލުމަކީ އިގުތިސާދީ ބޮޑު ޖަރީމާއެއް: އަމީރު\nރާއްޖެއިން ކޯވިޑް ޖެހުނު މީހުންގެ ޢަދަދު 86000 އިން މައްޗަށް!\nގެއްލުނު ކުއްޖާ ހޯދުމުގައި ކޯސްޓްގާޑުން ހަރަކާތްތެރިވަނީ\nސާފް ޗެމްޕިއަންޝިޕް: އިންޑިއާ ނޭޕާލް ބައްދަލުކުރާ ފައިނަލް މެޗު


Amilla Athun Fehi Kaiveneege Hedhumah Ginabaehgge Samaalukan Libijje - Vaguthu\nއަމިއްލަ އަތުން ފެހި ކައިވެނި ހެދުމަށް ގިނަބައެއްގެ ސަމާލުކަން ލިބިއްޖެ\nކައިވެންޏަކީ ދެމީހެއްގެ ހަޔާތުގައި އެޅޭ ވަރަށް ބޮޑު ބިންގަލެކެވެ. އެކަމަށްޓަކައި ވަރަށް ބޮޑު ހަރަދުތައްކުރާ މީހުންވެސް އުޅެ އެވެ. ކައިވެނި ޕާޓީ ބާއްވައި ކައިވެނީގެ ހެދުން ފަހައި ހުރިހާ ތައްޔާރީތައް ވާއިރު އެންމެ ގިނަ މީހުން ޕާޓީއަށް ގޮސް ފުރަތަމަވެސް ނަޒަރު ހިންގާލާނެ އެކައްޗަކީ އަންހެން މީހާ އަޅައިގެން ހުންނަ ހެދުމެވެ.\nއަމިއްލަ އަށް ފަރުމާކޮށްފައިވާ ހެދުމަށް ކައިވެނީގައި ލުމުގެ ފަހުރު ހޯދައި ގިނަބައެއްގެ ސަމާލުކަން ހޯދި ކުޅަދާނަ އެއް ފެހުންތެރިޔަކީ އެސްޓްރާ އެންޑްރީސް އެވެ. ފެހުމުގެ އެއް އުކުޅު ކަމުގައިވާ ނޮޓް ކޮށްގެން އެންޑްރީސް ފަހާފައިވާ ހެދުމަކީ ތަފާތު އަދި ރީތި ހެދުމެކެވެ.\nއެންޑްރީސް އޭނާގެ ކައިވެނީގެ ހެދުން ދައްކާފައި ވަނީ ޓިކްޓޮކް މެދުވެރިކޮށެވެ. މި ހެދުމުގެ ހާއްސަ އެއްކަމަކީ މި ހެދުން ފެހުމަށް ނުވަ މަސް ހޭދަވުމެވެ. އަމިއްލަ އަތުން ގޮތް ޖަހައި ފަރުމާކޮށްފައިވާ މި ހެދުމަކީ އޭނާގެ ކުޅަދާނަ މަސައްކަތްވެސް ދައްކުވައިދޭ އާޓް އެކެވެ.\nޓިކްޓޮކް އަށް ލާފައިވާ ވީޑިއޯގައި އެސްޑްރީސް ބުނީ ރޭލުގައިވެސް އޭނާ ހުންނަނީ ކައިވެނީގެ ހެދުން ނޮޓް ކުރުމަށް ކަމަށެވެ. ގިނަ ވަގުތުތައް ހޭދަކޮށްގެން ހަދާފައިވާ މި ސްޕޭސް ވެޑިން ތީމާއި ގުޅުވާފައި ހަދާފައިވާ ހެދުމެކެވެ.\nއެންޑްރީސްގެ ފިރިމީހާގެ ހެދުންވެސް ހަދާފައި ވަނީ އެންޑްރީސް އެވެ. މި ހެދުމަކީ ވެސް ޕާޓީގެ ތީމާއި އެއްގޮތަށް ހަދާފައިވާ ހެދުމެކެވެ.\nއެންޑްރީސް އޭނާގެ ކައިވެނީގެ ހެދުމުގައި\nފޮޓޯ: ނިއު ޔޯކް ޕޯސްޓް\nކައިވެނީގެ ހެދުން އިތުރަށް ޒީނަތްތެރިކުރުމަށް އެންޑްރީސް ވަނީ ހެދުމުގައި ނޮޓް ކޮށްފައިވާ ކުޑަ ޓޮމާޓޯތައްވެސް ހަރުކޮށްފަ އެވެ.\nދިވެހިންނަށް ހާއްސަކޮށް ޓިކްޓޮކް އެކައުންޓެއްގައި ކްރިސްޓިއަން ދީން ފަތުރަނީ


Vaige thereygai huri viha maahdhaathakuge asaru nurahkaatherieh noon\nވައިގެ ތެރޭގައި ހުރި ވިހަ މާއްދާތަކުގެ އަސަރު ނުރައްކާތެރިއެއް ނޫން\nމާލޭގައި ކެމިކަލް ގުދަނެއް ރޯވެ ހިނގި އަލިފާނުގެ ހާދިސާގައި ގެއްލުންތަށް ސިފައިން ބަލަނީ\nމިދިޔަ ހުކުރު ދުވަހުގެ ރޭ ހެންވޭރު އަބަދަށްފެހި މަގުގައި ހިނގި އަލިފާނުގެ ބޮޑު ހާދިސާ ހިނގި ސަރަހައްދުގެ ވައިގެ ތެރޭގައި ވިހަ މާއްދާތައް ނުރައްކާތެރި މިންވަރަކަށް ނެތް ކަމަށް އެންވަޔަރަމަންޓް ޕްރޮޓެކްޝަން އޭޖެންސީ (އީޕީއޭ) އިން މިއަދު ބުނެފި އެވެ.\nހެންވޭރު އަބަދަށްފެހި މަގުގައި ހުކުރު ދުވަހު ހިނގި އަލިފާނުގެ ހާދިސާގައި ކެމިކަލް ރައްކާކޮށްފައިވާ ހުރި ގުދަންތަކެއް އަނދާ ހުލިވެފައިވެ އެވެ. އެ އިމާރާތްތައް ސާފުކުރުމުގެ މަސައްކަތް މިހާރު ކުރަމުންދާއިރު، އެ ސަރަހައްދުގައި ވިހަ ދުމުގެ އަސަރު އަދިވެސް އެބަހުއްޓެވެ.\nއެކަމާ ގުޅިގެން އީޕީއޭ އިން ކުރި ޓެސްޓުތަކަށްފަހު މިއަދު ބުނީ ހާދިސާ ހިނގި ސަރަހައްދުގެ ވައިގެ ތެރޭގައި ކާބަން މޮނޮކްސައިޑް، ނައިޓްރޮޖެން ޑައިއޮކްސައިޑްގެ އިތުރުން ސަލްފާ ޑައިއޮކްސައިޑްގެ އަސަރު ހުރި ކަމަށެވެ. ނަމަވެސް އެ ވިހަ މާއްދާތައް ނުރައްކާތެރި މިންވަރަކަށްނެތް ކަމަށް އީޕީއޭ އިން ބުންޏެވެ.\nނަމަވެސް، އެ ސަރަހައްދުގައި ދިރިއުޅޭ މީހުންގެ އިތުރުން ސާފު ކުރުމުގެ މަސައްކަތުގައި ހަރަކާތްތެރިވާ ފަރާތްތަކުން ވެސް މާސްކް ފަދަ ރައްކާތެރިކަމުގެ ފިޔަވަޅުތައް އެޅުމަށް އީޕީއޭއިން ވަނީ އިލްތިމާސްކޮށްފަ އެވެ.\nއޭގެ އިތުރުން، އެތަނުން އެރި ވިހަ ދުމުގެ އަސަރު ވާރޭ ފެނަށް ކޮށްފައިވާ ކަމަށް ބުނެ ގިނަ ބަޔަކު ވަނީ ކަންބޮޑުވުން ފާޅުކޮށްފަ އެވެ.\nއެ ކަންބޮޑުވުންތަކާ ގުޅިގެން އެމްއެފްޑީއޭ އިން އިއްޔެ ބުނީ މާލެއަށް ވެހުނު ވާރޭ ފެން ޓެސްޓު ކޮށްފައިވާ ކަމަށާއި، އެ ފެނުން އެސިޑުގެ އެއްވެސް އަސަރެއް ފެނިފައި ނުވާ ކަމަށެވެ.\nއީޕީއޭ ކެމިކަލް ގުދަނުގައި ރޯވުން


UN ge3muaahadhaa eh gai Raajje in baiverivejje | Mihaaru\nއދ. ގެ ތިން މުއާހަދާއެއްގައި ބައިވެރިވާ ކަމުގެ އެއްބަސްވުން ފޮރިން މިނިސްޓަރު އަބްދުﷲ ޝާހިދު(މ) އދ. އަށް ހުށަހަޅަނީ -- ފޮޓޯ: ފޮރިން މިނިސްޓްރީ\nއދ. ގެ ތިން މުއާހަދާއެއްގައި ރާއްޖެއިން ބައިވެރިވެއްޖެ\n29 ސެޕްޓެމްބަރ 2019 - 12:222comments\nފޮރިން މިނިސްޓްރީން ނެރުނު ނޫސް ބަޔާނެއްގައި ބުނީ، ރާއްޖެ އިން އަލަށް ބައިވެރިވީ ހަތިޔާރުގެ ވިޔަފާރިކުރުމާ ގުޅޭގޮތުން އދ. އިން އެކުލަވާލާފައިވާ "ޔޫއެން އާމްސް ޓްރޭޑް ޓްރީޓީ" އާއި ގޮވާ ފަދަ ތަކެއްޗާއި ގުޅޭ "ޔޫއެން ކްލަސްޓާ މިއުނިޝަންސް ކޮންވެންޝަން" އާއި ކުޑަކުދިންނާ ގުޅޭ "ތާޑް އޮޕްޝަނަލް ޕްރޮޓޮކޮލް ޓު ދަ ކޮންވެންޝަންސް އޮފް ދަ ރައިޓްސް އޮފް ދަ ޗައިލްޑް (ސީއާރްސީ)" ގައި ކަމަށެވެ.\nމި ތިން މުއާހަދާ އދ. ގެ ލީގަލް އޮފީހަށް ހުށަހެޅުއްވީ، ފޮރިން މިނިސްޓަރު އަބްދުﷲ ޝާހިދެވެ. އެ ތިން މުއާހަދާއަކީ ވެސް ރައްޔިތުންގެ މަޖިލީހުން ރުހުން ދީފައިވާ މުއާހަދާތަކެކެވެ. މި މުއާހަދާތައް މިނިސްޓަރު ހުށަހެޅުއްވީ ނިއު ޔޯކުގައި ހުންނަ އދ. ގެ މައި އޮފީހުގައި ބޭއްވި ބައްދަލުވުމެއްގަ އެވެ.\nގޮވާ ފަދަ ތަކެއްޗާއި ގުޅޭ "ޔޫއެން ކްލަސްޓާ މިއުނިޝަންސް ކޮންވެންޝަން" އަށް ރައްޔިތުންގެ މަޖިލިހުން ރުހުން ދީފައި ވަނީ މި މަހުގެ ތިން ވަނަ ދުވަހެވެ. ކްލަސްޓާ ބޮމްބް އަކީ، އެ ފަދަ ބޮމެއް ގޮއްވާލުމުން ގޮވާ ފަދަ ބާވަތުގެ ކުދި ތަކެތިތަކެއް ބޮޑު ސަރަހައްދަކަށް ފެތުރޭ ފަދަ ބޮމެކެވެ. އަދި އެ ކުދި ތަކެތިތައް ގޮވުމުން އެ ސަރަހައްދުގައި އުޅޭ އާންމުންނަށް ގިނަ ގެއްލުންތަކެއް ވެ އެވެ.\nކްލަސްޓާ މިއުނިޝަންސް ކޮންވެންޝަން އަކީ އެ ފަދަ ތަކެތި ބޭނުންކުރުމާއި، އެއްތަނުން އަނެއް ތަނަށް ގެންދިއުމާއި އެތަކެތި ރައްކާކުރުން މަނާ ކުރާ ބައިނަލްއަގްވާމީ ގާނޫނެކެވެ.\nއާމްސް ޓްރޭޑް ޓްރީޓީ ގައި ބައިވެރިވުމަށް ރާއްޖޭގެ ރައްޔިތުންގެ މަޖިލިހުން ހުއްދަ ދީފައި ވަނީ މި މަހުގެ ހަތަރު ވަނަ ދުވަހެވެ. މިއީ ގަވާއިދާ ހިލާފަށް ހަތިޔާރުގެ ވިޔަފާރިކުރުން ހުއްޓުވުމުގެ މަގްސަދުގައި އެކުލަވާލާފައިވާ މުއާހަދާއެއް ކަމަށް ފޮރިން މިނިސްޓްރީން ބުންޏެވެ.\nސީއާރްސީ ގައި ރާއްޖޭން އެންމެ ފުރަތަމަ ސޮއި ކުރީ 2012 ވަނަ އަހަރު ނަމަވެސް، އެ މުއާހަދާގައި ރާއްޖެ ރަސްމީކޮށް ބައިވެރި ނުވާ ކަމަށް ފޮރިން މިނިސްޓްރީން ބުންޏެވެ. މި މުއާހަދާގެ ދަށުން ކުޑަކުދިންނަށް ހައްގުތަކާއި މިނިވަންކަމަށް އަރައިގަންނަ ނަމަ، އެކަންތަކާ މެދު ޝަކުވާ ހުށަހެޅުމުގެ ބާރު ކުޑަކުދިންނަށް ލިބެ އެވެ. ނަމަވެސް އެއީ އެ މުއާހަދާގައި ބަޔާންކޮށްފައިވާ ހާއްސަ ކަންތައްތަކެއް ކަމަށް އެ މިނިސްޓްރީން ބުންޏެވެ. މި މުއާހަދާ އަށް ވެސް މަޖިލިހުން ރުހުން ދިނީ މި މަހުގެ ހަތަރު ވަނަ ދުވަހެވެ.\nސީއާރްސީ އަކީ އދ. ގެ މެމްބަރު ގައުމުތަކަށް ކޮންމެހެން ބައިވެރިވުން ލާޒިމް ނުކުރާ ގޮތަށް އެތަނުން އެކުލަވާލާފައިވާ ކުޑަކުދިންނާ ގުޅޭ ތިން މުއާހަދާއެއްގެ ތެރޭގައި ހިމެނޭ އެކައްވެޗެ. ސީއާރްސީގައި ބައިވެރިވުމުން، އެ ތިން މުއާހަދާގައި ވެސް ރާއްޖެއިން ބައިވެރިވެވުނީ ކަމަށް ފޮރިން މިނިސްޓްރީން ބުންޏެވެ.\nއިތުރު ލިޔުންތައް އ.ދ. އަބްދުﷲ ޝާހިދު، ފޮރިން މިނިސްޓަރު ފޮރިން މިނިސްޓްރީ އދގެ ޖެނެރަލް އެސެމްބްލީ


ޔޫއެފާ މޮޅު ކުޅުންތެރިއަކަށް މޮޑަރިޗްMikal News\nޔޫއެފާ ޗެމްޕިއަންސް ލީގު 2018/2019 ގެ ގުރޫޕްތައް.\n31 އޯގަސްޓް 2018, 14:28 |\nޔޫއެފާ ޗެމްޕިއަންސް ލީގުގެ ގުރު ނެގުން ރޭގައި ފްރާންސްގެ މޮނާކޯގައި ބާއްވައިފިއެވެ. ޔޫރަޕުގައި ބޭއްވެ އެންމެ ފޯރިގަދަ ކްލަބް ލީގުގަގައި 32 ޓީމަކުން 8 ގްރޫޕެއްގައި ވާދަކުރެއެވެ. ފުރަތަމަ ބުރުގައި (ގްރޫޕް ސްޓޭޖްގައި) ކުޅޭނީ ލީގު އުސޫލުން ހޯމް އެންޑް އަވޭ ދެމެޗެވެ. ކޮންމެ ގްރޫޕަކުން2ޓީމު ދެވަނަ ބުރަށް ކޮލިފައިވާނެއެވެ.\nޔޫއެފާ ޗެމްޕިއަންސް ލީގު ގެ ގުރު ނެގުން ފޯރި ގަދަ ވަނީ ބޮޑެތި ޓީމުތައް ވެސް އެއް ގުރޫޕަކަށް ދިއުމުގެ ފުރުސަތު އޮންނާތީއެވެ. އެގޮތުން ފާއިތުވި ލީގުގައި ވަރުގަދަ އެތުލެޓިކޯ މެޑްރިޑް ވަނީ ގްރޫޕް ސްޓޭޖުން ކަޓާފައެވެ.\nމިފަހަރުގެ ގްރޫޕުތައް ހަމަޖެހިގެން ދިޔައި މެންޗެސްޓަރ ސިޓީ ހިމެނުނީ ފަސޭހަ ގްރޫޕެއްގައެވެ. އެކަމަކު މެންޗެސްޓަރ ޔުނިައޓެޑް ނިމުނު ސީޒަނުގައި ފަސޭހަ ގްރޫޕެއްގައި ހިމެނުނު ކަމަގައި ވިޔަސް މިފަހަރު ހިމެނުނީ އެންމެ ބާރު ބޮޑު ކަމަށް ބެލެވޭ ގްރޫޕު އެފްގައެވެ. ޕީއެސްޖީ ނަޕޯލީ އަދި ލިވަރޕޫލް ހިމެނޭ ގްރޫޕް ސީ އަކީ ވެސް ބާރު ބޮޑުވާނެ ކަމަށް ބެލެވެ ގްރޫޕެކެވެ.\nޔޫއެފާގެ އެންމެ މޮޅު ކުޅުންތެރިއަކަށް ރިއަލް މެޑްރިޑްގެ ލޫކަރ މެޑްރިޗު ހޮވުނު އިރު އެންމެ މޮޅު ޑިފެންޑަރަކަށް ހޮވުނީ އެޓީމުގެ ރާމޯސް އެވެ. އަދި ގޯލް ކީޕަރަކީ ކާލޯ ނަވާސް ފޯވަރޑަކީ ކްރިސްޓިއާނާ ރޮނަލްޑޯ އެވެ. އެންމެ މޮޅު އަންހެން ކުޅުންތެރިއަކީ ޑެންމާކްގެ ހާޑަރ އެވެ.\n* ގްރޫޕް އޭ * ގްރޫޕް ބީ\nއެތުލެޓިކޯ މެޑްރިޑް (ސްޕޭން) – ބާސެލޯނަ (ސްޕެއިން)\nބްރޯޝިއާ ޑޮމުނޑް (ޖަރުމަން) – ޓޮޓްނަމް (އިނގިރޭސި ވިލާތް)\nމޮނާކޯ (ފްރާންސް) – އީއެސްވީ އެއިންދޯވަން (ނެދަރލޭންޑް)\nކްލަބް ބުރޫޖޭ (ބެލްޖިއަމް) – އިންޓަރ މިލާން (އީޓާލީ)\n* ގްރޫޕް ސީ * ގްރޫޕް ޑީ\nޕީއެސްޖީ (ފްރާންސް) – ލޮކަމޯޓިވް މޮސްކޯ (ރަޝިއާ)\nނަޕޯލި (އިޓާލީ) – ޕޯރޓޯ (ފްރާންސް)\nލިވަރޕޫލް (އިނގިރޭސި ވިލާތް) – ޝާލްކޭ (ޖަރުމަން)\nކްރެވީނާ ޒުވެޒްޑާ (ސާރބިއާ) – ގަލަޓަސަރާއީ (ތުރުކީ)\n* ގްރޫޕް އީ * ގްރޫޕް އެފް\nބެޔާން މިޔުނިކު (ޖަރުމަން) – މަންޗެސްޓަރ ސިޓީ (އިނގިރޭސި ވިލާތް)\nބެންފީކާ (ޕޯރޗުގަލް) – ޝަކްތަކް ޑޮނެސްކް (ޔުކުރޭން)\nއަޔަކްސް (ހޮލޭންޑް) – ލިއޯން (ފްރާންސް)\nއޭއީކޭ އެތެނސް (ގްރީސް) – ހޮފެނީމް (ޖާރުމަން)\n* ގްރޫޕް ޖީ * ގްރޫޕް އެޗް\nރިއަލް މެޑްރިޑް (ސްޕޭން) – ޔުއެންޓާސް (އިޓާލީ)\nރޯމާ (އިޓާލީ) – މެންޗެސްޓަރ ޔުނަިއޓެޑް (އިނގިރޭސި ވިލާތް)\nސީއެސްކޭ މޮޮސްކޯ (ރަޝިއާ) – ވެލެންސިއާ (ސްޕެއިން)\nވިކްޓޯރިއާ ޕްލެޒެން (ޗެކް ރިޕަބްލިކް) – ޔަންގް ބޯއިސް (ސްވިޒަރލޭންޑް)\nމިމުބާރާތަށް ޔޫރަޕްގެ ކްލަބު ޓީމުތައް ކޮލިފައި ވަނީ ޔޫއެފާ އެސޯސިއޭޝަން ތަކުގެ ރޭންކިން އަށް ބަލައިގެންނެވެ. އެގޮތުން ޔޫއެފާ އެސޯސިއޭޝަން ތަކުގެ ރޭންކިން އިން 1-3 އަށް ހިމެނޭ ގައުމުތަކުގެ ލީގުން އެންމެ ގަދަ4ޓީމަކަށް ފުރުސަތު ލިބެއެވެ. 4-6 ރޭންކް ކުރެވޭ އެސޯސިއޭޝަން ތަކުގެ ލީގުން އެންމެ މޮޅު3ޓީމަކަށް ޖާގަ ދެވެއެވެ. އަދި 7-15 އަށް2ޓީމަށް ޖާގަ ދެވެއެވެ. މީގެ ތެރެއިން ބައެއް ޓީމުތައް ޖެހޭނީ ޕްލޭ އޯފް ކުޅެގެން ފައިނަލް 32 ޓީމުގެ ޖާގައެއް ހޯދާށެވެ.\nޔޫރޮޕާ ލީގު ޗެމްޕިއަވެސް ވެސް ޖެހޭނީ ޕްލޭ އޮފް ކުޅެގެން ޖާގައެއް ކަށަވަރު ކުރާށެވެ.


އަހަރެން ފާފަކުރަމުންދާ ޙާލުވެސް މުންކަރާތްތައް މަނާކުރަންވީ ހެއްޔެވެ؟ – Ilm\n“(ބައެއް ފަހަރު) ތިމަންކަލޭގެފާނަށް ނުކުރެއްވޭ ހެޔޮކަންކަން ކުރުމަށް، (މީސްތަކުންނަށް) ތިމަންކަލޭގެފާނު އަމުރުކުރައްވަމެވެ. އުންމީދަކީ ﷲ ތަޢާލާ ތިމަންކަލޭގެފާނަށް އެކަމުގެ އަޖުރުދެއްވުމެވެ.”\nފަހެ މިއުޒިކު އަޑު އަހާމީހަކަށް އެހެން މީހަކު މިއުޒިކު އަޑުއަހަނިކޮށް ފެނިއްޖެނަމަ ދަންނައެވެ. އޭނާ އެކުރާ ޙަރާމްކަންތައް ކުރުން މަނާކުރުމަކީ ވާޖިބެކެވެ. އެއީ އެމުންކަރާތާމެދު ހަނުހުރެއްޖެނަމަ އޭނާ އެޖަމާކުރީ ދެ ޙަރާމްކަންތަކެވެ.\nފުރަތަމައީ: އޭނާ މިއުޒިކު އަޑުއެހުމެވެ.\nދެވަނައީ: އެ މުންކަރާތާމެދު ހަނުހުރެ އެކަން އިންކާރު ނުކުރުމެވެ.\nމީހަކު މުންކަރާތަކަށް އަރައިގަންނަ މަންޒަރުފެނި އެކަން މަނާނުކުރި މީހަކު ދަންނައެވެ. އޭނާ އެކަމުގައި އެމީހާއަށް ވާގިވެރިވެއްޖެއެވެ. އެއީ އޭނާ އެފާފަކުރުމަށް ދޫކޮށްލުމުންނެވެ. ފާފަތަކާމެދު ހަނުހުރުމަކީ ހިތްތަކުގައި އެފާފަތައް ޒީނަތްތެރިވެގެންދާ ކަމެކެވެ. އަދި މުންކަރާތާ ދުރުވުމަކީ، މުންކަރާތް ހިތުން އިންކާރުކުރުމުގައި ލާޒިމުކަމެކެވެ.


PHOTO GALLERY: Dr. Shaheem L. atholhah kuravvamun gendhavaa campaign dhathuruge thereyin | Mihaaru\nޑރ. ޝަހީމް ލ. އަތޮޅަށް ކުރައްވަމުން ގެންދަވާ ކެމްޕެއިން ދަތުރުގެ ތެރެއިން\nލ. އަތޮޅު: އޮގަސްޓް 27، 2018- ޕީޕީއެމްގެ ރިޔާސީ ކެންޑިޑޭޓް ރައީސް ޔާމީންގެ ރަނިންމޭޓް ޑރ. ޝަހީމް ލ. އަތޮޅުގައި ކުރިއަށް ގެންދަވާ ކެމްޕެއިން ދަތުރުގެ ތެރެއިން: އަންނަ މަހުގެ 23 ގައި ބާއްވާ މި އަހަރުގެ ރިޔާސީ އިންތިޚާބުގެ ކެމްޕެއިނަށް ޝަހީމް ގެންދަވަނީ މި މަހުގެ 24 ވަނަ ދުވަހުން ފެށިގެން ލ. އަތޮޅުގައި ކެމްޕެއިން ކުރައްވަމުން.---ފޮޓޯތައް: ޝަހީމްގެ ފޭސްބުކް ޕޭޖް\nލ. އަތޮޅު: އޮގަސްޓް 28، 2018: ޕީޕީއެމްގެ ރިޔާސީ ކެންޑިޑޭޓް ރައީސް ޔާމީންގެ ރަނިންމޭޓް ޑރ. ޝަހީމް ލ. އަތޮޅުގައި ކުރިއަށް ގެންދަވާ ކެމްޕެއިން ދަތުރުގެ ތެރެއިން:ޑރ. ޝަހީމް މި އަތޮޅުގެ ރަށަކަށް ވަޑައިގަތުމުން ބޭވި ޖަލްސާގައި ބައިވެެރިވި ބައެށް އަންހެނުން.---ފޮޓޯ: ޕީޕީއެމް\nލ. އަތޮޅު: އޮގަސްޓް 27، 2018- ޕީޕީއެމްގެ ރިޔާސީ ކެންޑިޑޭޓް ރައީސް ޔާމީންގެ ރަނިންމޭޓް ޝަހީމް މި އަތޮޅުގެ ރަށަކަށް ކެމްޕެއިނަށް ވަޑައިގެން ބޭއްވެވި ބައްދަލުވުމެއްގައި ބައިވެރިވި ބައެއް މީހުން.---ފޮޓޯ: ޝަހީމްގެ ފޭސްބުކް ޕޭޖް\nލ. އަތޮޅު: އޮގަސްޓް 27، 2018- ޕީޕީއެމްގެ ރިޔާސީ ކެންޑިޑޭޓް ރައީސް ޔާމީންގެ ރަނިންމޭޓް ޝަހީމް މި އަތޮޅުގެ ރަށަކަށް ކެމްޕެއިނަށް ވަޑައިގެން ބޭއްވެވި ބައްދަލުވުމެއްގެ ތެރެއިން.---ފޮޓޯ: ޝަހީމްގެ ފޭސްބުކް ޕޭޖް\nލ. އަތޮޅު: އޮގަސްޓް 27، 2018- ޕީޕީއެމްގެ ރިޔާސީ ކެންޑިޑޭޓް ރައީސް ޔާމީންގެ ރަނިންމޭޓް ޝަހީމް މި އަތޮޅުގެ ރަށަކަށް ކެމްޕެއިނަށް ވަޑައިގެން ސަޕޯޓަރުންނާ އެކު.---ފޮޓޯ: ޝަހީމްގެ ފޭސްބުކް ޕޭޖް\nލ. އަތޮޅު: އޮގަސްޓް 27، 2018- ޕީޕީއެމްގެ ރިޔާސީ ކެންޑިޑޭޓް ރައީސް ޔާމީންގެ ރަނިންމޭޓް ޝަހީމް މި އަތޮޅުގެ ރަށަކަށް ކެމްޕެއިނަށް ވަޑައިގެން ކުޑަ ކުއްޖަކު އުރާލައްވަނީ.---ފޮޓޯ: ޝަހީމްގެ ފޭސްބުކް ޕޭޖް\nލ. އަތޮޅު: އޮގަސްޓް 27، 2018- ޕީޕީއެމްގެ ރިޔާސީ ކެންޑިޑޭޓް ރައީސް ޔާމީންގެ ރަނިންމޭޓް ޝަހީމް މި އަތޮޅުގެ ރަށަކަށް ކެމްޕެއިންގައި ވަޑައިގެން ބޭއްވެވި ކެމްޕެއިން ބައްދަލުވުމެއްގައި ބައިވެރިވި ބައެއް މީހުން.---ފޮޓޯ: ޝަހީމްގެ ފޭސްބުކް ޕޭޖް\nލ. އަތޮޅު: އޮގަސްޓް 27، 2018- ޕީޕީއެމްގެ ރިޔާސީ ކެންޑިޑޭޓް ރައީސް ޔާމީންގެ ރަނިންމޭޓް ޝަހީމް މި އަތޮޅުގެ ރަށަކަށް ކެމްޕެއިންގައި ވަޑައިގެން ކުޑަކުއްޖަކާ ސަލާމް ކުރައްވަނީ.---ފޮޓޯ: ޝަހީމްގެ ފޭސްބުކް ޕޭޖް\nލ. އަތޮޅު: އޮގަސްޓް 27، 2018- ޕީޕީއެމްގެ ރިޔާސީ ކެންޑިޑޭޓް ރައީސް ޔާމީންގެ ރަނިންމޭޓް ޝަހީމް މި އަތޮޅުގެ ރަށަކަށް ކެމްޕެއިންގައި ވަޑައިގެން ކުޑަ ކުއްޖަކާ އެކު ފޮޓޯއެއް ނަންގަވަނީ.---ފޮޓޯ: ޝަހީމްގެ ފޭސްބުކް ޕޭޖް\nލ. އަތޮޅު: އޮގަސްޓް 27، 2018- ޕީޕީއެމްގެ ރިޔާސީ ކެންޑިޑޭޓް ރައީސް ޔާމީންގެ ރަނިންމޭޓް ޝަހީމް މި އަތޮޅުގެ ރަށަކަށް ކެމްޕެއިންގައި ވަޑައިގެން ކުޑަ ދެ ކުއްޖަކާ އެކު ފޮޓޯއެއް ނަންގަވަނީ.---ފޮޓޯ: ޝަހީމްގެ ފޭސްބުކް ޕޭޖް\nލ. އަތޮޅު: އޮގަސްޓް 27، 2018- ޕީޕީއެމްގެ ރިޔާސީ ކެންޑިޑޭޓް ރައީސް ޔާމީންގެ ރަނިންމޭޓް ޝަހީމް މި އަތޮޅަށް ކުރައްވަމުން ގެންދަވާ ކެމްޕެއިން ދަތުރުގައި އޭނާ އަށް މަރުހަބާ ދެންނެވުމަށް ސަފު ހަދައިގެން ތިބި، ބަޔަކު މަޑުކޮށްލައިގެން.---ފޮޓޯ: ޝަހީމްގެ ފޭސްބުކް ޕޭޖް\nލ. އަތޮޅު: އޮގަސްޓް 27، 2018- ޕީޕީއެމްގެ ރިޔާސީ ކެންޑިޑޭޓް ރައީސް ޔާމީންގެ ރަނިންމޭޓް ޝަހީމް މި އަތޮޅަށް ކުރައްވަމުން ގެންދަވާ ކެމްޕެއިން ދަތުރުގައި އޭނާ އަށް މަރުހަބާ ދެންނެވުމަށް ސަފު ހަދައިގެން ތިބި، ޕީޕީއެމްގެ ސަޕޯޓަރުންތަކެއް.---ފޮޓޯ: ޝަހީމްގެ ފޭސްބުކް ޕޭޖް\nލ. އަތޮޅު: އޮގަސްޓް 27، 2018- ޕީޕީއެމްގެ ރިޔާސީ ކެންޑިޑޭޓް ރައީސް ޔާމީންގެ ރަނިންމޭޓް ޝަހީމް މި އަތޮޅަށް ކުރައްވަމުން ގެންދަވާ ކެމްޕެއިން ދަތުރުގައި، ބަޔަކާ އެކު ހިންގަވާފައި ވަޑައިގަންނަވަނީ.---ފޮޓޯ: ޝަހީމްގެ ފޭސްބުކް ޕޭޖް\nލ. އަތޮޅު: އޮގަސްޓް 27، 2018- ޕީޕީއެމްގެ ރިޔާސީ ކެންޑިޑޭޓް ރައީސް ޔާމީންގެ ރަނިންމޭޓް ޝަހީމް މި އަތޮޅަށް ކުރައްވަމުން ގެންދަވާ ކެމްޕެއިން ދަތުރުގައި، އޭނާ އަށް މަރުހަބާ ދަަންނަވަން ދިޔަ ބަޔަކާ ސަލާމް ކުރައްވަނީ.---ފޮޓޯ: ޝަހީމްގެ ފޭސްބުކް ޕޭޖް\nލ. އަތޮޅު: އޮގަސްޓް 27، 2018- ޕީޕީއެމްގެ ރިޔާސީ ކެންޑިޑޭޓް ރައީސް ޔާމީންގެ ރަނިންމޭޓް ޝަހީމް މި އަތޮޅަށް ކުރައްވަމުން ގެންދަވާ ކެމްޕެއިން ދަތުރުގައި ބޭއްވެވި ޖަލްސާއެއްގައި ވާހަކަ ދައްކަވަނީ.---ފޮޓޯ: ޝަހީމްގެ ފޭސްބުކް ޕޭޖް\nލ. އަތޮޅު: އޮގަސްޓް 27، 2018- ޕީޕީއެމްގެ ރިޔާސީ ކެންޑިޑޭޓް ރައީސް ޔާމީންގެ ރަނިންމޭޓް ޝަހީމް މި އަތޮޅަށް ކުރައްވަމުން ގެންދަވާ ކެމްޕެއިން ދަތުރުގައި ބޭއްވެވި ޖަލްސާގައި ބައިވެރިވި ބައެއް މީހުން.---ފޮޓޯ: ޝަހީމްގެ ފޭސްބުކް ޕޭޖް


Masahkathugai Ulhey Iru Nidhumakee Ragalhak Masahkai Kuraakamuge Nishaaneh މަސައްކަތުގައި އުޅޭ އިރު ނިދުމަކީ ރަގަނޅަށް މަސައްކަތްކުރާ ކަމުގެ ނިޝާނެއް – Huvadhoo News Masahkathugai Ulhey Iru Nidhumakee Ragalhak Masahkai Kuraakamuge Nishaaneh Huvadhoo News\nމަސައްކަތުގައި އުޅޭ އިރު ނިދުމަކީ ރަގަނޅަށް މަސައްކަތްކުރާ ކަމުގެ ނިޝާނެއް\nމަސައްކަތުގައި އުޅޭ ވަގުތުތަކުގައި ނިދުމަކީ ފަހަރެއްގައިވެސް ރަނގަޅަށް މަސައްކަތް ކުރުމުގެ ނިޝާނެއް ކަމުގައި ޤަބޫލުކުރެވޭ ހެއްޔެވެ؟\nދުނިޔޭގެ ގިނަ ޤައުމުތަކެއްގައި ގިނަބަޔަކު ޤަބޫލުކުރާ ގޮތުގައި، މަސައްކަތުގައި އުޅޭ ވަގުތުތަކުގައި ނިދުމަކީ، އެއްވެސް ގޮތަކަށް މަސައްކަތަށް ފަރުވާތެރިވުން ކަމުގައި ނުދެކެއެވެ. ވަޒީފާ އަދާކުރާ ވަގުތުގައި ނިދުމަކީ ހުތުރުކަމަކަށް ވުމުގެ އިތުރުން، މަސައްކަތްކުރާ ވަގުތު ނިދައިފިނަމަ ވަޒީފާ ގެއްލުމުގެ ފުރުޞަތުވެސް ބޮޑުވެދެއެވެ.\nނަމަވެސް މަސައްކަތްކުރާ މާހައުލުގައި ވަޒީފާގައި ނިދުމަކީ ޖަޕާނުގައި އާންމު ކަމެކެވެ. ޖަޕާނުގެ ސަޤާފަތުގައި މިއީ ހުތުރުކަމެއްވެސް ނޫނެވެ. ޖަޕާނުގެ ސަޤާފަތުގައި ޤަބޫލުކުރާގޮތުން، މަސައްކަތްކުރާ ގަޑީގައި ނިދުމަކީ، އެމީހެއްގެ އިޚްލާސްތެރިކަން ދައްކުވައިދޭ، އަދި އެމީހެއް ހުރިހާ ހަކަތައެއް މަސައްކަތަށް ދޭކަމުގެ ރަމްޒީ ހެއްކެކެވެ.\nދުނިޔޭގެ އެހެން ޤައުމުތަކާއި އަޅާބަލާއިރު، އެންމެ މަދުވަގުތުގައި މީހުން ނިދާ ޤައުމަކަށް ޖަޕާން ވެފައި ވެއެވެ. ޖަޕާނުގައި ކޮށްފައިވާ ދިރާސާއަކުން ދައްކާގޮތުގައި، އެވްރެޖްކޮށް ޖަޕާނު މީހަކު ނިދަނީ6ގަޑި އިރާއި 35 މިނިޓުގެ ވަގުތަކަށެވެ. އެހެންކަމުން، ގިނަބަޔަކު، މަސައްކަތުގެ މާހައުލުގައި، ޕާކުތަކުގައި، ކޮފީ ޝޮޕްތަކުގައި، ޝޮޕިންގ މޯލްތަކުގައި އަދި އެހެނިހެން އާންމު ތަންތާގައި ނިދައެވެ. މިއީ ޖަޕާނުގެ ސަޤާފަތުގައި އާންމުކަމަކަށް ވުމުގެ އިތުރުން، އެއްވެސް މީހަކު ކަންބޮޑުވުމެއް ނެތް އާދައިގެ ކަމެކެވެ.


Engeytha ? falholakee raneh fadha faidhaa huri meyvaa ehkan!\nއެނގޭތަ؟ ފަޅޮލަކީ ރަނެއް ފަދަ ފައިދާ ހުރި މޭވާއެއްކަން!\n04 ޖުލައި 2020 - 11:39:47\nދިވެހިންގެ ތެރޭގައި އާއްމު ގޮތެއްގައި މަޖާ ހެދުމަށާއި ހުހަށް ކެއުމަށް ބޭނުންކުރާ ފަޅޮލަކީ ހަމައެކަނި ކާން ރަނގަޅު އެއްޗެއް ނޫނެވެ. މީރު މި މޭވާ އަކީ ހަންގަނޑަށާއި އިސްތަށިގަނޑަށް ވެސް ނުހަނު ރަނގަޅު ކާނާއެކެވެ. މިގޮތުން ހަންގަނޑު ސާފުކުރުމަށާއި އިސްތަށިގަނޑު ވަރުގަދަކުރުމަށް ފަޅޯ ބޭނުން ކުރެވިދާނެ ގޮތްތައް ތިރީގައި މިވަނީ އެވެ.\nފަޅޮލަކީ ޑޭންޑްރަފް ނައްތާލުމަށް ބޭނުން ކުރެވިދާނެ އެއްޗެކެވެ. މިގޮތުން ފަޅޯ ޗިސް ކޮށް އެއަށް އެޕަލް ސައިޑަރު ވިނެގާ އާއި ކާށި ތެޔޮ އަޅައި އެއްކުރާށެވެ. ފަޅޮލުގައި އެކުލެވިގެންވާ އެންޒައިމްތައް މަސައްކަތް ކުރަމުންދާނީ ބޮލުގައި ޑޭންޑްރަފް އެޅިޔަނުދިނުމަށެވެ. އެޕަލް ސައިޑަރު ވިނެގާ ބޭނުން ކުރަނީ ޕީއެޗް ލެވެލްތައް ދަމަހައްޓައިދިނުމަށެވެ. އަދި ކާށި ތެލުގައި އެކުލެވިގެންވާ އެސިޑުގައި އެންޓިފަންގަލް އާއި އެންޓިމައިކްރޯބިއަލް ޕްރޮޕަޓީސް ފަދަ ބާވަތްތައް އެކުލެވިގެންވެ އެވެ.\nފަޅޮލަކީ އިސްތަށިގަނޑު މޮއިސްޗަރައިޒް ކޮށްދޭ އެއްޗެކެވެ. މިގޮތުން ފަޅޮލާއި ދޮންކެޔޮ ވަކަކާއި އޮލިވް އޮއިލް ކޮޅެއް މިކްސަރަށް އެޅުމަށްފަހު ގިރާލާށެވެ. އަދި މި ޕޭސްޓުގަނޑު ބޮލުގައްޔާއި އިސްތަށިގަނޑުގައި އުނގުޅާލާށެވެ. މިއީ އިސްތަށިގަނޑު މޮއިސްޗަރައިޒް ކޮށްދީ، މަޑު ކޮށްދޭ ކަމެކެވެ.\nފަޅޮލަކީ ހަންގަނޑަށް ވެސް ރަނގަޅު އެއްޗެކެވެ. ފަޅޯ ޗިސްކޮށްފައި އެއަށް މާމުއި އަޅާށެވެ. އަދި ރަނގަޅަށް ގިރާލުމަށްފަހު ހަންގަނޑުގައި އުނގުޅާލާށެވެ. މާމުޔަކީ އެންޓި-އިންފްލެމޭޓޮރީ ޕްރޮޕަޓީސް އިން ފުރިފައިވާ ބާވަތެކެވެ. މިއީ ހަންގަނޑުގައި މަރުވެފައިވާ ސެލްތައް ނައްތާލައި، ހަންގަނޑު ސާފުކޮށްދޭ އެއްޗެކެވެ.\nވިޓަމިން- ސީ، ވިޓަމިން- އޭ އަދި ބީޓާ ކެރޮޓީނުން ފުރިފައިވާ ފަޅޮލަކީ ހަންގަނޑު އަލިކޮށްދޭ މޭވާއެކެވެ. ފަޅޮލާއި ޔޯގަޓް އެއްކުރާށެވެ. މިއީ ލެކްޓިކް އެސިޑާއި އެންޒައިމް އެކުލެވިގެންވާ އެކްސްފޮލިއޭޝަން ޕޭސްޓެކެވެ. މި ޕޭސްޓަކީ ހަންގަނޑު އެކްސްކޮލިއޭޓް ކުރުމާއި ސާފު ކޮށްދޭ އެއްޗެއްވެސް މެއެވެ.\nބޮލުގައި މެޔޮނައިސް ހާކަން ކެރޭނެތަ؟\nޑްރެގަން ފްރުޓް: ފައިދާއިން ފުރިފައިވާ މޭވާއެއް!\nކޭކަކާއެކު ޗުއްޓީގެ ހަނދާންތައް!\nއާފަލަކީ ދަތަށް ޖަވާހިރެއް ފަދަ މޭވާއެއް!\nބީއެމްއެލްގެ އެހީގައި ކަނޑިތީމުގައި ކޮމިއުނިޓީ ޕާކެއް


ހިތުގެ ޝަކުވާ… 25 – Esfiya\nހިތުގެ ޝަކުވާ… 25\nއަވަސްވެފައިވާ ހިތަކާއިއެކު، މާއިޝް ދިޔައީ އޭނާގެ ހިތުގެ މަލިކާ ފެނޭތޯ ހޯދަމުންނެވެ. އެތައް ދުވަހަކަށްފަހު، އޭނާ ކުރަމުން ދިޔަ އިންތިޒާރުގެ ނިމުން އައީތީއެވެ. ކަޅުކުލައިގެ އަތްދިގު ގަމީހަކާއި، ނޫކުލައިގެ ޖިންސުން މާއިޝްގެ ފިރިހެންވަންތަކަށް އިތުރުވެފައިވާ ފަދައެވެ. ގަމީހުގެ އަތުކުރި އޮޅާލެވިފައިވީއިރު، ކުރިޔަށްވުރެ ބޯކޮށް ފަޅާފައި ހުރި ތުނބުޅިން އިހަށްވުރެ، ހަރުދަނާކަމަށް ދައްކައެވެ. ކުއްލިއަކަށް މާއިޝްގެ ފިޔަވަޅުތައް މަޑުޖެހުނީ ދުރުން ފެނުނު އަންހެން ކުއްޖާގެ ސޫރައިންނެވެ. ކުރިއަށްވުރެ ހިކިވެފައި، ނިކަމެތިކަމަށް ދެއްކިޔަސް، އެ ސޫރައަކީ މާއިޝްއަށް ދުވަހަކުވެސް އޮޅުވާލެވޭނޭ ސޫރައެއް ނޫނެވެ. އެ ސޫރަ ފެނުމާއިއެކު، ލިބުނު ސިހުމަކުން އިރުކޮޅަކަށް ހުއްޓުން އަރާފައި ހުރެވުނު ނަމަވެސް، ވަގުތުން ދުއްވައިގަތީ އެ ކުޑަކުޑަ ހަށިގަނޑު އޭނާގެ އަތުތެރޭގައި ފޮރުވާލުމުގެ ނިޔަތުގައެވެ. ގައިގައި ހުރި ބާރެއް ލާފައި، ދުވެފައި ގޮސް، މާއިޝް އެ ކުއްޖާގެ ގައިގައި ބައްދައިގަތީ ލޮލުން ކަރުނަ އަންނަ ޙާލުގައެވެ. “އައި މިސްޑް ޔޫ ސޯ މަޗް.. ރައީ..” ވައި އަޑަކުން މާއިޝް ބުނެލި އިރު އެ ލޮލަށް ބޮނޑިވެފައި ހުރި ކަރުނަތައް މިނިވަންކޮށްލީ ކަރުނައިގެ ތެރެއިން ހީލަމުންނެވެ.\n** 25 ވަނަ ޕާރޓް**\nފަސްވަރަކަށް މިނެޓު ވަންދެން އެކަކު އަނެކަކުގެ އަތުތެރޭގައި ތިބި މާއިޝް އަދި ރައިޝާ އެކަކު އަނެކަކުގެ ގައިން ދޫކޮށްލައި، އެކަކު އަނެކަކާއި ދިމާއަށް ބަލައިލިއެވެ. ތިން އަހަރު ވަންދެން ނުފެނި ހުރެފައި، މި ލިބުނު ރަނުގެ ފުރުސަތުގެ ބޭނުން ހިފުމަށް މިވަގުތު އެ ދެހިތްވެސް އެދި ގޮވަމުން ދިޔައެވެ. “އައި މިސްޑް ޔޫ ސޯ މަޗް..” ރައިޝާގެ ދެލޯ ފެންކަޅިވިއެވެ. “އައި މިސްޑް ޔޫ މަޗް މަޗް މަޗްޗްޗް މޯރްރްރްރީ..” އަކުރުތަކަށް ދަމާލާފައި މާއިޝް ބުނެލި ގޮތުން ރައިޝާ ގާތަށް ހިނިއައެވެ. “މާއިޝް ހާދަ ބަދަލުވެއްޖޭ.. ޔޫ އާރ މޯރ ހޭންޑްސަމް ނައު..” ހުވަފެނީ ގޮތަކަށް ރައިޝާއަށް ބުނެވުނެވެ. “ދެން ތިބުނީ ކުރިން އަހަރެން ހޭންޑްސަމެއް ނޫނޭތަ..؟” ދެލޯ ކުޑަކޮށްލަމުން މާއިޝް ބުނެލި ގޮތުން ރައިޝާގެ ދެލޯ ބޮޑުވިއެވެ. “ނޯ ނޯ ނޯ.. އޮބްވިއަސްލީ ނޮޓް.. ކުރިންވެސް މިހާރުވެސް ވަރަށް ރީއްޗޭ.. ޖަސްޓް، ޔޫ ހޭވް ޗޭންޖްޑް އަ ބިޓް.. ބަޓް، ދެޓް މޭކްސް ޔޫ އީވެން މޯރ ހޭންޑްސަމް..” މާއިޝްގެ އިސްތަށިގަނޑު ހާވާލަމުން ރައިޝާ ބުނެލިއެވެ. “ހެހެ.. އައި ނޯވ.. އެންޑް ރައިވެސް ހަމަ ވަރަށް ވަރަށް ވަރަށް ބިއުޓިފުލް މާޝާﷲ.. ޔޫ ހޭވް ބިކަމް ޕަރފެކްޓް..” ރައިޝާގެ އުނަގަނޑުގައި އަތް ވަށާލަމުން މާއިޝް ބުނެލީ ލޯބިން ފުރިގެންވީ ފަދަ ގޮތަކަށެވެ.\n“ރައީ.. ހާޑަ ހިކިއްޖޭ މިހާރު.. ރަނގަޅަށް ނުކަނީތަ..؟” ރައިޝާގެ ދެކޮނޑުގައި ހިފަހައްޓާލައި، ރައިޝާގެ މުޅި ހަށިގަނޑު ސްކޭންކޮށްލަމުން ކަހަލަ ގޮތަކަށް މާއިޝް އަހާލިއެވެ. “ނޯ.. ކަމޭ.. އެކަމް މާ ބިޒީކޮށް އުޅެންވާތީވެ އެހާ ރަނގަޅަށް ނުކެވެނީ..” ކުޑަކޮށް ހީލަމުން ރައިޝާ ޖަވާބުދިނެވެ. “ކިތަންމެ ބިޒީކޮށް އުޅުނަސް ރަނގަޅަށް ކައްޗެ.. ޔޫ ޑޯންޓް ނޯވ ހައު ވޮރިޑް އައި ވޯޒް އެބައުޓް ޔޫ..” މާއިޝް ކޮންމެވެސް ވަރަކަށް ހިތްހަމަ ނުޖެހުނެވެ. “އަޅޭ.. މައި ކިޔުޓީ.. ޔެސް ދެން ކާނަމޭ ރަނގަޅަށް.. އޯކޭނު..؟” މާއިޝްގެ ދެކޮލުގައި ހިފާލަމުން ރައިޝާ ޖަވާބުދިނެވެ. އެވަގުތު މާއިޝްގެ ތުންފަތަށްވެސް ހިނިތުންވުމެއް ވެރިވީ އިޚްތިޔާރަކާ ނުލައެވެ. “ދެން ހިނގާ އަވަހަށް ގެއަށް ދާން.. ހާދަ ވަރުބައްޔޭ..” ތުންކޮޅު އޫކޮށްލަމުން ރައިޝާ ބުނެލީ ކުޑަކުއްޖެއް ފަދައިންނެވެ. “ޔާހ އަވަހަށް ހިނގާ ދާން ދޯ.. ދޮންބެމެން ވަރަށް ސަޕްރައިޒްވާނެ ދޯ ރައި އައީމަ.. އެމީހުން ތިބީ ވެޑިންއަށް ރައިއަށް ނާދެވޭނޭ ބުނީމަ ވަރަށް ދެރަވެފަ.. ދޭ އާރ ގޮއިން ޓު ބީ ސޯ ހެޕީ..” އެއް އަތުން ރައިޝާގެ ސޫޓްކޭސްގައި ހިފަމުން، އަނެއް އަތް ރައިޝާގެ އަތުތެރެއަށްލާ، ބޮނޑިކޮށްލަމުން މާއިޝް ހިނގައިގަތީ އަވަހަށް ގެއަށް ދިޔުމުގެ ބޭނުމުގައެވެ. “އަސްލުވެސް.. ދޮންބެމެން ހާދަ ސަޕްރައިޒްވާނޭ.. އައި ކާންޓް ވެއިޓް ޓު ސީ ދެމް..” ކުޑަކުއްޖަކު މެޓައެއް ލިބުމުން އުފަލުން ފުންމައިގަންނަހެން ރައިޝާވެސް ފުންމައިގަތީ އެތައް ދުވަހެއް ފަހުން އޭނާގެ ޢާއިލާއާއި ބައްދަލުވެވޭތީއެވެ. އެކަކުވެސް ހަމަލޮލަށް ނުފެނި، މިވީ ތިން އަހަރުގެ ތެރޭގައި އެތައް ކަމެއް ބަދަލުވެފައިވާނޭކަން ރައިޝާއަށް އެނގުނެވެ.\nގޭޓުން އެތެރެއަށް ވަދެގެން ދިޔަ ރައިޝާއަށް ދިޔައީ ވަށައިގެންވާ މާޙައުލަށް ނަޒަރު ހިންގަމުންނެވެ. ވޭތުވެދިޔަ ތިން އަހަރުގެ ތެރޭގައި ގެއަށް ބޮޑެތި ބަދަލުތަކެއް އައިސްފައި ހުންނާނެކަމަށް ހީކުރެވުނު ނަމަވެސް، މާ ބޮޑު ބަދަލެއް އައިސްފަކާ ނެތެވެ. ނުހާ ނިކަން ލޯބިން އެ ބޮޑު ގޯތިތެރޭގައި ހައްދާފައިވާ ފެހިކަން ގަދަ ބަގީޗާ ފެނުމުން ރައިޝާއަށް މަންމައާއި އެކު ގަސް ހައްދަން އުޅުނު ހަނދާން އާވިއެވެ. ކުޑައިރު ރިއާޝްއާއި، ޔާޝްއާއި ތިން މީހުން ފިލާ، ކުޅެ، ސަކަރާތް ޖަހަން އެ ބަގީޗާ ތެރޭގައި ދުވި ހަނދާން އާވިއެވެ. އެ ފޮނި ހަނދާންތަކާއިއެކު، ރައިޝާގެ ދެލޮލުން ކަރުނަ އަންނަން ފެށީ އެތައް ދުވަހެއް ފަހުން އަނެއްކާވެސް އެ ހިތްގައިމު މަންޒަރުތައް ފެންނަން ފެށުމުންނެވެ. އެ ކުޑަކުޑަ ހިތަށް ހަމަޖެހުން ލިބިގެން ދިޔައީ އިރުކޮޅެއްގެ ތެރޭގައެވެ.\nގޭގެ ދޮރު ކުރިމަތީގައި ހުއްޓިލާފައި ރައިޝާ ފުންނޭވާއެއް ދޫކޮށްލިއެވެ. ދަބަހުން ތަޅުދަނޑި ނަގާފައި ތަޅަށް ލައްވަން އުޅުނު ގަޑީގައި ތަޅު ބަދަލުކޮށްފައި ހުރިކަން ފާހަގަވުމުން ބެލް އަޅާލިއެވެ. އެތެރެއިން މީހެއްގެ ފިޔަވަޅުތަކުގެ އަޑު އިވުމުން މާއިޝް އައިސް ރައިޝާގެ އަތުގައި ހިފާ، ބާރުކޮށްލީ ހުރިހާ ކަމެއްވެސް ރަނގަޅުވާނެޔޭ ބުނާ ފަދައަކުންނެވެ. ހަތަރު ކަޅި ހަމަވީ ވަގުތު މާއިޝް ދެލޯ މަރާލާފައި ލަސްލަހުން ހުޅުވާލަމުން ބޯ ޖަހާލި ގޮތުން ގޮތުން ރައިޝާއަށް ހަމަޖެހިލެވުނެވެ. ބޯ ޖަހާލަމުން ދޮރާ ދިމާއަށް ބަލައިލަމުން ފުން ނޭވާއެއް ދޫކޮށްލާ، ތައްޔާރުވެލިއެވެ.\n“ކާކު- ވަޓް ދަ…؟؟! ރައީ!!!” ދޮރު ހުޅުވާލި ނައިރާ ބުނަން އުޅުނު ވާހަކަ ފުރިހަމަ ނުކުރެވުނީ ކުރިމަތީގައި ހުރި އޭނާގެ ފުރާނ ފަދައިން ލޯބިވާ އެކުވެރިޔާ ފެނުމުންނެވެ. ވަގުތުން ރައިޝާގެ ގައިގައި ބައްދާލި އިރު، އެ ދެލޮލުން ހޯސްލާފައި ކަރުނަ އަންނަން ފެށިއެވެ. ރައިޝާވެސް އެއަށްވުރެ ބާރަށް ނައިރާގެ ދެކޮނޑުގައި އަތް ވަށާލީ ލޮލުން އުފާވެރި ކަމުގެ ކަރުނަ އަންނަ ޙާލުގައެވެ. “އޯ މައި ގޯޑް.. އައި މިސްޑް ޔޫ ސޯ މަޗް ރައީ..! އެކަމް… ރައި ބުނީމެއްނު ވެޑިންއަކަށް ނާދެވޭނޭ.. ދެން ކީއްވެ..؟” ހިނދުކޮޅެއްގެ އުފާވެރިކަމަކަށްފަހު، ރައިޝާއާއި ދުރުވެލަމުން ނައިރާ އަހާލިއެވެ. “ހެހެ.. އިޓް ވޯންޓް ބީ އަ ސަރޕްރައިޒް އިފް އައި ޓޯލްޑް ޔޫ ބިފޯރ.. ރައިޓް…؟ ހެހެ.. ސޯ… ސަރޕްރައިޒްޒްޒް މައި ބެސްޓީ..!” ބާރުބާރަށް އެހެން ބުނުމަށްފަހު ރައިޝާ އޭނާގެ ދެއަތް ވައިގެ ތެރޭގައި ހޫރާލިއެވެ. އިއްތިފާޤުން އެވަގުތުވީ ރިއާޝްއަށާއި، ޔާޝްއަށްވެސް އައިސް ސިޓިންރޫމަށް ނުކުމެވުނު ވަގުތަށެވެ.\n“ނައީ.. މަންމަ ބުނީ އެތާނގަ ހުރި ފޮށިތައް- ވަޓް..! ރާރާ!!” ބުނަން އުޅުނު ޖުމްލަ ފުރިހަމަ ނުވަނީސް ރިއާޝް ހަޅޭލަވައިގަތް އަޑުން އެތާ ތިބި އެންމެންނަށް ކަންފަތުގައި އަތް އަޅާލެވުނެވެ. މިސޮރުގެވެސް އޮންނަނީ ވަރުގަދަ އަޑެއްތާއެވެ! “ރައީ..” ރިއާޝްއާއި ޔާޝް އެއްފަހަރާ އައިސް ރައިޝާގެ ގައިގައި ބައްދައިގަތްލެއް ބާރުކަމުން ރައިޝާގެ ނޭވާ އުފުރިއަރާ ގޮތްވިއެވެ. “ދޮ- ދޮން- ބޭ.. ކުޑަ- ބޭ..” ރިއާޝްއާއި ޔާޝް ބައްދައިގަތްލެއް ބާރުކަމުން ރައިޝާއަށް ބުނަން އުޅުނު ޖުމްލަވެސް ފުރިހަމަ ނުކުރެވުނެވެ. ރައިޝާގެ އަޑު އިވުމުން އަވަސްއަވަހަށް ރިއާޝްއާއި ޔާޝް އޭނާގެ ގައިން ދޫކޮށްލިއެވެ. “ރައީ.. ހައު ކަމް އާރޔޫ އިންފްރޮންޓް އޮފް އަސް ރައިޓް ނައު..؟” ޤަބޫލު ނުކުރެވިފައި ޔާޝ ްއެހެން އަހާލި ގޮތުން ރައިޝާގެ ތުންފަތް މައްޗަށް ލާނެތް ހިނިތުންވުމެއް ވެރިވިއެވެ. “ސާޕްރާއީޒްޒްޒް!” ރައިޝާ ހަޅޭލަވައިގަތްލެއް ބާރުކަމުން އެވަގުތު ބަދިގެ ފަރާތުގައި ތިބި ނުހާއަށާއި ރިޔާޒްއަށާއި، ރީޝާއަށްވެސް އެތަނަށް އާދެވުނެވެ.\n“މަންމާ.. ބައްޕާ…” މީގެ އިރުކޮޅެއް ކުރިން އުފާވެރިކަން ފެންނަން ހުރި ދެލޮލުން ކަރުނަ އަންނަން ފެށީ ތިން އަހަރު ފަހުން އުފަން މަންމައާއި ބައްޕަ ހަމަލޮލަށް ފެނުމުންނެވެ. ދުވެފައި ގޮސް، ނުހާއާއި ރިޔާޒްގެ ގައިގައި އެއްފަހަރާ ބައްދާލުމަށްފަހު، ކުޑަކުއްޖެއްހެން ރައިޝާ ރޯންފެށީ އެ މަންމަގެ ލޯބިވެތި ފިރުމުންތަކަށާއި، ބައްޕަގެ ޙިމާޔަތަށް އެދެވިފައި ހުރި ވަރުންނެވެ. ނުހާއާއި ރިޔާޒްވެސް ހިނިތުންވެފައި ރައިޝާގެ ބުރަކަށީގައި ފިރުމަން ފެށުމުން ރީޝާވެސް އައިސް ރައިޝާގެ އަތުގެ މުލައްދަނޑީގައި މަޑުމަޑުން ހިފާލިއެވެ. ނުހާގެ ގައިން ދޫކޮށްލުމަށްފަހު، ރައިޝާ މަޑުމަޑުން ރީޝާގެ ގައިގައި ބައްދާލީ ހަތްމަހަށް އަޅާފައިވާ ރީޝާގެ ބޮޑު ބަނޑަށް ބަލަމުން، ވަރަށް ފަރުވާތެރިކަމާއެކީއެވެ. އެއަށްފަހު ގުދުވެލާފައި ރީޝާގެ ބަނޑުގައި މޫނު ޖައްސާލި އިރު، އެ މޫނުގައި ވަނީ ހިިތުންވުމެކެވެ.\n“ހެލޯ ދޮންތިގެ ލޯބި ލޯބި ކޮއްކީ.. ހައު އާރ ޔޫ..؟ އަދި އަލަށް ދޯ މި މީޓްވީ.. އަވަހަށް ދެން ދޫނި ނިކުމެބަ.. ދޮންތިއަށް ޕްރޮމޯޝަން ލިބޭނީ ކޮއްކި ނުކުތީމައޭ.. ކޮއްކިގެ ބައްޕިއާ، ދޮންބެއާ އަބަދު ދޮންތިއާ ދިމާކުރަނީ ދޮންތި ކުޑަވީމަ..” ތުންކޮޅު އޫކޮށްލަމުން ރައިޝާ ބުނެލި ގޮތުން އެތާ ތިބި އެންމެންނަށްވެސް ހެވެވުނެވެ. އެވަގުތު ރީޝާގެ ބަނޑުގައި އެ ދަރިފުޅު ފައިން ޖަހާލި އިޙުސާސް ރައިޝާއަށް ކުރެވުމުން ހައިރާންވެފައި، ރީޝާއާއި ދިމާއަށް ބަލައިލެވުނެވެ. “ކޮއްކިއަށްވެސް އެނގުނީއޭ ދޮންތި އައީކަން..” ރައިޝާގެ ބޮލުގައި ފިރުމާލަމުން ރީޝާ ހިނިތުންވެލިއެވެ. އެއާއެކު ރައިޝާ އުފަލުން ފުންމައިގަތެވެ. “ޔޭ ޔޭ.. ދި ބޭބީ އޯލްރެޑީ ނޯވްސް ހޫ އައި އޭމް.. އައި އޭމް ހަރ ފޭވަރިޓް..” ކުޑަކުއްޖެއްހެން ފުންމަމުން ރައިޝާ ބުނެލިއެވެ. “ހަހާ.. ނޯވޭ.. އައި އޭމް ހަރ ފޭވަރިޓް.. ޔޫ ޑޯންޓް ހޭވް އަ ޗާންސް ރާރާ..” ރިއާޝް ދޫ ނެރެލިއެވެ. “ހަހް.. ސީ ކޮއްކީ.. ދޮންބެ އިޒް ޖެލަސް..” ރައިޝާވެސް މޫނަށް ވައްތަރެއް ޖައްސާލިއެވެ. “ނޮޕް.. އެންޑް ބައިދަވޭ، ތިހާ ބޭބީކޮށް ރާރާ އުޅެންޏާ ކިހިނެއް ޕްރޮމޯޝަން ލިބޭނީ…؟ ޔަގީނޭ މި ބޭބީވެސް ރާރާއަށް ވުރެ މާ މޭޗަރ ވާނެކަން.. އައިމް ޝުއަރ..” ރިއާޝް އެހެން ބުނުމުން ރައިޝާ ރިއާޝްގެ ފަހަތުން ދުއްވައިގަތެވެ. އެ ދެމީހުންގެ ސަކަރާތަށް ބަލަން ތިބި ނުހާއާއި، ރިޔާޒްއާއި، ރީޝާއާއި، ޔާޝްއާއި، ނައިރާގެ އިތުރުން މާއިޝްގެ މޫނުމަތީގައިވެސް ވަނީ އުފާވެރިކަމުގެ ކުލަވަރުތަކެވެ.\n“އެދެމީހުން ސަކަރާތް ޖަހަން ބައިތިއްބާފަ ހިނގާ އިހަށް ވެޑިން ހޯލް ރަނގަޅުތޯ ބަލަން ދާން..” ރިޔާޒް ބުނެލި އަޑަށް އެންމެންނަށްވެސް ބަލައިލެވުނެވެ. “މަންމަ މަޑުކުރޭ ރީއްތަ ކައިރި.. އިރުކޮޅަކުން އަންނާނެ މާހީން ދައްތައާ، ނިޝައްތައާ، މާނާ ދައްތަވެސް.. މާއިޝް އާދޭ އަހަރުމެންނާ އެކީ…” ރިއާޝް އެހެން ބުނުމުން އެންމެންވެސް ބޯ ޖަހާލިއެވެ. ދެ ދުވަސް ފަހުން ކައިވެނި ކުރެވޭ އިރު، ވާން ޖެހޭ ތައްޔާރީތައް ވަރަށްވެސް ގިނައެވެ. މާހީންމެންގެ އެހީތެރިކަމާއި، އެއްބާރުލުންވެސް ލިބެމުން ދާތީ ނުހާއާއި ރިޔާޒް ތިބީ ނުހަނު ހިތްހަމަޖެހިފައެވެ. އެފަދަ، ހިތްހެޔޮ، ރަނގަޅު އާއިލާއަކާއި ހުރި ހަމައެކަނި އަންހެން އަންހެން ދަރިފުޅު ގުޅުވަން ކިތަންމެހާވެސް ބޭނުންވެއެވެ.\n“އޯހ ނައީ.. ޑޯންޓް ބީ ސޯ ނަރވަސް..” ނޫކުލައިގެ ބޮޑު ކައިވެނީގެ ހެދުމުގައި އިން ނައިރާ ދިޔައީ ދެއަތް ދެއަތާ އުނގުޅަމުންނެވެ. ނައިރާގެ ދެފަރާތުގައި ތިބެ ރީޝާއާއި، ރައިޝާ ދިޔައީ ނައިރާ ހަމައަކަށް އެޅުވުމުގެ މަސައްކަތް ކުރަމުންނެވެ. “އަޅެ ރީއްތަވެސް މިހާ ނަރވަސް ވިތަ މެރީ ކުރި ދުވަހު..؟” މޫނުގައި ވިދާ ބަބުޅަމުން ދިޔަ ދާތިކިތައް ފުހެލަމުން ނައިރާ އެއްސެވެ. “ޔެސް.. އެންމެންވެސް ނަރވަސް ވާނެޔޭ.. ކައިވެންޏަކީ އަންހެން ކުއްޖެއްގެ މުޅި ދިރިއުޅުން ބަދަލުކޮށްލާ އެއްޗެއް.. ބަޓް، ދެޓް އިޒް އޯލްސޯ ވަން އޮފް ދޯސް މޯސްޓް އިންކްރެޑެބްލް ފީލިންގްސ ޔޫ ކުޑް އެވަރ އިމޭޖިން އޮފްް..” ނައިރާގެ އަތާ އަތް ޖޯޑުކޮށްލަމުން ރީޝާ ހީލިއެވެ. “ޔެސް.. އެންޑް ނައި ވިސްނާލަބަ.. ނައި ކިހާ ލަކީތަ.. ޔޫ އާރ މެރީންގ ދި ލަވް އޮފް ޔުއަރ ލައިފް.. ނައިއަށް ޔަގީނެއްނު ނައިއަށް ދޮންބެ ދެރަގޮތެއް ނުހަދާނެކަން.. އެނޑް ކައިވެނީގެ ފަހުންވެސް ނައިގެ މަންމަ އުޅޭނީ ނައިއާ އެކީނު.. ޔޫ އާރ ދި ލަކިއެސްޓް ގަރލް އެވަރ..” ކައިވެނީގެ ފަހުން ނިޝާވެސް އެ ގެއަށް ދިރިއުޅުން ބަދަލުކުރާ ވާހަކަ ރައިޝާ ހަނދާންކޮށްދިނީ، ނައިރާއަކީ ކިހާ ނަސީބުގަދަ އަންހެން ކުއްޖެއްކަން ހަނދާން ކޮށްދެމުންނެވެ. “ޔެސް ޔޫ އާރ ރައިޓް ރައީ.. މެރިޖްގެ ފަހުން ކޮންމެ އަންހެން ކުއްޖަކުވެސް އެ ކުއްޖެއްގެ ގެއާ އާއިލާ ދޫކޮށްފަ މުޅިން ބީރަށްޓެހި ތަނަކަށް ދާނެ.. އެކަމް އައިމް ގެޓިންގް ޓު ލިވް ވިތް ޕީޕަލް ހުމް އައި ކޮންސިޑަރޑް އޭޒް މައި ފެމިލީ ސިންސް ޗައިލްޑްހުޑް.. އެންޑް މޯސްޓް އިމްޕޯރޓެންޓްލީ.. އައިމް ގެޓިންގ ޓު ލިވް ވިތް މައި އޯވން މަދަރ.. ތެންކްސް ފޯރ ރިމައިންޑިންގ މީ މައި ލަކް ރައީ އެންޑް ރީއްތާ..” ދެފަރާތުން ރައިޝާއާއި، ރީޝާގެ ގައިގައި ބައްދާލަމުން ނައިރާ ކަރުނަތައް ހިންދާލާ، ހިނިތުންވެލީ މިފަދަ އުފާވެރި ދުވަހެއްގައި ދެރަވެ، ރޯން ބޭނުން ނުވާތީއެވެ. ރައިޝާއާއި ރީޝާވެސް ނައިރާގެ ގައިގައި ބައްދާލަމުން ހީލީ މިއީ ނައިރާގެ ޙަޔާތުގައި އަންނާނެ އެންމެ މުހިންމު އެއް ދުވަސްކަން ހަނދާން ކުރަމުންނެވެ.\nކައިވެނި ކުރެވޭ މޭޒުދޮށުގައި އިށީނދެގެން އިން ރިއާޝް ދިޔައީ ދެފައި ތަޅުވަމުންނެވެ. “ބްރޯ.. އިޓްސް އޯކޭ.. ޗިލް..” ރިއާޝްގެ ކޮނޑުމަތީގައި އަތް ބާއްވާލަމުން މާއިޝް ބުނެލިއެވެ. “އަޅެ އާޝް.. އެކަމް ތީ ދެން ބޮޑު ފިރިހެނެއްވިއްޔަ.. މަށަށް ޔަގީން ނައިވެސް ތިހާ ބިރުން ނޫޅޭނެކަން..” ކައިވެނި ކުރެވޭ މޭޒުދޮށުގައި މިވަގުތު ވަރަށް ގިިނަ މީހުން ތިބުމުން ޔާޝް ވާހަކަ ދެއްކީ ހަމައެކަނި މާއިޝްއަށާއި، ރިއާޝްއަށް އަޑު އިވޭ ވަރަށެވެ. ނުހާއާއި، ރިޔާޒްއާއި، މާހީންއާއި، އަމާން އެކަކު އަނެކަކާ ވާހަކަ ދައްކަން ތަންކޮޅެއް ދުރުގައި ތިބި އިރު އެމީހުންގެ މޫނުމަތީގައިވެސް ވަނީ ހިނިތުންވުމެކެވެ. ތަފާތު އެކި ވައްތަރުތަކުގެ ބުއިންތައް އަތުރާފައިވާ މޭޒު ކައިރީގައި މާނާ، އޭނާގެ އަށް މަހަށް އަޅާފައިވާ ބޮޑު ބަނޑާއި އެކު އޭނާގެ ފިރިމީހާ އިޒްޔަން ކައިރީގައި ހުއްޓެވެ. އެމީހުންގެ ގާތުގައި އަށް އަހަރުގެ މާނިޝްވެސް ހުއްޓެވެ. ރައިޝާއާއި ރީޝާ މިވަގުތު އެތަނުން ފެންނަން ނެތީ، އެމީހުން ނައިރާގެ ގާތުގައި ތިބުމުންނެވެ. “އައިމް ޓްރައިންގ ޑޫޑް..” ފުން ނޭވާއެއް ދޫކޮށްލަމުން ރިއާޝް ހަމަޖެހިލެވޭތޯ ބެއްޔެވެ. ހުދު ކުލައިގެ ގަމީހުގެ މަތިން ލާފައިވާ ކަނޑު ނޫކުލައިގެ ކޯޓުފަޓުލޫގައި ރިއާޝް ފެންނަލެއް ވަކިން ހިތްގައިމެވެ. އަބަދު ހާވާލާފައި އޮންނަ އިސްތަށިގަނޑު ޖެލް ލައި، އޮމާންކޮށްފައި ވުމުން ވަރަށް ފިރިހެންވަންތައެވެ. “ބްރޯ.. އެއޮށް އަންނަނީ ކަލޭގެ ލޯބިވާ.. އަނެއްކާ ފެނިފަ ރީތިކަމުން ފެއިންޓް ނުވައްޗޭ..” ހިނިގަނޑެއް ޖަހާލަމުން މާއިޝް އެހެން ބުނެލުމުން ރިއާޝް ފަހަތަށް އެނބުރި ބަލައިލީ އެ ހިތުގެ ރާނީ ހޯދުމަށް އެ ހިތް ގޮވަމުން ދިޔަ ވަރުންނެވެ.\nރައިޝާއާއި ރީޝާގެ މެދުގައި ހުރެގެން ސިޑިން ފައިބައިގެން އައި ނައިރާ ހުރީ އިސްދަށަށް ޖަހައިގެންނެވެ. އެ ހުދުކުލައިގެ ބޮޑު ވެޑިން ޑްރެސްގައި ނައިރާ ފެންނަލެއް ވަކިން ފުރިހަމައެވެ. އަޅާފައިވާ ހުދު ކުލައިގެ ޝޯލް ރީތި ގޮތަކަށް އޮޅާލެވިފައިވީ އިރު، ބޮލުގެ މެދުގައި އިން ތާޖު އިނުމުން އަދި ވަކިން ޝާހީކަމަށް ދައްކައެވެ. އެހެން ދުވަސްތަކާއި ޚިލާފަށް މިއަދު މޫނުގައި ކޮށްފައި ހުރި މާ ލުއިނޫން މޭކަޕުން ނައިރާ ހީވަނީ ހަމަ ސާދަވިލޭރޭގެ ހަނދު ހެންނެވެ. އެހާވެސް ފުރިހަމައެވެ. މަޑުމަޑުން “މާޝާ ﷲ” އޭ ބުނެވުނީ އެ ހިތުގެ މަލިކާ މިއަދު ފުރިހަމަވެފައި ރީތިކަމުންނެވެ.\nރިއާޝްގެ ކައިރީގައި އިން މާއިޝްއަށްވެސް އިނީ ކަޅި ޖަހާލަން ނޭނގި އެދިމާއަށް ބަލާށެވެ. އެހެންނަމަވެސް، އެއީ ނައިރާ ފެނިގެންނެއް ނޫނެވެ. ނައިރާގެ ކައިރީގައި ކަނޑުނޫކުލައިގެ އަބާޔާއަކާއި، ހަމަ އެކުލައިގެ ޝޯލްއެއްއަޅައިގެން ހުރެ ހިނގަމުން އައި އޭނާގެ ހިތުގެ ރާނީ ރައިޝާ ފެނިފައެވެ. އެހެންޏާ ނުލާ ކަހަލަ އަބާޔާ ހެދުން ލުމުން ރައިޝާ މާ ރީއްޗޭ މާއިޝްގެ ހިތަށް އެރިއެވެ. ހިތާހިތުން “މާޝާ ﷲ” އޭ ބުނެވުނީ އެހެންވެއެވެ.\nރައިޝާގެ އެހީގައި، މަޑު ހިގުމެއްގައި އައިސް ރިއާޝްއާއި، ޖެހިގެން ހުރި ގޮނޑީގައި އިށީނދެލި ނައިރާގެ މޫނުން ރިއާޝްގެ ނަޒަރު އެއްފަހަރުވެސް ކަސިޔާރު ނުވެއެވެ. ނައިރާ ދެއަތްދެއަތާ މޮޑެން އިނުމުން ރިއާޝްއަށް ނައިރާ ބިރުގަނެފައިވީ މިންވަރު އިޙުސާސްވީ ފަދައެވެ. ނައިރާގެ މަޑު އަތްތިލަ އޭނާގެ އަތުތެރޭގައި ހައްޔަރުކޮށްލަމުން ދެލޯ މަރާލާފައި ހުޅުވާލައި، ބޯ ޖަހާލީ ހުރިހާ ކަމެއްވެސް ރަނގަޅުވާނޭ ބުނާ ފަދައަކުންނެވެ. ރިއާޝްގެ އެ ފުން ނަޒަރުން އެކަނިވެސް ނައިރާއަށް ރިއާޝް ބުނަން އުޅުނު އެއްޗެއް ފަހުމްވީ ފަދައެވެ. ބޯ ޖަހާލަމުން ހިނިތުންވެލީ ޣާޒީ ޚުތުބާ ކިޔަން ފެށުމުންނެވެ.\nކައިވެނީގެ ޚުތުބާ ކިޔަމުން ދިޔަ އިރު، ރިއާޝްއާއި ނައިރާ ދިޔައީ ކަނުލާ އަޑުއަހަމުންނެވެ. ނިޝާގެ ލޮލުން ކަރުނަ އަންނަން ފެށީ ބައްޕައަކާ ނުލާ އޭނަ އެކަނިމާއެކަނި ބަލާ ބޮޑުކުރި ދަރިފުޅު އަމިއްލަ ދިރިއުޅުމެއް ފަށާތަން ފެނުމުންނެވެ. ނިޝާ ރޮނީކަން އެނގުމުން އޭނާގެ ދެފަރާތުގައި ތިބި މާހީންއާއި، ނުހާ ނިޝާއާ ވާހަކަ ދެއްކިއެވެ.\n“އަނބި ޤަބޫލުކޮށްފިންތަ..؟” ޣާޒީ އެ ސުވާލު ކޮށްލުމުން ރިއާޝް ނައިރާގެ މޫނަށް ބަލައިލިއެވެ. އެވަގުތު ނައިރާގެ ނަޒަރުވެސް ހުއްޓިފައިވަނީ ރިއާޝްއަށެވެ. “އަނބި ޤަބޫލުކޮށްފިން..” ޖޯޑުކޮށްލެވިފައިވީ ނައިރާގެ އަތަށް ފިތާލަމުން ރިއާޝް ބުނެލި އިރު، އެ މޫނުމަތީގައިވަނީ ހިނިތުންވުމެކެވެ. ރިއާޝްގެ އަނގައިން އެ ދެ ބަސް ނުކުތުމާއިއެކު ނައިރާއަށް ދެލޯ މަރާލެވުނީ އިޙުސާސް ކުރެވުނު ހިތްހަމަޖެހުމެއްގެ ބޮޑުކަމުންނެވެ. އެންމެ ފަހުން އޭނާ ދެކުނު ހުވަފެން ޙަޤީގަތަކަށް ވީއެވެ. ރިއާޝްއާއި އެކު ޒަވާޖީ ޙަޔާތެއް ފެށުމަށް ކޮށި މަގު ފަހިވެގެން ދިޔައީއެވެ. ރިއާޝްގެ ހިތަށްވެސް ވަނީ ވަރަށް ބޮޑު ހަމަޖެހުމެއް ލިބިފައެވެ. އެތައް ދުވަހެއްގެ އިންތިޒާރަކަށްފަހު، ނައިރާ އޭނާގެ ޙައްޤަކަށް ހެދިއްޖެއެވެ. ވީ އުފަލެއްގެ ބޮޑުކަމުން ނައިރާގެ ދެއަތަށް ބޮސް ދެވުނު އިރު، އެތަނުގައި އިތުރު ބަޔަކު ތިބިކަން ހަނދާންވެސް ނެތް ފަދައެވެ. ރިއާޝްގެ މި ޢަމަލުން އެންމެންގެ އަތްތިލަބަޑީގެ އަޑުއިވުމުން ނައިރާގެ ކޯތާފަތް ވަގުތުން ރަތްވިއެވެ. ރިއާޝްއަށްވެސް ބޯކަހާލެވުނީ ލަދުގަތްކަން ފޮރުވުމަށެވެ.\nކައިވެނިކޮށް ނިމުމާއިއެކު، މެހެމާނުންނާ ސަލާމްކުރަން ރިއާޝްއާއި ނައިރާ ގޮސް އެމީހުންނަށް ޚާއްސަކުރެވިފައިވީ ތަނުގައި ހުއްޓިލިއެވެ. ނުލާއި، ހުދުލުކައިން މުޅި އެތަން ފަރުމާކުރެވިފައި ވީއިރު، ހުރިހާ އެންމެންވެސް ތިބީ ނުލާއި، ހުދު ހެދުމުގައެވެ. ގިނަ އިރު ކޮޅަށް ހުންނަން ޖެހުމުގެ ސަބަބުން ކިތަންމެ ވަރުބަލިވީ ނމަވެސް، ރިއާޝްއާއި، ނައިރާ ޕާރޓީއަށް އަންނަމުން ދިޔަ ކޮންމެ މެހެމާނަކާވެސް ބައްދަލު ކުރަމުން ދިޔައީ ހިނިތުންވެފައިވާ މޫނަކައިގެންނެވެ. ގާތްތިމާގެ މީހުންނާއި، އެކުވެރިންނާއި، ރިޔާޒްގެ ވިޔަފާރި އެކުވެރިންވެސް އެ އުފަލުގައި ބައިވެރިވުމަށް އެރޭ އައެވެ. އެރޭ ނުވައެއް ޖެހި އިރު ފެށި ޕާރޓީ ނިމި، މުޅި ހޯލްތެރެ ހުސްވިއިރު، ހުރީ އެރޭ ބާރަ ޖަހަން ކައިރި ވެފައެވެ. ހުރިހާ މެހެމާނުން ހުސްވުމުން، ޢާއިލީ ފޮޓޯ ނަގައި، ކެއުމަށް އިންސާފު ކުރިއެވެ.\n“ކޮންގްރޭޓްސް އާޝް..” އައި ގޮތޔަށް އައިސް ރިއާޝްގެ ގައިގައި ބައްދައިގަންނަމުން މާއިޝް ބުނެލިއެވެ. މާއިޝްގެ ފަހަތުން ރައިޝާއާއި، ޔާޝްވެސް އައިސް މަރިޙަބާ ކިޔެވެ. “ތެންކްސް..” ރިއާޝްއަށާއި ނައިރާއަށް އެއްފަހަރާ ކަހަލަ ގޮތަކަށް ބުނެވުނެވެ. “ހޫމް ހޫމް.. މިރޭ ބިންހެލުމެއް ނައިސިއްޔާ ވާ ރަނގަޅު..” ވަރަށް ނޫންކަމަށް ހެދިލާފައި ރައިޝާ ބުނެލުމުން ނައިރާ ރައިޝާގެ އަތުގައި ވިކައިގަތެވެ. “ރައި އެބުނީވެސް ދޮގު ވާހަކައެއް ނޫނޭ..” މާނާވެސް ރައިޝާއާ އެއްބައިވެލިއެވެ. “އަސްލުވެސް.. މެޓް އޮފީހުން ނޯޓިސްވެސް ނެރެފި..” އޭނާގެ ކައިރީގައި ހުރި އިޒްޔަންވެސް ހިނިގަނޑެއް ޖަހާލަމުން ބުނެލިއެވެ. “ދޯ ދޮންތަބޭ..” އިޒްޔަންއަށް ދޯ އެއްލަމުން މާއިޝް ބުނެލީ ނައިރާ ރުޅިއަރުވާލުމުގެ ނިޔަތުގައެވެ. “ދެން ހެވޭ.. އެވަރަށް ނައިމެންނާ ދިމާނުކޮށްބަ.. ނައީ.. ކާރު އައިސްފި ނައިމެން ބަލާ.. އަވަހަށް ދޭ..” އެތަނަށް އައިސް ހުއްޓުނު ރީޝާ ބުނެލުމުން ނައިރާއާއި، ރިއާޝް އަވަސްވެގަތީ އެތަނުން ދާށެވެ. އެތާ ތިބެއްޖެ ނަމަ އެމީހުން ހައްތަހާ މަލާމާތް ކުރާނީކަން އެނގުމުންނެވެ. “ބްރޯ.. ތަންކޮޅެއް ބަލައިލައިގެން އުޅެއްޗޭ… އެނދު ބިންދައިގެން ގޮސްފިއްޔާ ޒިންމާ ނަގަން ޖެހޭނެ..” ތަންކޮޅެއް ބާރަށް ޔާޝް އެހެން ބުނެލުމުން ނައިރާއާއި ރިއާޝްގެ ފިޔަވަޅުތައް ހަލުވިކޮށްލިއެވެ. ގޮސް، ކާރަށް އަރާ، ހަމަޖެހިލީ، މިރެއަށް ޚާއްސަކޮށްފައިވާ ގެސްޓްހައުސްއަށް ދިޔުމުގެ ނިޔަތުގައެވެ.\nދެއަތުން ހެދުން ހިފަހައްޓާލައިގެން ހުރެ، ބަރު ފިޔަވަޅުތަކެއް ނަގަމުން ނައިރާ ގޮސް ކޮޓަރިއަށް ވަދެ އެނދުުގައި އިށީނދެލާ، މުޅި ކޮޓަރިތެރެއަށް ނަޒަރ ހިންގާލިއެވެ. މުޅި ކޮޓަރިތެރެ ރަތް ފިނިފެންމަލުގެ ފިޔަތަކުންނާއި، އުއްބަތިތަކުން ޖަރީކުރެވިފައި ވީއިރު، އޭސީގެ ފިނިކަން ހުރި ވަރުން ނައިރާ ހީކަރުވައިގަތެވެ. އެވަގުތު ކޯޓު ބާލަމުން އައިސް ކޮޓަރިއަށް ވަތް ރިއާޝް ފެނުމުން ނައިރާގެ ހިތް ތެޅިގަތީ މިރޭ ވާނެ ގޮތެއް ނޭނގުމުންނެވެ. ދޮރު ތަޅުލުމަށްފަހު، މަޑުމަޑުން އައިސް ނައިރާގެ ކައިރީގައި ރިއާޝް ހުއްޓިލި އިރު، އެ ފުން ދެލޮލުގައިވަނީ ނައިރާ ދެކެ ވާ ނިމުމެއް ނެތް، ދާއިމީ ލޯތްބެވެ. ރިއާޝް ދެން ގެންނާނެ ޙަރަކާތެއް ނޭނގުމުން ނައިރާ އިނީ މުޅީން ގަނޑުވެފައެވެ.\n“ނައީ.. އަހަރެން ބޭނުން މިރެއަށް ޚާއްސަ ނަމާދު ކޮށްލަން.. ކޭން ވީ..؟” ހީކުރިގޮތާ ޚީލާފަށް ރިއާޝް އެހެން ބުނުމުން ނައިރާއަށް ހިނިތުންވެވުނީ އިޚްތިޔާރަކާ ނުލައެވެ. އަވސްއަވަހަށް ބޯ ޖަހާލުމަށްފަހު، މިއަންނަނީއޭ ބުނެ، ނައިރާ ގޮސް ލޯގަނޑު ކުރިމަތީގައި ހުއްޓިލާ، ޝޯލް ބޭލިއެވެ. ނިދާ ހެދުން ހިފައިގެން، ފާޚާނާއަށް ވަދެ ފެންވަރާލާ، ވުޟޫ ކޮށްލައިގެން ނައިރާ ނުކުމެ، ރިއާޝްއަށް ފުރުސަތު ދިނެވެ. ރިއާޝްވެސް ފާޚާނާއަށް ވަދެ، ފެންވަރާ، ވުޟޫކޮށްގެން އައި އިރު، ނައިރާ އިނީ މުސައްލަމަތީގައި ދޮޅި އަޅާށެވެ. ނައިރާ ނަމާދަށް ތައްޔާރު ވެގެން އިނުމުން ރިއާޝްވެސް އަވަސްކޮށްލުމަށްފަހު އައިސް ނައިރާއާއި ބައިވެރިވިއެވެ.\nދެމަފިރން އެކުގައި ނަމާދުކޮށްލުމަށްފަހު، ރިއާޝް ނައިރާގެ ބޮލުގައި އޭނާގެ އަތް ބާވާލާފައި، ފިރިމީހާ އަނބމީހާގެ މައްޗަށް ކުރުން ސުންނަތް ވެގެންވާ ދުޢާ ކޮށްލީ، މި ގުޅުމުގައި ބަރަލާތް ލައްވާތޯ ﷲގެ ޙަޟްރަތުގައި ދުޢާ ދަންނަވަމުންނެވެ. ނަމާދުކޮށް ނިމިގެން ނައިރާ ދޮޅިއާއި އިސްޓާކީނު މުސައްލަތެރެއަށް ލާފައި މުސައްލަ އޮޅާލިއެވެ. މުސައްލަ އަލަމާރި ތެރެއަށް ލާފައި އެނބުރުނު ވަގުތު އޭނާގެ މޫނު ގޮސް ޖެހުނީ ރިއާޝްގެ ތަނަވަސް މޭމަތީގައެވެ. އެ ކަސްރަތީ ހަށިގަނޑު ހާމައަށް ފެންނަން ހުރުމުން ނައިރާ ލާން އުޅުނު ނޭވާވެސް ތާށިވި ފަދައެވެ. މަޑުމަޑުން ފަހަތަށް ޖެހެމުން ދިޔައިރު، ނައިރާ އަޅަމުން ދިޔަ ކޮންމެ ފިޔަވަޅަކަށް ރިއާޝްވެސް ދިޔައީ ފިޔަވަޅެއް އަޅަމުންނެވެ. އެހެން ގޮސް ނައިރާ ފާރާއި ލާ ފިއްތާލަމުން ރިއާޝް ނައިރާ އެ އަތުތެރޭގައި ހައްޔަރު ކޮށްލިއެވެ. “އައި ލަވް ޔޫ ނައި.” ނައިރާގެ މޫނާއި މޫނު ކައިރިކޮށްލަމުން ރިއާޝް ވައިއަޑުން ބުނެލިއެވެ. “އައި ލަވް ޔޫ ޓޫ އާޝް..” ދެލޯ މަރާލަމުން ނައިރާވެސް ބުނެލީ ރިއާޝްގެ ކައިރީގައި ހުރެވުމުން އިޙުސާސްކުރެވޭ ޙިމާޔަތުގެ ސަބަބުންނެވެ. އެރޭ ވެގެން ދިޔައީ އެ ދެމީހުންގެ ޒަވާޖީ ޙަޔާތުގެ އައު ބިންގަލެއް އެޅިގެން ދިޔަ، ލޯބިން ފުރިގެންވީ، ޚާއްސަ ރެއަކަށެވެ.\nSalaam dear readers… Here is the 25th part.. hope you guys loved this part as well… Love each and every single one of you… Stay safe and Take care all… Next part hama mihaaru mi submit kohlanee… Keep waiting all <33333\nްައަހަރެންގެ ވާހަކަ (އަށްވަނަ ބައި)\nހަޔާތުގެ ކުލަތައް 2\nހަޤީޤީ ހިތާމަ އުފެއްދުންތެރި ލިޔުން January 7, 2019\nހިތާމަ ލޯބި November 28, 2020


Obesity Aai Dhekolhah Hanguraama Kuraany Kihine?\nއޮބީސިޓީ އާއި ދެކޮޅަށް ހަނގުރާމަ ކުރާނީ ކިހިނެއް؟\n11 މޭ 2022 - 11:29:50\nއޮބީސިޓީ އަކީ ހަށިގަނޑުގެ ތެރޭގައި ބޭނުންވާ މިންވަރަށް ވުރެ އިތުރަށް ފެޓް ގެ މިންވަރު އިތުރުވާ ހާލަތެކެވެ. މީގެ ސަބަބުން ހިތުގެ ބައްޔާއި، ހަކުރު ބައްޔާއި، ލޭގެ ޕްރެޝަރު މަތިވުމާއި، ބައެއް ހާލަތްތަކުގައި އެކި ވައްތަރުގެ ކެންސަރު ފަދަ ސިއްހީ އެހެން ނުރައްކާތަކާއި ވެސް ކުރިމަތިވެއެވެ.\nކޮންސަލްޓަންޓް ފެމިލީ ފިޒީޝަން، މެޑެލް ހެލްތުކެއާ، ސުދަރްޝަން އެސް، އެޗްޓީ ލައިފްސްޓައިލް، އަށް ދެއްވި އިންޓަވިއުއެއްގައި ރަނގަޅު ލައިފްސްޓައިލަކަށް ހުރުމަތްތެރިކޮށް ހިތައި، ދުޅަހެޔޮ ސިއްހަތެއްގައި ހުރުމަށް ރަނގަޅު ކާނާ އެއް ބޭނުންކުރާ ނަމަ، އޮބީސިޓީ އަކީ ރައްކާތެރިވެވޭނެ އެއްޗެއް ކަމަށް ބުނެފައިވެއެވެ. "ހަމަ ޔަގީނުން ވެސް އޮބީސިޓީއަށް ފަރުވާ ކުރުމަށް އެންމެ ފަހުގެ މެޑިކަލް އަދި ސާޖިކަލް ފަރުވާތައް ލިބެން އެބަހުރި، ނަމަވެސް ދިރިއުޅުމުގެ ވައްޓަފާޅި އަށް ބަދަލު ގެނެސްގެން އަމިއްލަ އަށް ތަންކޮޅެއް މަސައްކަތް ކޮށްލިޔަސް ގުދުރަތީ ގޮތުން އޮބީސިޓީ އިން އަރައިގަނެވޭނެ."\nސުދަރްޝަން އެސް އިތުރަށް ފާހަގަކުރި ގޮތުގައި އޮބޭސިޓީ ފަހަތަށް ޖައްސައި ދުޅަހެޔޮ ދިރިއުޅުމެއް އުޅުމަށްޓަކައި އާންމު ދިރިއުޅުމުގައި ހިމެނޭ ފަސް ލައިފްސްޓައިލަކަށް ބަދަލު ގެންނަން ޖެހެއެވެ. އެ ބަދަލުތަކަކީ:\nސިއްހަތަށް ފައިދާހުރި ކާނާ ކެއުން\nކާބޯހައިޑްރޭޓްސް، ހަކުރު އަދި ގަދައަށް ތެލުލާފައި ހުންނަ ކާ އެއްޗެހީގެ ބާވަތްތައް ހިމެނޭ ކާނާގެ ބާވަތްތަކުން ހޭލުންތެރިކަމާއެކު ދުރުހެލިވާން ޖެހޭކަން ސުދަރްޝަން ފާހަގަކޮށްފައިވެއެވެ. އަދި ހަށިގަނޑަށް ބޭނުންވާ ނިއުޓްރިއެންޓްތައް ފޯރުކޮށްދިނުމަށްޓަކައި ތަރުކާރީގެ ތެރެއިން ފެހިކަން ގަދަ ފަތުގެ ބާވަތްތައް ގިނައިން ކެއުމަށް ވެސް އޭނާ ވަނީ ލަފާ ދީފައެވެ.\nދުވާލަކު އެންމެ މަދުވެގެން 45 މިނިޓު ކަސްރަތު ކުރުމަށް ހާއްސަ ކުރަންވާނެއެވެ. ކަސްރަތު ކުރުމުގެ ސަބަބުން ތިބާގެ މަސްތައް އުފުލި، ބަނޑުގެ ފެޓް ދަށްކުރުމަށް އެހީތެރިވެދެއެވެ. ކާޑިއޯ އާއި ވެއިޓް ޓްރެއިނިން އެކްސަސައިޒްތައް އެއްކޮށްގެން ކަސްރަތު ކުރުމަކީ ހަށިގަނޑުގެ ބަރުދަން ލުއި ކުރަން ރަނގަޅު ގޮތެއް ކަމަށް ސުދަރްޝަން އިތުރަށް ބުނެފައިވެއެވެ.\nދުންފަތުގެ އިސްތިއުމާލު ކުރުުމުން ދުރުހެލިވުން\nދުންފަތުގެ އިސްތިއުމާލު ކުރުމުގެ ސަބަބުން ހަށިގަނޑަށް ބޮޑެތި ނޭދެވޭ އަސަރުތަކެއް ކުރުވައެވެ. ދުންފަތުގެ އިސްތިއުމާލު ކުރުމަކީ ކެންސަރާއި، ހިތުގެ ބަލިތަކާއި، ސްޓްރޯކް އަދި ފުއްޕާމޭގެ ބަލިތަކުގެ އިތުރުން ވެސް ވަރަށް ގިނަ ބަލިތަކެއް ޖެހުމަށް މެދުވެރިވާ ކަމެކެވެ.\n7 ނުވަތަ 8 ގަޑިއިރުގެ ނިދި ހަމަކުރުން\nމެޓަބޮލިކް ބެލެންސް އެއް ހާސިލްކުރުމަށާއި ދުވާލު ރަނގަޅަށް މަސައްކަތް ކުރުމަށް، އަހަރެމެންގެ ހަށިގަނޑަށް އެކަށީގެންވާ މިންވަރަށް ނިދުމާއި އަރާމު ބޭނުންވެއެވެ.\nސްޓްރެސް އާއި ދުރުހެލިވުން\nސްޓްރެސްގެ ސަބަބުން ކެއުމާއި ދުރުހެލިވުމަށް މަގުފަހިވެއެވެ. ސުދަރްޝަން ލަފާ ދެއްވި ގޮތުގައި ސްޓްރެސްއާ މެދު އަމަލު ކުރާނެ އެހެން ގޮތްތައް އޮޅުން ފިލުވަން ޖެހެއެވެ. އޭގެ ތެރޭގައި މެޑިޓޭޝަން އާއި ޔޯގާ ވެސް ޕްރެކްޓިސް ކުރެވިދާނެއެވެ.


Miaharakee Tourism Ah Emme Bodu Kurierumeh Ai Aharu - MMPRC - Vaguthu\nމިއަހަރަކީ ފަތުރުވެރިކަމަށް އެންމެ ބޮޑު ކުރިއެރުމެއް އައި އަހަރު - އެމްއެމްޕީއާރްސީ\nއެމްއެމްޕީއާރްސީގެ އެމްޑީ ޠައްޔިބު ނޫސްވެރިންނަށް މައުލޫމާތު ދެއްވަނީ\nމިއަހަރުގެ މެދުތެރެއާއި ހަމައަށް އާދެވުނުއިރު ވަރަށް ގިނަ ކަންތައްތައް ކުރެވިއްޖެ ކަމަށާއި ފާއިތުވި ފަސް އަހަރަށް ބަލާއިރު ފަތުރުވެރިކަމަށް އެންމެ ބޮޑު ކުރިއެރުމެއް އައިސްފައިވަނީ މިއަހަރުގެ ފުރަތަމަ ހަމަހުގައި ކަމަށް މޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރުސީ) ގެ މެނޭޖިންގ ޑިރެކްޓަރ ތޮއްޔިބު މުހައްމަދު ވިދާޅުވެއްޖެއެވެ.\nސަރުކާރުގެ ފަރާތުން ދިވެހިރާއްޖޭގެ ފަތުރުވެރިކަން އިޝްތިހާރުކުރަން ކަނޑައަޅާފައިވާ ކޯޕަރޭޝަނަކީ އެމްއެމްޕީއާރުސީއެވެ.\nއިއްޔެ ކުރިއަށްދިޔަ ނޫސްވެރިންގެ ބައްދަލަވުމުގައި ތޮއްޔިބު ވިދާޅުވީ، އެމްއެމްޕީއާރުސީގެ ފަރާތުން ފަތުރުވެރިކަން ކުރިއެރުވުމަށް މިއަހަރުގެ ފުރަތަމަ ހަމަސް ދުވަހުގެ ތެރޭގައި ވަރަށް ގިނަ ކަންތައްތަކެއް ކުރެވިއްޖެކަމަށެވެ. އަދި ރަނގަޅު ފީޑްބެކްވެސް ލިބިފައިވާ ކަމަށް ތޮއްޔިބު ވިދާޅުވިއެވެ.\nތޮއްޔިބު ވިދާޅުވީ މިއަހަރުގެ ޖޫންމަހުގެ ނިޔަލަށް ބަލާއިރު ފަތުރުވެރިކަމަށް އައިސްފައިވާ ކުރިއެރުމަކީ 2013 އިން ފެށިގެން މިހާތަނަށް ލިބުނު އެންމެ ބޮޑު ކުރިއެރުން ކަމަށާއި އެމުއްދަތުގެ ތެރޭގައި ރާއްޖޭގެ ޓޫރިޒަމް 19 އިންސައްތަ ކުރިއަށް ޖެހިފައިވާކަމަށެވެ.\nރާއްޖެއަށް 21 އޮގަސްޓާ ހަމައަށް އެއްމިލިއަން ޓޫރިސްޓުން އައިސްފައިވާ ކަމަށް ތޮއްޔިބު ވިދާޅުވިއެވެ. އޭގެ ފަހުން 25 އޮގަސްޓާއި ހަމައަށް އައިއިރު 1.1 މިލިއަން ޓޫރިސްޓުން އައިސްފައިވާ ކަމަށްވެސް ތޮއްޔިބު ވިދާޅުވިއެވެ. އޭނާ ވިދާޅުވީ ރައީސުލްޖުމްހޫރިއްޔާގެ ޓާގެޓް ކަމަށްވާ 1.5 މިލިއަން ޓޫރިސްޓުން މިއަހަރުގެ ނޮވެމްބަރ މަހުގެ ކުރީ ކޮޅުގައި ހާސިލްވެވޭނެ ކަމަށެވެ.\nއެމްއެމްޕީއާރުސީން އާންމު ކުރި ތަފާސް ހިސާބުތަކުން ދައްކާގޮތުގައި ޔޫރަޕްގެ ވަރުގަދަ މާކެޓްތަކުން އެންމެ ބޮޑު ކުރިއެރުމެއް ލިބިފައިވަނީ އިޓަލީވިލާތާއި ޖަރުމަނުވިލާތުގެ އިތުރުން އިނގިރޭސިވިލާތުންނެވެ. އަދި މި ގައުމުތަކުން ކޮންމެ އަހަރަކުވެސް ބޮޑު ކުރިއެރުމެއް ލިބެމުން އަންނަ ކަމަށް ތޮއްޔިބު ވިދާޅުވިއެވެ.\nމީގެ އިތުރުން އިންޑިއާ މާކެޓުން ފާއިތުވި ހަމަސްތެރޭ 100 އިންސައްތައިގެ ކުރިއެރުމެއްވެސް ލިބިފައިވާކަމަށް ތޮއްޔިބު ވިދާޅުވިއެވެ. އެގޮތުން މިއަހަރުގެ ފުރަތަމަ ހަމަސްތެރޭ އިންޑިއާއިން 82،140 ފަތުރުވެރިން ރާއްޖެ އައިސްފައިވާ ކަމަށް ތޮއްޔިބު ވިދާޅުވިއެވެ.\nއެމްއެމްޕީއާރުސީން މިއަހަރު ހިންގި ޕްރޮމޯޝަނަލް ހަރަކާތްތަކަށް ބަލާއިރު:\n12 ގައުމެއްގެ 15 ފެއާއެއް\n13 ގައުމެއްގެ ފަސް ރޯޑް ޝޮ\n11 ފޭމް ޓްރިޕް ރޭވި\n2 ގްލޯބަލް އެޑްވަޓައިޒްމެންޓްސް\nޑެސްޓިނޭޝަނެއްގެ ގޮތުގައި 8 އެވޯޑް\n6 ނެޓްވޯކިން ޓްރިޕްސް\n12 އެންޑޮސްމަންޓް އިވެންޓް\n1 ގެސްޓް ހައުސް ޓްރެއިނިން\nނޫސްވެރިންގެ ބައްދަލުވުމުގައި ތޮއްޔިބު ވިދާޅުވީ، މިހާރު ކުރިއަށްދާ މަސައްކަތަކީ އަންނަ އަހަރަށް ޕްލޭންތައް އެކުލަވާލުން ކަމަށާއި އެކަމަށް މިއަހަރު ރަނގަޅަށް ކުރެވުނު ކަންތަކާއި ގޯސްކޮށް ކުރެވުނު ކަންތައް ބަލައި އެކަންތައް ރަންގަޅު ކުރުމަށް މަސައްކަތް ކުރާނެ ކަމަށެވެ.\nއޮގަސްޓް 30, 2019 12:28\nތިކަމުގެ ހުރިހާ ތައުރީފެއް ހައްގު ވަނީ ވޭތުވެދިޔަ ސަރުކާރަށް. ޝުކުރިއްޔާ ރައީސް ޔާމީންގެ ޤާބިލު ސަރުކާރަށް.\nއޮގަސްޓް 30, 2019 13:24\nމި އަހަރަކީ ރިސޯރޓް ތަކުން އެންމެ ގިނަ ދިވެހި މުވައްޒަފުން ވަކިކޮށް ،ބޭރު މީހުނަށް ވަޒީފާ ދިން އަހަރު.\nވަރަށް ސަލާމް ދޮގު ސަރުކާރު. ބޭރު މީހުން ފައިބުޑުގަ ދޫހާކާ ސަރުކާރު


Taxi driveraa eku 8 gadi iru: agu kuda nukuranan, faseyha...\nރިޕޯޓު - ޓެކްސީ އަގުތައް\nޓެކްސީ ޑްރައިވަރާއިއެކު 8 ގަޑި އިރު: އަގު ކުޑަ ނުކުރާނަން، ފަސޭހަ ހިދުމަތުގެ އަގު ބޮޑުވާނެ\nޓެކްސީ ކުރުމުގެ އަގުތައް ޓްރާންސްޕޯޓުން ކަނޑައެޅީ ދިރާސާއެއް ހެދުމަށް ފަހު\nހަމަ އަގު ނޫންކަމަށް ގިނަ ޓެކްސީ ޑްރައިވަރުން ބުނޭ\nކ. މާލެ | 12 ސެޕްޓެންބަރ 2019 | ބުރާސްފަތި 19:48 | 47,719\nމިއަދު ސާރވޭގައި ބޭނުންކުރި ޓެކްސީ - ދާނިޝް ނިޡާމް\nޓެކްސީ ޑްރައިވަރުން ރައްޔިތުން ފެލާ ވާހަކައަކީ މިހާރު މީސް މީޑިއާގައި އެންމެ ބޮޑަށް ދެކެވެމުން ދާ އެއްވާހަކައެވެ. ސަރުކާރުން ކަނޑައަޅައިފައިވާ އަގުތަކަށް ދަތުރު ނުކުރާކަމަށް ބުނެ ދަތުރު ކުރާ ޓެކްސީގެ ފޮޓޯ އާއި ދުއްވަން އިންނަ ޑްރައިވަރުގެ ފޮޓޯ އާންމުކޮށް ފިޔަވަޅު އަޅައި ދިނުމަށް ކަމާބެހޭ އިދާރާތަކަށް ގޮވާ ފަލީހަތް ކުރުމަކީ ރާއްޖޭގައި މިހާރު އާންމުކަމެކެވެ.\nބުރާސްފަތި ދުވަހުގެ ހެނދުނުން ފެށިގެން މޯލްޑިވިސް ޑްރައިވިން އެސޯސިއޭޝަނުން އިންތިޒާމްކުރި " ޓެކްސީ ޑްރައިވަރާއެކު 8 ގަޑިއިރު " އިވެންޓުން މިއަދު ސާބިތު ވެގެން ދިޔައީ ރައްޔިތުމީހާ އެ ދައްކާ ވާހަކަ ތަކުގެ ހަގީގަތެވެ.\nރާއްޖޭގެ އެކި މީޑިއާތަކުގެ ނޫސްވެރިން ޓެކްސީ ޑްރައިވަރުންނާއި އެކު 8 ގަޑި އިރު ހޭދަކުރިއިރު ހާމަވެގެންދިޔައީ ކޮންމެ ކަމެއް ކުރާއިރުވެސް އިހްލާސްތެރި މީހުންނާއި އިހްލާސްތެރި ނޫން މީހުން އުޅޭކަމެވެ.\nރާއްޖޭގެ ހާލަތަކީ ކަމެއް ފެނުމާއެކު ކަމުގެ ދެކޮޅު ނުބަލައި ޖަޒުބާތުގައި ޖެހި އެމީހާއަށް ގޮވުނު ހާއެއްޗެއް ގޮވުމުވެ .ޖަންގަލީ ތެރޭ ވަލު ޖަނަވާރުން އުޅޭ ބީދައިން ، ހަލާ ދަނޑީގެ ދެކޮޅު ނުބަލައި ރައްޔިތުމީހާވެސް އެ މައްސަލައެއް ހޫނުކުރާ މިންވަރަކަށް ހޫނުކުރަނީއެވެ. ކުރަނީ ހުސް ތުހުމަތު ތަކެވެ. ހައްލުހޯދަން ހަމައެކަނި ކުރެވެން އޮތް ކަމަކީ ބޮއްކުރާ ދަށަށް އޮޑި ދެމުމެވެ.\nއަޅުގަނޑާއި މިއަދު ދިމާވީ 2005 ވަނަ އަހަރު ޓެކްސީ ދުއްވަން މި ދާއިރާއަށް ނިކުތް މީހަކާއެވެ. މީޑިއާއަކުން ކަމަށް ބުނެ ސުވާލުތައް ، ރައްޔިތުން ކޮށްފައިވާ ޝާކުވާތަކާއި ގުޅިގެން އަޅުގަނޑު ސުވާލުކުރީމެވެ. އުންމީދުކުރި ގޮތާއި ހިލާފަށް ކުރަމުން އައި ކޮންމެ ސުވާލަކަށް ޓެކްސީ ޑްރައިވަރު ޖަވާބު ދެމުން ދިޔައެވެ.\n7 ޖެހުމާއެކު ޓެކްސީގެ ފުރަތަމަ ދަތުރުގައި ހިއްސާކޮށްލި ވާހަކަ ރައްޔިތުންނަށް އަޑުއަހަން ފަސޭހަ ނުވާނެކަން ޔަގީނެވެ. ދަތުރުތަކުގެ އަގު ކުޑަ ވާހަކައާއި އަރުވާ ކޮންމެ ފޮއްޓަކަށް އިތުރަށް ލާރި ނުނެގޭ ވާހަކައެވެ. ދެން ބުނެފައިވަނީ ސަރުކާރުން މައްސަލަތައް ހައްލުކުރަން ނުކުޅެދުފައި އޮތް ވާހަކައެކެވެ. ވަކި ސަރުކާރަކަށް ނިސްބަތް ނުކޮށް މި ކޮންކްރީޓް ޖަންގަލީގައި ޕާކް ކުރާނެ ތަން ނެތުމުގެ ވާހަކައެވެ.\nއަޒުމް ބުނެފައިވަނީ ގަވާއިދާއި ހިލާފަށް ޕާކް ކުރާނަމަ ސްޓިކަރ ޖެހުމަކީ މައްސަލައެއް ނޫންކަމަށާއި މާލޭގައި ގަވާއިދާއި އެއްގޮތަށް ޕާކް ކުރެވެން އޮތީ ކޮންތަނެއްގައި ތޯ ވިދާޅުވެ އަޅުގަނޑާއި އޭނާ ވަނީ ސުވާލު އުފައްދާފައެވެ. މަގެއްގައި ކުޑަ އިރުކޮޅަކަށް މަޑުކޮށްލާއިރަށް ކަންފަތަށް އިވެނީ ކެތް މަދުވެގެން އެ ސަރަހައްދުގައި އުޅޭ އެންމެން ބަރުގޮނު އަޅާ އަޑެވެ. ފުރަތަމަ ދަތުރުގައި ލާރި މާރު ނުވެގެން ފެނިގެންދިޔައީ މަގުގެ އެއްކައިރީގައި ކާރު ބޭއްވުމަށް ފަހު ޓެކްސީ ޑްރައިވަރު އެ ލާރި މާރުކުރަން މާރުކޭޓް ސަރަހައްދުގައި ދުވި މަންޒަރެވެ.\nޓެކްސީ ޑްރައިވަރުންނަށް ދިމާވާ ދަތިތަކަކީ ކޮބާ ؟\nއަޅުގަނޑުމެންނަށް މި އަގު ނަގަން ވަރަށް ދަތި ، އެންމެ ކުރިން މާލެ ތެރޭގައި ނެގީ 25 ރުފިޔާ . އޭގެ ތެރެއަށް އެޑް ކޮށްފައިވަނީ އެއް ލަގެޖް ލާނަމަ5ރުފިޔާ އިތުރަށް . އޭގެ އިތުރަށް ލާނަމަ 35 . ވަރަށް ބޮޑު ދަތިކަމެއް މި އަގުތައް ނެގުމަކީ . ބައިވަރު ލަގެޖް ލާއިރު ހަމައެކަނި5ރުފިޔަ ނެގުމަކީ ވަރަށް ދަތިކަމެއް . ކުއްލިއަކަށް ޓްރާންސްޕޯޓުން ހަމަޖެއްސި 100 ރުފިޔާއަށް އެއާރޕޯޓުން ކުރަމުން އައި ދަތުރު 60 ރުފިޔާއަށް ކުޑަ ކުރުމަށް ، އެ މައްސަލައެއް ނެތް ކިތަންމެ ބައިވަރު ލަގެޖް އަރުވައިގެން ދާންޖެހުނަސް . މީހުން ބުނޭ ކުރު ދަތުރެކޭ އެކަމަކު އެއާރޕޯޓުން އަންނަނީ ހުސްކޮށް .\nމާލޭގެ ބާރުބޮޑު މަގުތަކުން 24 ގަޑި އިރު ރައްޔިތުންނަށް ހިދުމަތް ކޮށްދިނުމުގައި ޑްރައިވަރުން ތިބޭއިރު ، އަބަދުވެސް މިހާރު އަޑުއިވިގެންދާ އެއްސުވާލަކީ ޑްރައިވަރުންނަށް ލިބޭ އާމްދަނީ ބޮޑު ވާހަކައެވެ. މިއަދު ހޭދަކުރި 8 ގަޑި އިރު ތެރޭގައިު ހުޅުމާލެއަށް2ދަތުރު ލިބިފައިވާއިރު ހުޅުލެއަށް ދާން ލިބުނީ އެންމެ ދަތުރުކެވެ. ޖުމްލަ 16 ދަތުރާއެކު އަޒުމް އަށް މިއަދު ލިބިފައިވަނީ އެންމެ 595 ރުފިޔާއެެވެ.\nއޭނާ ބުނާ ގޮތުން ދަތުރެއް ނުކުރިޔަސް ކާރުގެ ވެރިފަރާތަށް 300 ރުފިޔާ ދޭންޖެހެއެވެ. އަދި ޕެޓްރޯލް ހަރަދަށް 250 ރުފިޔާ ދުވާލެއްގެ މައްޗަށް ހަރަދުވެއެވެ. މިއަދު ފައިދާއަށް ޓެކްސީ ޑްރައިވަރަށް ލިބުނީ އެންމެ 45 ރުފިޔާއެވެ. ކޮންމެ ދުވަހަކީ ގިނަ ދަތުރުތައް ލިބޭނެ ދުވަހެއް ނޫންކަން ފާހަގަކޮށް އަޒުމް ބުނީ ރަނގަޅަށް ދަތުރުތަށް ލިބޭނަމަ މަހެއްގެ މައްޗަށް 25000 ރުފިޔާ އޭނާއަށް ލިބޭކަމަށެވެ. މިއީ އާންމުން ކުރާ ބޮޑު ސުވާލުގެ ޖަވާބެވެ.\nޓެކްސީ ދަތުރުތަކުގެ އަގު ކުޑަކުރާނަންތޯ ؟\nހުރިހާ އެންމެނަކީވެސް ކުލި ދައްކައިގެން އުޅޭ މީހުން ، ޓެކްސީ ޑްރައިވަރުންނަކީވެސް އާންމު ރައްޔިތުން . އަޅުގަނޑުމެންވެސް ކާން ބޯން މަސަތްކަތް ކުރަނީ . އެންމެވެސް ކާންބޯން ކުރާ މަސަތްކަތުން އާމްދަނީއެއް ލިބެނީ . ކޮންމެހެން މަޖުބޫރެއް ނޫން ކާރުގައި ތަންތަނަށް ދިޔުމަށް . އެމީހުންނަށް އެ ދާން ބޭނުންވާ ތަނަކަށް ހިނގާފަވެސް ދެވޭނެއެވެ. ކޮންމެހެން މަޖުބޫރީ ހާލަތެއްގައި ނޫނީ އަޅުގަނޑު ބުނާނީ ކާރަށް ނާރާށޭ. ކޮންމެހެން މަޖުބޫރެއް ނޫން އެއާރޕޯޓަށް ދާ ކޮންމެ ފަހަރެއްގައި ކާރަށް އަރާކަށެއް. އެބަހުރި ބައިވަރު ގޮތްތައް. ބަހުގައިވެސް ދެވޭނެ . ފެރީގައިވެސް ދެވޭނެ .އަވަސް ހިދުމަތް ފަސޭހަ ހިދުމަތް އަގުވެސް ބޮޑުވާނެ ..\nއާންމު ރައްޔިތުންގެ ތެރެއިން ގިނަ ބަޔަކު، ކާރު ދަތުރުތަކުގެ އަގު ބޮޑުކަން ފާހަގަކުރާއިރު ޑްރައިވަރުން ބުނަމުން ގެންދަނީ ފަސޭހަ ހިދުމަތުގެ އަގު ބޮޑުވާނެކަމަށާއި އަގުހެޔޮ ހިދުމަތް ބޭނުންކަމުގައި ވާނަމަ ފެރީ ނުވަތަ ބަސް ދަތުރު އިހްތިޔާރުކުރުމުގެ ފުރުސަތު އެބައޮތްކަމަށެވެ.\nމިއަދު ކުރެވުނު 16 ދަތުރުގައިވެސް ޓެކްސީ ޑްރައިވަރު ސަރުކާރުން ކަނޑައަޅާފައިވާ ވަރަށް ވުރެ އިތުރަށް ނުނަގައެވެ. އެއީ ކެމެރާއާއިއެކު އަޅުގަނޑު ކާރުގައި އިނުމުން ކަމަށްވެސް ވެދާނެއެވެ. އެކަމަކު ކާރަށް އެރި ހުރިހާ ފަރާތްތަަކުގެ ހިޔާލުތަކާއި ސުވާލުތަކަށްވެސް މި ޓެކްސީ ޑްރައިވަރު ހިނިތުންވުމަކާއެކު ޖަވާބު ދިނެވެ.\nމިނިސްޓަރ ނަހުލާއަށް ދަންނަވާލަން އޮތީ ..\nޓެކްސީ ޑްރައިވަރުންނަކީ ވަރަށް ބުރަކޮށް ކާން ބޯން މަސަތްކަތް ކުރާ ބައެއް . އަޅުގަނޑުމެން މަސަތްކަތްކުރަނީ އެންމެ 8 ގަޑިއިރަކު ނޫން . 19 ގަޑި އިރު މަސަތްކަތް އެބަ ކުރަން . އެއިރަށް މަސަތްކަތްކޮށްގެން ލިބެނީ އެންމެ 1300 ރުފިޔާ . ލިބޭ ލާރިން ކޮންމެ ދުވަހަކު ސައިބޯން ވެސް ޖެހޭ. ސަރުކާރުން ކަނޑައަޅައިފައިވާ އަގުތައް ބަދަު ގެނައުމަކީ އަޅުގަނޑުމެން މި ދާއިރާގައި އުޅޭ ގިނަ މީހުންގެ އެދުމެއް .އަދި މިނިސްޓްރީން ރެޖިސްޓްރީ ކުރުމަށް އަލަށް އެކުލަވާލައިފާ ގަވާއިދުތައް އިންސާފުވެރިކޮށްދީ، ޑްރައިވަރުންނަށް ބޭނުން ސެންޓަރެއްގައި އުޅުމުގެ ފުރުސަތު ދެއްވާށޭ . މި ޒަމާނަކީ އެއްވެސް ކަމެއް މަޖުބޫރުކޮށްގެން އުޅެވޭނެ ޒަމާނެއް ނޫން .\nއަޒުމް މިހެން ބުނި ކަމުގައި ވިޔަސް އާންމުންގެ ޚިޔާލު މިކަމާއި މުޅިން ތަފާތެވެ. މާލޭގައި އުޅޭ ގިނަ މީހުންނަކީ ކުލި ދައްކައިގެން އުޅޭ މީހުން ކަމަށާއި ހަމައެކަނި ޓެކްސީ ޑްރައިވަރުން އެކަނި ނޫން ކަމަށް ގިނަ ބަޔަކު ދިޔައީ ބުނަމުންނެވެ. ޕެޓްރޯލް އަށާއި އިތުރު ޚަރަދުތަކަށް އެ ދުވަހެއްގައި ލިބޭ ފައިސާއިން ފުދޭ މިންވަރެއް ޓެކްސީ ޑްރައިވަރުންނަށް ލިބޭނެ ކަން ގަބޫލު ކުރާ މީހުން ވެސް މަދެއް ނޫނެވެ. އަގުތައް ބޮޑު ކަމަށް ވެސް ގިނަ ބަޔަކު ދަނީ ބުނަމުންނެވެ.\nކާރުގެ ޑިކީއަށް އެއްޗެއް ލައިފިނަމަ އިތުރައް ދައްކަން ޖެހޭ ފައިސާ މާ ބޮޑު ކަމުގައި ދަނީ ބުނަމުންނެވެ. ރައްޔިތުން ބުނަމުން ގެންދަނީ ޓްރާންސްޕޯޓު މިނިސްޓްރީން ކަނޑައަޅާފައިވާ އުސޫލުތައް ކަނޑައެޅީ އެންމެ ރަނގަޅަށް ކަމަށެވެ. ގިނަ ބަޔަކު މިނިސްޓްރީއަށް ތައުރީފު ކުރަމުން ގެންދިޔައިރު އެ މީހުން ބުނަމުން ގެންދިޔައީ މިނިސްޓްރީއިން ކަނޑައަޅާފައިވާ އަގުތަކާއި އުސޫލުތަކަށް ޓެކްސީ ޑްރައިވަރުން އަމަލު ކުރަން ޖެހޭނެ ކަމަށެވެ.


BREAKING: Muddhathu Hamavefai Othumun Yameen'ge Passport Hifahattan Amureh Nudhin! - Vaguthu\nމުއްދަތު ހަމަވެފައި އޮތުމުން ޔާމީންގެ ޕާސްޕޯޓް ހިފަހައްޓަން އަމުރެއް ނުދިން!\nއިދިކޮޅު ޕީޕީއެމް ޕީއެންސީގެ ލީޑަރު އަދި ކުރީގެ ރައީސް އަބްދުﷲ ޔާމީންގެ ޕާސްޕޯޓްގެ މުއްދަތު ހަމަވެފައި އޮތުމުން ޕާސްޕޯޓް ހިފަހައްޓަން ޖެހޭ ސަބަބެއް ނެތް ކަމަށް ކްރިމިނަލް ކޯޓުން ނިންމަވައިފިއެވެ.\nޔާމީންގެ މައްޗަށް އުފުލާފައިވާ މަނީ ލޯންޑަރިންގެ ދައުވާއާއި ރިޝްވަތު ހިފުމުގެ ކުށުގެ ދައުވާގެ ޝަރީއަތް ނިމެންދެން ޔާމީންގެ ޕާސްޕޯޓް ހިފަހައްޓައި ފުރުން މަނާ ކުރުމުގެ އަމުރެއް ނެރެދޭން ދައުލަތުން މިއަދު އެދިވަޑައިގަތެވެ.\nމިހާރު ދަށު ކޯޓުގައި ހިނގަމުންދާ މައްސަލައަކީ އެމްއެމްޕިއާރުސީގެ ބޮޑު ޚިޔާނާތުގެ ތެރެއިން، ރ. ފުއްގިރި ދޫކޮށް ދައުލަތަށް ލިބެން ޖެހޭ 1.1 މިލިއަން ޑޮލަރު އެމަނިކުފާނު ލޯންޑަ ކުރި ކަމަށް ބުނާ މައްސަލައެކެވެ.\nދައުލަތުން މައިގަނޑު ގޮތެއް ފާހަގަ ކުރެއްވި ކަމަކީ ޔާމީނަކީ ރައީސްކަން ކުރައްވާފައިވާ ބޭފުޅަކަށް ވާތީ ކޮންމެ ވަގުތަކު ވެސް ފުރާވަޑައިގަތުމުގެ ތަނަވަސްކަމާއި އެފަދަ ބޭރުގެ ގުޅުންތައް އޮންނާނެ ކަމުގައެވެ. އަދި ޝަރީއަތް ހިންގަން ޔާމީން ކޮންމެހެން މާލޭގައި ހުންނަވަން ޖެހޭ ކަމުގައި ދައުލަތުން ވިދާޅުވިއެވެ.\nޔާމީންގެ ދިފާއީ ވަކީލުން ފާހަގަ ކުރެއްވި ކަމަކީ އެމަނިކުފާނުގެ ޕާސްޕޯޓްގެ މުއްދަތު ހަމަވެފައި އޮތުމުން މިހާރު ވެސް އެމަނިކުފާނަށް ރާއްޖޭން ބޭރަށް ވަޑައިނުގެންނެވޭނެ ކަމުގައެވެ. އަދި މިހާތަނަށް ވެސް ޔާމީން ގެންދެވީ ޝަރީއަތަށް އެއްބާރުލުން ގެންދަވަމުން ކަމުގައި ދިފާއީ ވަކީލުން ވިދާޅުވެއެވެ.\nމައްސަލަ ބައްލަވާ ގާޒީ، ކްރިމިނަލް ކޯޓުގެ އިސް ގާޒީ އަހްމަދު ޝަކީލް ދެން ވަނީ ދައުލަތަށް ގިނަ ސުވާލުތަކެއް އަމާޒު ކުރައްވައިފައެވެ. ޕާސްޕޯޓްގެ މުއްދަތު ހަމަވިކަން ދައުލަތަށް އެނގޭތޯއާއި، އާ ކުރާއިރު ދޫކުރަނީ އާ ނަންބަރެއްތޯއާއި، ދައުލަތަށް ނޭނގި އާ ކުރެވޭނެ ޖާގަ އޮތްތޯ ގާޒީ ސުވާލު ކުރެއްވިއެވެ.\nމި ސުވާލުތަކުގެ ޖަވާބުގައި ދައުލަތުގެ ވަކީލުން ވިދާޅުވީ، ޕާސްޕޯޓްގެ މުއްދަތު ހަމަވެފައިވާ ކަން ދައުލަތަށް އެނގޭ ކަމަށެވެ. އަދި ޕާސްޕޯޓް އާކުރާއިރު ދޫކުރަނީ އާ ނަންބަރެއް ކަމުގައެވެ. އިމިގްރޭޝަންގައި އެ ކަމަށް އެދިއްޖެ ހާލަތެއްގައި، އާ ޕާސްޕޯޓް ދޫކުރުމުގެ ކުރިން ދައުލަތަށް ހުއްޓުމުގެ ފުރުސަތު ވެސް ލިބިވަޑައިގަންނަވާ ކަމުގައެވެ.\nދެ ފަރާތުން ދެއްކި ވާހަކައަށް ރިއާޔަތް ކުރުމަށް ފަހު، މައްސަލަ ބައްލަވާ ގާޒީ އަހްމަދު ޝަކީލް ވިދާޅުވީ މުއްދަތު ހަމަވެފައިވާ ޕާސްޕޯޓެއް ކަމުން އެއީ ވުޖޫދުގައި ނެތް ޕާސްޕޯޓެއް ކަމުގައި ބެލެވެއެވެ. އެހެންވެއާއެކު ރައީސް ޔާމީން ފުރުމުގެ ޖާގައާއި ސަބަބެއް ވެސް ނެތް ކަމުގައެވެ. ބުރަދަނެއް ހުރި އިތުރު ސަބަބެއް ވެސް ދައުލަތަށް ދެއްކިފައި ނުވާ ކަމަށް ވެސް ގާޒީ ވިދާޅުވެއެވެ.\nމިއަދު ހެނދުނު ފެށި އަޑުއެހުމުގައި ޔާމީންގެ ފަރާތްޕުޅުން ފުރަތަމަ ވަނީ ޕާސްޕޯޓް ހިފެހެއްޓުމުގެ މައްސަލައަށް ޖަވާބުދާރީވާން ތައްޔާރުވުމުގެ ގޮތުން ދެ ހަފުތާގެ މުހަލަތަކަށް އެދިވަޑައިގެންފައެވެ. އެކަމަކު ހަވީރު ހަތަރެއް ޖަހާއިރަށް ތައްޔާރުވާން އަންގަވައި، ހަތަރެއް ޖަހާއިރަށް އަޑުއެހުމަށް ހާޒިރުވާން އެންގެވީއެވެ.\nދައުލަތުން އޭރުން މި ގޮތަށް ހުށަހެޅުއްވިއިރު އިތުރު ސަބަބަކަށް ދެއްކެވީ އެމްއެމްޕީއާރުސީގެ ޚިޔާނާތުގައި ބައިވެރިވި ކަމަށް އެއްބަސްވެފައިވާ ކުރީގެ ނައިބު ރައީސް އަހްމަދު އަދީބު އެއް ފަހަރު ފިލައިގެން ރާއްޖެ ދޫކުރައްވައި ވަޑައިގަތުމުން އެ ފުރުސަތު ޔާމީނަށް ވެސް އޮންނާނެ ކަމުގައެވެ. އިންޑިއާއިން ހައްޔަރުކޮށްގެން އަދީބު ފަހުން ރާއްޖެ ގެނައީއެވެ.\nދައުލަތް ލަދުނުގަނޭތޯ؟ އެޖެހީ ބައިކޮޅަށޭ!\nބުދުދީނުގެ ސިފައިން ބޭލުމުގެ ފިކުރެއް ދެން މިރާއްޖެއަކު ނުހުއްޓުވޭނެ.\nގަޓު ރައީސް އެއޮތީ ފާޅުގަ ބުނެފަ އެންމެ ބޫޓު ޖޯޑެއްވެސް ބަހަޓައިގެން ނުވާނެޔޭ!\nޑިސެމްބަރު 6, 2021 20:21\nބޮޓުންނާ ބޯގޯސް މީހުންނާ މޮޔައިންނާ ހަމައިގަ ނެތި ބޮލަށް ބޭސް ކުރަންޖެހޭ މީހުންނާ ނަފްސާނީ ބަލި ހުރި މީހުންނާ ގަމާރުން ނަކީ ކޮން ބައެއްބާ\nހަހަހާ ކްރިމިނަލް ކޯޓު އޮބިނޯވޭ ހަމަ. މުއްދަތު ހަމަވެފައި އޮތީމަ ދޯ ތިގޮތަށް ތިހެދީ. ސަޅި\nޑިސެމްބަރު 6, 2021 20:41\nޕީޖީ އާއި ދައުލަތުގެ ވަކީލުން މިއީ ސާކަސް ކުލައުން ތަކެއްހެން ހީވަނީ.\nޑިސެމްބަރު 6, 2021 20:42\nދެއުޅިއެއްނުވާ ބަޔަކު މުއްދަތުހަމަވެފައިވާ ޕާސްޕޯޓެއް ހިފަހައްޓަން މިހުރިހާ ވަގުތަކާއި ފައިސާއެއް ޚަރަދުކޮށްލީ ؟\nހަމަހޭގައި ތިބި ބަޔަކު މިގައުމުގައި ހަމަ ނެތީތަ ؟\nޑިސެމްބަރު 6, 2021 20:58\nޑިސެމްބަރު 6, 2021 21:03\nމީގެކޮންމެވެސް ތަނެއްގަ އުންސުރުހަމަނުވާ ކުފޫވެސްހަމަނުވާ މީހަކުހުރިކަންފާހަނގަވޭ ދައުލަތުގެ ޕީޖީ އުންސުރު ޓިއުންކުރަން ތަނަކައްގެންދައްންވީ ބޮޑެތި ގޯސްތަކުރާރުވަމުން ދާތީ ބޭކާރުގޮތުގަ ދަލަތުގެ ވަގުތުތައްދުއްވާލަނީ ބޮޑެތިހަރަދުތަކެއްމީ މިވެސް ބަލަންޖެހޭ ކަމެއް މަގާމުދިންބަޔަކު ރާއްޖޭގެ ރައީސުކަންކުރި މީހަކުފަހަތުން ދުވަނީ އައްޓަމަހެއް ދުވާހެން ބަޔަކު\nޑިސެމްބަރު 6, 2021 21:06\nސަރުކާރު މިވަނީ އެއްކޮށް ފެއިލްވެފައޭ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު މިވަނީ އެއްކޮށް ފެއިލްވެފައޭ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ\nޑިސެމްބަރު 6, 2021 21:09\nމިސަރުކާރުގެ ކެބިނެޓް މިއޮތީ އެއްކޮޮށް ފެއިލްވެފައޭ މިސަރުކާރު ވަނީ އިދިކޮޅު ލީޑަރުން މިނިވަން ކޮށް ބައިތިއްބައިގެން ވެރިކަން ކުރަން ނުކުޅެދިފައޭ މިސަރުކާރަކީ ކުފޫ ހަމަނުވާ ސަރުކާރެކޭ ކުފޫ ހަމަނުވާ ސަރުކާރެކޭ ކުފޫ ހަމަނުވާ ސަރުކާރެކޭ ކުފޫ ހަމަނުވާ ސަރުކާރެކޭ ކުފޫ ހަމަނުވާ ސަރުކާރެކޭ ކުފޫ ހަމަނުވާ ސަރުކާރެކޭ ކުފޫ ހަމަނުވާ ސަރުކާރެކޭ ކުފޫ ހަމަނުވާ ސަރުކާރެކޭ ކުފޫ ހަމަނުވާ ސަރުކާރެކޭ ކުފޫ ހަމަނުވާ ސަރުކާރެކޭ ކުފޫ ހަމަނުވާ ސަރުކާރެކޭ\nޑިސެމްބަރު 6, 2021 21:13\nޙީޙީ ހަލާކުވާ ވަރުވޭ!\nޑިސެމްބަރު 7, 2021 00:20\nމުޅި ދައުލަތް ނޭވާހޮޅިއަށް އެޅިގެން އުޅޭހެން ހީވަނީ ޔާމީން ދޫވީމަ!! އެހެންވީމަތާ ޕީޖީ ޝަމީމް ޔަމީނާ ދެކޮޅަށް ރިހާކުރުގުޅަ ހަދައިގެން ކޯޓްތަކަށް އެދުވަނީ!! އަޅެ ޝަމީމްކައިރީ ބުނަންވީނު ރިހާކުރުގުޅަ ހަދަން ދެން ނޫޅެ ސޯޓްލައިގެން މަގުމައްޗަށް ނިކުމެ ހޭބަލިވަންދެން ދުވާށޭ!! އޭރުން އަމިއްލައަށް ހުންނާނީ ފެންވެރިފައޭ!!\nޑިސެމްބަރު 7, 2021 00:46\nޑިސެމްބަރު 7, 2021 06:20\nހެހެހެހެ ބޯގަޅި ސަރުކާރު ރ ޔާމީން ބޭނުމެއްނުވޭ ގައުމުދޫކޮށްދާކަށް ތިކަމުންވެސް ދޭހަވަނީ ރައީސްޔާމީނު ދިވެހިރަށްޔަތުންދެކެ ލޯބިވާކަން.\nޑިސެމްބަރު 7, 2021 06:56\nދުނިޔެ އޭގެ ޒާތުގައި އެނބުރި އެނބުރި ރޭދުވާތަށް ދައުރުވަމުން ދަނީއެވެ. ހުނޅަނގު މޫސުމާއި އިރުވައި މޫސުން އަންނަމުން ބަދަލުވަމުން އެދަނީއެވެ. މަރުވެފައި ހެން ހުރި ގަސްތަށް ފޯދެމުން މީރު ވަސްތަށް ދުއްވާ މާތަކުން ފޮޅެނީއެވެ. މާތަކުގެ މީރު ވަހަށް މާބުރާ ކޮކާތަށް ގިނަވެ އެނބުރެނީއެވެ.\nޑިސެމްބަރު 7, 2021 07:03\nނޫން ތިހެންނަހަށްދަވާ ޕީޖީ ސަމީމު ރައީސްޔާމީންގެ ޕާސްޕޯޓު ހިފައިގެން ގެޔަށްގޮސް ކުދިކުދިކޮށްވީދާލާފަ ޕާޓީ ކުދިންގެ ބޮލަށް އަޅުއްވާ 😂\nޑިސެމްބަރު 7, 2021 07:17\nހެހެހެހެ! ސަރުކާރު ހާދަމޮޔައޭ މޮޔަގެރީގެ ވަބާ ސަރުކަަރަށްވެސް ލަށްވާލީތަ ތިޔަށްވުރެ މާތާހިރު ވީހެއްނު މުއިވެޔޮ ވެވަށް ވެއްޓުނު ބަކަރި ނެގިގޮތް ދިރާސާކުރަން ޕީޖީ ޓީމެއް ތަށްޔާރުކުރިއްޔާ.\nޑިސެމްބަރު 7, 2021 08:20\nދައުލަތުގެ މާލިއްޔާ އަށް ޚިޔާނާތްތެރިވާ މީހުން ބަލަން ކަމަށް ރައީސް އިބޫ އުފެއްދެވި ކަމިޝަން ބޮޑު ނިގުއްޔަށް ގޮސް އެންމެ ފަހުން އެކަމިޝަނަށް އެބަ ޚަރަދުކުރޭ ކްރިމިނަލް ކޯޓަށް ކުރާ ވަރަށް ވުރެން ބޮޑު ޚަރަދު ގާނޫނީ ބާރުދީފައި އޮތްއިރު ވެސް އެމެންނަށް އެކަން ނުވިއޭ މިއިން އެގިގެންދަނީ އެމްއެމްޕީއާރުސީން ކުރި ވައްކަމުގައި މިސަރުކާރުގެ ބޮޑުންތައް އޭގައި ޝާމިލްވާކަން ކަޅު ދަބަހުގައި ފައިސާ އުފުލި މީހުންގެ ވާހަކަ ތިޔާ ކަމިޝަނުން ނުބަލަނީ އެއީ ކިއެއްވެތޭ ކަޅުބަސް 50 މިލިއަން ރުފިޔާ ބަނޑުއަޅާލީ އެއީ ހާކިމާއޭ ކަޅުދަބަހޭ އެއް ނަމްބަރު އޮފީހުން ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ


SunOnline: Four Nations Tournament: dhevana match gai Indonesia athun Rajje balivejje\nފޯ ނޭޝަންސް ޓޯނަމެންޓް: ދެވަނަ މެޗުގައި އިންޑޮނެޝިއާ އަތުން ރާއްޖެ ބަލިވެއްޖެ\nޢަބްދުﷲ އައިމަން 28 Aug 2019, 12:17\nރާއްޖޭގެ 15 އަހަރުން ދަށުގެ ޒުވާން ގައުމީ ޓީމު ---ފޮޓޯ// އެފްއޭއެމް\nގަތަރުގެ ވެރިރަށް ދޯހާގައި މިހާރު ކުރިއަށްދާ 16 އަހަރުން ދަށުގެ "އިންޓަނޭޝަނަލް ފޯ ނޭޝަންސް ޓޯނަމެންޓު" ގައި ރާއްޖޭގެ ޒުވާން ޓީމުން ކުޅުނު ދެވަނަ މެޗުން އިންޑޮނޭޝިއާ އަތުން ބަލިވެއްޖެ އެވެ.\nމިފަހަރުގެ 16 އަހަރުން ދަށުގެ ސާފް ޗެމްޕިއަންޝިޕުގެ ބަދަލުގައި ގަތަރުގައި ކުރިއަށްދާ ފޯ ނޭޝަންސް ފްރެންޑްލީ މުބާރާތުގައި ރާއްޖެއިން ވާދަކުރަމުންދާއިރު، އިއްޔެ ކުޅުނު ދެވަނަ މެޗުން ރާއްޖެ އިންޑޮނޭޝިއާ އަތުން ބަލިވީ 0-4 ގެ ނަތީޖާއަކުންނެވެ.\nއެ މުބާރާތުގައި ވާދަކުރަނީ މުބާރާތް ބާއްވާ ގައުމު ގަތަރާއި އިންޑޮނޭޝިއާ އަދި ރާއްޖެއާއި ޖޯޑަންއެވެ. ރާއްޖެ މި މުބާރާތުގައި ކުޅުނު ފުރަތަމަ މެޗުން ޖޯޑަންއާ ވާދަކޮށް ރާއްޖޭގެ ޓީމު ބަލިވީ 0-9 ގެ ބޮޑު ތަފާތަކުންނެވެ.\nއިއްޔެ ކުޅުނު މެޗުން އިންޑޮނޭޝިއާ އަތުން ތަފާތު ބޮޑުކޮށް ބަލިވި ނަމަވެސް ރާއްޖޭގެ ކުޅުންތެރިންގެ ފަރާތުން އެ މެޗުގައި ވަނީ ޖުމްލަކޮށް ރަނގަޅު ކުޅުމެއް ފެނިފަ އެވެ. އަދި ފުރަތަމަ މެޗަށް ވުރެން މި މެޗުގައި ޓީމުގެ ކުޅުމަށް ކުރިއެރުންތަކެއް ލިބުނު ކަން ވެސް ޓީމުގެ ކޯޗު މުހައްމަދު ނިޒާމް (ނިޒާމްބެ) ވަނީ ފާހަގަ ކޮށްފަ އެވެ.\nރާއްޖޭގެ ޒުވާން ގައުމީ ޓީމަށް ނިޒާމްބެ އިރުޝާދު ދެނީ --- ފޮޓޯ// އެފްއޭއެމް\nޒުވާން ޓީމުގެ ކޯޗަކަށް ނިޒާމްބެ ހަމަޖެއްސީ ރާއްޖޭގައި 2023 ވަނަ އަހަރު ބޭއްވުމަށް ހަމަޖެހިފައިވާ އިންޑިއަން އޯޝަން އައިލެންޑް ގޭމްސްއަށް ރަނގަޅު ފުޓްބޯޅަ ޓީމެއް ތައްޔާރުކުރުމުގެ ގޮތުންނެވެ.\nޒުވާން ޓީމަށް މީގެ ކުރިން އިރުޝާދު ދެމުން އައީ އިބްރާހިމް ހަލީމް (ޖަޑާ) އެވެ. އޭނާގެ ކޯޗު ކަމުގައި މިދިޔަ ޑިސެމްބަރު މަހު ތައިލެންޑުގައި އޮތް ޔުއެފާ އެސިސްޓް މުބާރާތުގައި ރާއްޖެ ވަނީ ތަފާތު ބޮޑު ނަތީޖާތަކަކުން ސައިޕްރަސް، ބަންގްލަދޭޝް އަދި ތައިލެންޑް އަތުން ބަލިވެފަ އެވެ.\nއެއަށްފަހު މިއަހަރު ރާއްޖޭގެ އައްޑޫ ސިޓީގައި ބޭއްވި ޔޫއެފާ އެސިސްޓް މުބާރާތުގައި ކުޅުނު ތިން މެޗުން ވެސް ރާއްޖެ ވަނީ ބަލިވެފަ އެވެ.\nޖަޑާ ގެ ބަދަލުގައި މިފަހަރު ޓީމާއެކު ގޮސްފައިވާ ތަޖުރިބާކާރު ނިޒާމްބެ ބުނެފައި ވަނީ މިފަދަ ތަޖުރިބާތަކާއެކު ވިސްނުން ހުރީ ރާއްޖޭގައި 2023 ވަނަ އަހަރު ބާއްވާ އައިއޯއައިޖީއަށް ވަރުގަދަ ޓީމެއް ނެރުމަށް ކަމަށެވެ.


އިހުތިޖާޖުގައި ރައީސް ޔާމިންގެ ފެނިލުމެއް! | Sangu News\nއިހުތިޖާޖުގައި ރައީސް ޔާމިންގެ ފެނިލުމެއް!\n10 ސެޕްޓެމްބަރ 2021 - 17:28\nއިދިކޮޅުން އިންތިޒާމުކޮށްގެން ބޭއްވި އިހުތިޖާޖުގެ ތެރެއިން ރައީސް ޔާމީން، އެމަނިކުފާނު މިވަގުތު ހުންނެވީ ގޭ ބަންދުގައި/ ފޮޓޯ: ފައިލް\nގޭ ބަންދުގައި ހުންނެވި ކުރީގެ ރައީސް އަބްދުﷲ ޔާމީން އަބްދުލް ގައްޔޫމް އިދިކޮޅު މުޒާހަރާގެ ބައިވެރިންނަށް ފެނިލައިފި އެވެ.\n"އިންސާފު ހޯދަން" ނަމުގައި އިދިކޮޅު ކޮންގްރެސް ކޯލިޝަނުން މިއަދު މާލޭގައި ކުރިއަށް ގެންދާ އެއްވުމުގައި އިދިކޮޅުން ވަނީ ކާނިވާ ސަރަހައްދަށް އެެއްވެ އަޑުއުފުލާފަ އެވެ. އަދި ފުލުހުންނާއި ކުރިމަތިލާން ބޭނުން ނުވާ ކަމަށް ބުނެ އިދިކޮޅުގެ ސަޕޯޓަރުން ފަހުން ވަނީ ރައީސް ޔާމީން ދިރިއުޅުއްވާ ގެކޮޅު ކައިރިއަށް އެއްވެފަ އެވެ.\nކޮވިޑުގެ ހާލަތު ގޯސްވުމާއި، އަދި ސިއްހީ ހާލަތަށް ރިއާޔަތް ކުރުމަށް ފަހު ރައީސް ޔާމީން ގޭބަންދަށް ބަދަލުކޮށްފައި ވަނީ މިދިޔަ ރޯދަ މަހުގެ ތެރޭގަ އެވެ. އެއަށް ފަހު ރައީސް ޔާމީން މައްޗަށް އުފުލާފައިވާ ދައުވާތައް ކުރިޔަށް ގެންދާ ދުވަސްތަކު ކޯޓަށް ހާޒިރު ކުރާ ދުވަސްތަކު ސަޕޯޓަރުން އެމަނިކުފާނު ދިރިއުޅުއްވާ ގެކޮޅު ކައިރިއަށް އެއްވެ އެވެ.\nމިއަދުގެ ސުލްހެވެރި ހިނގާލުން ނިންމާލުމުގެ ގޮތުން ޕާޓީ އޮފީސް ސަރަހަަދަށް ސަޕޯޓަރުން އެއްވުމުން ރައީސް ޔާމީން ވަނީ އެއްވުމުގައި ބައިވެރިވުމުގެ ގޮތުން ކުޑަދޮރުން ބޭރު ބައްލަވަން ހުންނަވާ ސަޕޯޓަރުންނާއި ސަލާމް ކުރައްވައި ހިތްވަރު ދެއްވާފައެވެ. އޭގެ ފަހުން ސަޕޯޓަރުން ދެއްވި ޕީޕީއެމްގެ ރަސްމީ ދިދަ އަކާއި ދިވެހި ގައުމީ ދިދައެއް ވެސް ނެންގެވި އެވެ.\nމުޒާހަރާގެ ބައިވެރިން ވަނީ ރައީސް ޔާމީން ފެނިލުމުން އެކަމާއި ވަރަށް ބޮޑަށް އުފާ ފާޅުކޮށްފަ އެވެ. އަދި ރައީސް ޔާމީން މިނިވަން ކުރުމަށް ގޮވާލާ އަޑު އެ ސަރަހައްދުގައި ގަދަކުރި އެވެ.\nއިހުތިޖާޖުގައި ބައިވެރިވުމުން ރައީސް ޔާމީނަށް ފިޔަވަޅު އަޅައިފި، ދިނީ ނަސޭހަތް\nގޭބަންދުގެ އެއްވެސް ޝަރުރަތަކާއި ރައީސް ޔާމީން ހިލާފެއް ނުވޭ: ވަކީލުން


Rilwan mahsala ge shareeaiy madhama fashanee\nރިލްވާން މައްސަލާގެ ޝަރީއަތް މާދަމާ ފަށަނީ\nއަހުމަދު ރިލްވާން --\nމިނިވަން ނޫހުގެ ނޫސްވެރިޔާ އަހުމަދު ރިލްވާން ގެއްލުވާލި މައްސަލާގައި ދައުވާކޮށްފައިވާ ތިން މީހުންގެ ޝަރީއަތް މާދަމާ ފެށުމަށް ކުރިމިނަލް ކޯޓުގައި ތާވަލުކޮށްފި އެވެ. އެ ތިން މީހުންގެ މައްޗަށް ޕްރޮސިކިއުޓާ ޖެނަރަލްގެ އޮފީހުން އުފުލާފައިވަނީ ޓެރަރިޒަމްގެ ދައުވާ އެވެ.\nމިދިޔަ އޯގަސްޓް މަހުގެ 15 ވަނަ ދުވަހު ޕީޖީއިން ދައުވާ އުފުލާފައިވަނީ ހ. ހިލްޓަން، އަހުމަދު އާލިފް ރައޫފާއި، ގދ. ވާދޫ، ކަރަންކާގޭ، މުހައްމަދު ނޫރައްދީންގެ އިތުރުން ސ. ހުޅުދޫ، އަތިޔާގޭ މުހައްމަދު ސުއައިދުގެ މައްޗަށެވެ.\nއާލިފް ރައޫފާއި ނޫރައްދީންއަކީ މި މައްސަލާގައި މީގެކުރިން ހައްޔަރުކޮށްފައިވާ ދެ މީހުންނެވެ. އެމީހުން ދޫކޮށްލީ ބަންދު އިތުރުކުރުމަށް ގެންދިޔުމުން ކޯޓުންނެވެ.\nރިލްވާން ގެއްލުނު މައްސަލާގެ ތަހުގީގު މިހާތަނަށްވެސް ފުރިހަމަނުވާ އިރު މިދިޔަ އަހަރުގެ ކުރީކޮޅު ފުލުހުން ވަނީ ރިލްވާންގެ ތަހުގީގާ ގުޅޭ ބައެއް ވީޑިއޯތައް އާންމު ކޮށްފަ އެވެ. އަދި އެ ވީޑިއޯތަކަށް ބިނާކޮށް ފުލުހުން ބުނެފައި ވަނީ ރިލްވާން އަށް އެރޭ ދެ މީހަކު ފާރަލީ ކަމަށެވެ. އަދި އެ މައްސަލައިގައި ފުލުހުންގެ ބެލުމުގެ ދަށަށް ގެނައި ކާރެއްގައި ހުރި އިސްތަށިން ހޯދުނު ޑީއެންއޭ ރިލްވާންގެ ޑީއެންއާއާ ދިމާވާ ކަމަށް ވެސް ފުލުހުން ވަނީ ބުނެފަ އެވެ.


ދޮންއޮޅު ފާނަ - ވިކިޕީޑިއާ\nދޮންއޮޅު ފާނަ(ސައިންޓިފިކް ނަން: Plectropomus pessuliferus)ނުވަތަ (އިނގިރޭސި ބަހުން: Roving coralgrouper) އަކީ ދިވެހިން ކެޔޮޅު ކަމުގެ މަސްވެރިކަމުގައި މަދުމަދުން ބާނާ މަހެކެވެ. ރާއްޖޭގައި މިހާތަނަށް ކުރެވިފައިވާ ފަރުމަހުގެ ސާރވޭ ތަކުން މިބާވަތުގެ ބޭނިފައިވަނީ އެންމެ މަހެކެވެ. ދުނިޔޭގެ މަހާއި ބެހޭ ހޯދުން ހޯދާ ފަރާތްތަކުން ރެކޯޑްކުރެވި، ދުނިޔޭގެ މަހުގެ މިއުޒިއަމް ތަކުގައި ބެހެއްޓިފައިވަނީ މިބާވަތުގެ އެންމެ7މަހެވެ.\nމަހުގެ ބުރަކަށިމަތީ ކޮތަރިބައިގައި ހަރުކޮށް ހުންނަ 8 ކައްޓާއި، 11 މަޑު ކަށި ހުރެއެވެ. ކަންފަތުގައި 15 އާއި 16 އާއި ދެމެދުގެ އަދަދަކަށް މަޑުކަށި ހުރެއެވެ. މަހުގެ ކަރުގަނޑުގެ ފުރަތަމަ ބުރުގެ މަތީބައިގައި ހުންނަނީ އެއްކަށި ނުވަތަ ދެކައްޓެވެ. ތިރީބައިގައި7އާއި 8 އާއި ދެމެދުގެ އަދަދަކަށް ކަށި ހުރެއެވެ. މަހުގެ ނިގޫފަތުގެ ކޮޅު ހުންނަނީ އެއްވަރަކަށެވެ.\nދޮންއޮޅު ފާނައިގެ ކުލައަކީ މުށި ރަތްކުލަ އެވެ. މަހުގައި ކުދިކުދި ނޫކުލައިގެ ތިކިތަކެއް ހުރެއެވެ. އަރިމަތީގައި ހުންނަ ތިކިތަކުން ބައެއް ތިކި ކައްޗަށްވާގޮތަށް ދިގުވެފައި ހުރެއެވެ. މަހުގެ ބޮލުގައި ހުންނަނީ މަދު ތިކިތަކެވެ. ނިގޫފަތުގެ ކައިރިފަށް ހުންނަނީ ހުދުކުލައިގައެވެ. މިއީ ކެއުމަށް ވަރަށް މީރު މަހެކެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 21 ޖޫން 2008، 16:53 ގައެވެ.


Zam Zam fenugai vaa ilaahee kulhadhunvantha kamuge heki\nޒަމްޒަމް ފެނުގައިވާ އިލާހީ ކުޅަދުންވަންތަކަމުގެ ހެކިތަކަށް ވިސްނާލަމާ!\nމައްކާ އާއި މަދީނާގައި ދިރިއުޅޭ މީހުން ކެންސަރު ޖެހި އެކަން ޢާއްމު ނުވާ ސަބަބާ މެދު ވިސްނައި ފިކުރު ކުރަންޖެހޭ\nކ. މާލެ | 19 ޖެނުއަރީ 2018 | ހުކުރު 17:06 | 12,035\nޒަމްޒަމް ފެނުގެ ތިއްކެއްގައިވާ ބާރު ދުނިޔޭގެ އެހެން އެއްވެސް ހިސާބެއްގެ ފެނުގައި ނުހުރުން ހިމެނެ އެވެ. - އަހްމަދުﷲ ޖަމީލް\n(15 ޖެނުއަރީ 2018 ވަނަ ދުވަހު ޝާއިޢުކޮށްފައިވާ ލިޔުމާ ގުޅޭ(\nމަސަރޫ އަށް އުފެދުނު ސުވާލުތަކުގެ ތެރޭގައި، އެއް ގަނޑު ފެންކޮޅު އަނެއް ގަނޑުފެންކޮޅުގެ މަތީގައި އޮތުން އެއީ ސުވާލަކަށް ވިއެވެ. އަދި ޖަވާބު ހޯދުމުގެ މަސައްކަތް ފެށިއެވެ. އަދި އޭނާގެ މުސްލިމު އެކުވެރިއަކާ ސުވާލުކޮށް މަޢުލޫމާތު ހޯދަން ފެށިއެވެ. އެގޮތުން ލިބުނު މަޢުލޫމާތުގެ އަލީގައި "ޒަމްޒަމް" މިލަފްޒު އުފެދިފައި ވަނީ ދެބަހުން "ޒަމް" ، "ޒަމް" ކަމަށް އެނގުނެވެ. އަދި އެ ރަހުމަތްތެރިޔާ ގާތުން، ޒަމްޒަމް ފެން ބަހައްޓައިގެން ޤުރުއާން ކިޔެވުމަށް އެދުނެވެ. ދެން ރިކޯޑަރެއް ގެނެސް ލެބޯޓްރީގެ ތެރޭގައި ޤުރުއާނުގެ އާޔަތްތައް ޖެހުމުން ލިބުނީ އިތުރު ޙައިރާން ކަމެކެވެ. އެއީ އެފެނުން އުފެދުނު ވަރަށް ރީތި ބައްޓަންތަކަކަށް ހުރި ގަނޑުފެންކޮޅު ތަކެއް ފެނުމުގެ ސަބަބުންނެވެ. އޭގެ ފަހުން އަނެއްކާ އެހެން ތަޙުލީލަކަށް ކުރިމަތިލިއެވެ. އެއީ އެ ފެނުގެ ކައިރީގައި ﷲގެ އުނަސައްތަ އިސްމުފުޅު ރެކޯޑަރުން ޖެހުމުން ނިކުއި ނަތީޖާއެކެވެ. އެފެނުން އުފެދުނީ ތަފާތު އުނަސައްޔަ ގަނޑުފެންކޮޅެވެ. ކޮންމެ އިސްމުފުޅަކަށް ތަފާތު ބައްޓަމަކަށް ފަދަ ގަނޑުފެންކޮޅެކެވެ.)\nމަސަރޫ އެމޯޓޯގެ ދިރާސާގެ ތެރޭގައި ޒަމްޒަމް ފެނުގެ ކަރާމާތްތެރިކަން ހޯދުމަށް 15 އަހަރު ހޭދަވިއެވެ. އޭގެ ތެރޭގައި އެފެނުގެ ތިއްކެއް އާދައިގެ ފެނުގެ އެއްހާސް ތިކީގެ ތެރެއަށް އެޅިނަމަވެސް އެފެން ޒަމްޒަމް ފެނުގެ ފެންވަރަށް ބަދަލު ނައުމާއި، ޒަމްޒަމް ފެނުގެ ތިއްކެއްގައިވާ ބާރު ދުނިޔޭގެ އެހެން އެއްވެސް ހިސާބެއްގެ ފެނުގައި ނުހުރުން ހިމެނެ އެވެ. އަދި ޒަމްޒަމް ފެން ކިތަންމެ ފަހަރަކު ބޭނުންކުރި ނަމަވެސް އޭގެ ފެންވަރަށް އެއްވެސް ބަދަލެއް ނައުމަކީ ވެސް ﷲގެ ކުޅަދުންވަންތަ ކަމުގެ ހެކިތަކުގެ ތެރޭގައި ހިމެނޭ ކަމެކެވެ. މީގެއިތުރުން ބިސްމީގެ ބަރަކާތުން ފެންބޯން ފެށުމަކީ ވެސް އެފެނުގެ ފެންވަރަށް ތަފާތު ހެޔޮ ބަދަލު އަންނަ ކަމެއްކަމުގައި ވެސް މަސަރޫގެ ދިރާސާތަކާ ގުޅޭގޮތުން ޝާއިޢުކޮށްފައިވާ ފޮތުގައި ވެއެވެ. މީގެ އިތުރުން ޤުރުއާން ކިޔެވުމުން ފެނުގައި ބަލިތަކަށް ޝިފާ ލިބުމުގެ ބާރު ލައްވަވާ ކަމަށްވެސް އެފޮތުގައި ލިޔެފައިވެ އެވެ.\nޒަމްޒަމް ވަޅުކޮޅާ ގުޅޭގޮތުން 1970 އިގެ އަހަރުތަކުގައި ފެތުރި ނުބައި ޚަބަރަށް ފަހު، އެފަދަ ވާހަކައެއް ފަތުރާފއި ވަނީ 2005 ވަނަ އަހަރުއެވެ. އެ އަހަރުގެ އޮކްޓޯބަރު މަހު އިނގިރޭސި ވިލާތުގެ "ބްރިޓިޝް ފުޑް ސްޓޭންޑަރޑްސް އޭޖެންސީ" އިން އިޢުލާން ކުރި ގޮތުގައި، އެ ވިލާތުގައި "ޒަމްޒަމް ފެން" ކަމަށް ބުނެ ވިއްކަމުން ދިޔަ ފެން އިންސާނުން ބުއިމަށް ކަމު ނުދާ ކަމަށް ބުނެ ފަތުރާފައިވާ ކަބަރެކެވެ. ފެނުގައި ހުރެގެން ނުވާނޭ މިންވަރަށް "އާސަނިކް" އެކުލެވިފައި ވާތީ ކަމަށް ބުނެފައި ވެއެވެ. އަދި މި މާއްދާއަކީ ކެންސަރަށް ވާރުތަ ކުރާ މާއްދާއަކަށް ވާތީ އެފެން ބޭނުން ނުކުރުމަށް ގޮވާލިއެވެ.\nމިމައްސަލަ ބެލިބެލުމުން އެނގުނީ ޒަމްޒަމް ފެނުގެ ނަމުގައި ބަންދު ކުރެވިފައި ހުރި ފެނެއް ބާޒާރުގައި ގަނެވިއްކަމުންދާ ކަމުގައެވެ. އަޞްލު ޒަމްޒަމް ފެން ނޫން ފެނެއް ބާޒާރުގައި ވިއްކަމުން ގެންދާކަމަށް ބުނެ " ބްރިޓިޝް ފުޑް ސްޓޭންޑަރޑްސް އޭޖެންސީ" އަށް އިނގިރޭސި ވިލާތުގެ މުސްލިމް ލީޑަރުން ޝަކުވާކުރިއެވެ. އެއީ ޒަމްޒަމް ފެން ވިޔަފާރީގެ ގޮތުގައި ބޭނުން ކުރުމާއި ގައުމުން ބޭރު ކުރުމަކީ ސަޢޫދީ ޢަރަބިއްޔާގެ ގާނޫނުތަކުގައި ވަރަށް ބޮޑަށް މަނާކުރެވިފައި އޮންނަ ކަމަކަށްވާތީ، އިނގިރޭސިވިލާތުގައި ޒަމްޒަމް ފެން ގަނެވިއްކުގައި ބޭނުން ކުރެވޭނަމަ އެއީ ޣައިރު ޤާނޫނީ ކަމެއް ކަމަށާއި، އެހެން ނޫނީ އެ ފެނަކީ އަޞްލު ޒަމްޒަމް ފެން ކަމުގައި ނުވާނެ ކަމުގެ ޝަކުވާ ހުށަހެޅިއެވެ.\nމި ހާދިސާއާ ގުޅިގެން ބްރިޓިޝް ބްރޯޑްކާސްޓިންގ ކޯރޕޮރޭޝަން (ބީބީސީ.) އިން ވަނީ ޒަމްޒަމް ފެން ތަޙުލީލު ކުރުމުގެ ސިއްރު ތަހުގީގެއް ހިންގައިފައެވެ. ބީބީސީގެ "ތަހުގީގު"ގެ ނަތީޖާ 2011 ވަނަ އަހަރުގެ ތެރޭގައި ހާމަކުރަމުން ބުނެފައި އޮތީ، އެމީހުން މުސްލިމް ފިހާރަތަކުން ޒަމްޒަމް ފެން ކަމަށް ބުނާ ފެން ގަތްކަމަށާއި، އަދި ޙާޖީއެއްގެ ގޮތުގައި މީހަކު މައްކާއަށް ފޮނުވައިގެން ވެސް ޒަމްޒަމް ފެނުގެ ސާމްޕަލް ހޯދިކަމުގައެވެ. އަދި އެމީހުން ޓެސްޓު ކުރި ކުރުމުން ޒަމްޒަމް ފެނުގައި، އިންސާނުން ބުއިމަށް ޑަބްލިއޫއެޗްއޯ. އިން ކަނޑައަޅާފައި ވާ މިންގަނޑަށް ވުރެ ތިން ގުނަ ޒަމްޒަމް ފެނުގައި އާރސަނިކް އިތުރުކަމުގައެވެ. އަދި އެ ފެނުގައި ނައިޓްރޭޓާއި އެހެން ޖަރާސީމު ވެސް ހުރިކަމަށް ބީބީސީ. ގެ އެ ދިރާސާ ގައި ބުނެފައި ވެއެވެ.\nބީބީސީގެ މި ދިރާސާއާ ގުޅިގެން ފާހަގަ ކުރެވޭ ކަންތައްތަކެއް ވެއެވެ. އެއީ ބީބީސީ. ގެ ދިރާސާއިން ހޯދުނު ފަދަ ކަމެއް، ޒަމްޒަމް ފެނަށް ކުރިމަތި ވެދާނެކަމަށް ވިދާޅުވާ މުސްލިމް ރިސާޗަރުން ތިއްބެވިކަމެވެ. އެ ބޭފުޅުން ވިދާޅުވާ ގޮތުގައި މައްކާގައި ހިންގިފައިވާ އަދި ހިންގަމުން ގެންދާ ޢުމްރާނީ މަޝްރޫއުތަކުން އެތައް ބާވަތެއްގެ ކެމިކަލާއި ގިނަ ޢަދަދަކަށް ހަޑިފެން މައްކާގެ ފަސްގަނޑަށް ހިންދަމުން ގެންދިއުމުގެ ސަބަބުން ޒަމްޒަމް ވަޅުކޮޅުގެ ފެނަށް ނުރަނގަޅު އަސަރު ކުރުމަކީ އެކަށީގެންވާ ކަމެކެވެ.\nބީބީސީ.ގެ މި ދިރާސާއާ ގުޅިގެން ފާހަގަކުރެވޭ އެހެން ނުކުތާ އަކަށް ބަލައިލާނަމެވެ. އެ ދިރާސާ ޕިއަރ ރިވިއު ކޮށްފައި ނުވެއެވެ. މާނައަކީ ބީބީސީ.ގެ ދިރާސާ، ވަކިފަރާތަކަށް ނުޖެހޭ އެހެން ފަރާތަކުން ސައްޙަކަން ކަށަވަރު ކޮށްދީފައި ނުވެއެވެ. މިއީ މިފަދަ ސައިންސީ ހޯދުންތަކާ ގުޅިގެން ސައިންޓިފިކް މުޖުތަމައުގައި ކަންކުރެވޭ ޢާއްމު އުޞޫލަކަށްވާ އިރު، ބީބީސީ. އިން ކޮށްފައިވާ ދިރާސާ ގައި އެފަދައިން ޢަމަލުކޮށްފައި ނުވެއެވެ. މިހެން މިކަން އޮތް އިރު ބީބީސީ.ގެ މި ތަޙުލީލާ ގުޅިގެން ޑަބްލިއޫއެޗްއޯ. އިން ޒަމްޒަމް ފެނަކީ ބޯން ކަމު ނުދާ ފެނެއް ކަމަށް ބުނެ އެއްވެސް ސިފައެއްގައި އިޢުލާން ކޮށްފައި ނުވެއެވެ. މީގެ މާނައަކީ ބީބީސީ.ގެ ހޯދުމަށް ޑަބްލިއޫއެޗްއޯއިން އިތުބާރު ނުކުރާ ކަމެވެ.\nއަދި ވިސްނާލަން ޖެހޭ އަނެއްކަމަކީ، މައްކާ އާއި މަދީނާގައި ދިރިއުޅޭ އަދި ޒިޔާރަތްކުރާ އެތައް ލައްކަ ބަޔަކު ކޮންމެ ދުވަހަކު ޒަމްޒަމް ފެން ބޮމުން ގެންދެއެވެ. އެ ބުނާ ދަރަޖައަށް އެ ފެނުގައި އާރސަނިކް ހުންނަ ނަމަ، މައްކާ އާއި މަދީނާގައި ދިރިއުޅޭ މީހުން ކެންސަރު ޖެހި އެކަން ޢާއްމު ނުވާ ސަބަބާ މެދު ވިސްނައި ފިކުރު ކުރަންޖެހެއެވެ. މިގޮތަށް ވިސްނާއިރު، ޒަމްޒަމް ފެނަކީ ބަރަކާތްތެރި ފެނެއްކަން ކަށަވަރު ކޮށްދެއްވީ ﷲ ގެ ރަސޫލާއެވެ. އެ ފެނަކީ ޝިފާއެއް ކަމުގެ ޔަޤީންކަން ދެއްވީ އެކަލޭގެފާނެވެ. އެ ފެނަކީ ނަބީބޭކަލުންގެ ބަފައިކަލުން، އިބްރާހީމް ޢަލައިހިއްސަލާމަށް ﷲ ދެއްވި އެންމެ ބޮޑު އެއް ހަދިޔާއެވެ. އެފަނަކީ ތަޣައްޔަރުކަމެއް ނާންނަނޭ ފެނެކެވެ. ﷲ ގެ ކުޅުދުންވަންތަ ކަމުން އެފެނަށް އުނި، ޢައިބު ކަމެއް މެދުވެރި ނުވާނެއެވެ. އެ ފެނުގައި ﷲގެ ކުޅުދުންވަންތަކަމުގެ ހެކިތައް އެކުލެވިގެން ވެއެވެ. އެހެކިތައް ފެންނާނީ ނުވަތަ ފާހަގަ ވާނީ ވިސްނައި ފިކުރުކުރާ ބަޔަކަށެވެ.\nއެހެންކަމުން ޒަމްޒަމްގެ ބަރަކާތްތެރި ފެނާ މެދު މުސްލިމުން ޝައްކެއް ނުކުރެއެވެ. އެއީ ﷲގެ ނިޢުމަތްތަކުގެ ތެރެއިން ވާ ނިޢުމަތެކެވެ. އަދި ﷲގެ ކުޅުދުންވަންތަކަމުގެ ހެކިތަކުގެ ތެރެއިން ހެއްކެކެވެ. 3000 އަހަރަށް ވުރެ ގިނަ އަހަރުވެފައިވާ އެފެން އެ ވަނީ މުއުމިނުންގެ ރޫހާނީ އަދި މާއްދީ ކަރުހިއްކުން ފިލުވައި ދީފައެވެ. މުސްލިމުންގެ ހިތްތަކުން ޚާއްސަ މަޤާމަކާއި، ޤަދަރެއް ހޯދާފައެވެ. މިހެން މިކަން އޮތްއިރު ޒަމްޒަމް ރައްކާތެރިކަމާއެކު މާދަމާއަށް ޓަކައި ބަހައްޓަން އަޅުގަނޑުމެން ބޭނުން ނަމަ، އަޅުގަނޑުމެން ކުރަން ޖެހޭ ކަންތައްތަކެއްވާކަން ދަންނަން ޖެހެއެވެ. އެކަމަކީ އެ ނިއުމަތާ މެދު ރައްކައުތެރިވެ ފަރުވާތެރި ވުމެވެ. ނިއުމަތަތަކަކީ އިންސާނާ ކުފުރުވެރިވުމުން، ނުވަތަ އިހުމާލުވުމުން އެނިޢުމަތް ބީވެދާ ކަމެކެވެ. ނުވަތަ ޝުކުރުވެރި ނުވުމުން އެ ނިޢުމަތް ބީވެދެވެ.\nމިހެންވުމުން ޒަމްޒަމް ފެނުގެ ނިޢުމަތަކީ ﷲގެ ކުޅުދުންވަންތަކަމުން މި އުއްމަތަށް ލިބިދީފައިވާ ނިޢުމަތެކެވެ. އެ ފެނާމެދު ވިސަންނައި ފިކުރުކުރާ ބަޔަކަށް ﷲގެ ނިޢުމަތާއި، ކުޅުދުންވަންތަކަން ފެނި، އެނގި ހާމަވެގެން ދެއެވެ. ﷲގެ ކުޅުދުންވަންތަ ކަން ހާމަވަނީ ހަމައެކަނި އެއް ދިމާއަކުން ނޫނެވެ. އިންސާނާގެ ވަށައިގެންވާ ކޮންމެ ދިމާއަކުން ވެސް ކުޅުދުންވަންތަކަން ފެނި ހާމަވެއެވެ. ހަމަ އެފަދައިން ޒަމްޒަމް ފެނަކީ އޭގައި ބަރަކާތްތެރިކަމާއި، ﷲ ގެ ކުޅުދުންވަންތަ ކަން އެކުލެވިގެންވާ ކަން ވިސްނާ ފިކުރުކުރާ ބަޔަކަށް ދޭހަ ވެއެވެ.


Bahdhalu thakeh ge nan yaumiyaa faas kurun ladkohfi\nހިތާދޫ އޮންލައިން | 09 ޖޫން 2021\nހިތާދޫ ކައުންސިލުގެ ހަތަރުވަނަ ދައުރުގެ ތިންވަނަ ޖަލްސާގެ ޔައުމިއްޔާ ފާސްކުރުން ލަސްކުރުމަށް މިއަދުގެ ޖަލްސާޢިން ފާސް ކޮށްފިއެވެ.\nމިއަދުގެ ޖަލްސާގައި ވާހަކަ ދައްކަވަމުން ރިޔާސަތުން ވިދާޅުވީ ދިމާވި މައްސަލަ އަކާއި ގުޅިގެން ކުރީ ޖަލްސާގެ ޔައުމިއްޔާ ފާސްކުރަން ލަސްކުރުމަށް ފެންނަ ކަމަށެވެ، އެގޮތުން ކައުންސިލުން ވަނީ ޔައުމިއްޔާ ފާސް ކުރުން ލަސްކުަރުން ނިންމާފައެވެ.\nހިތާދޫ އޮންލައިން އަށް އެނގިފައިވާ ގޮތުން ޔައުމިއްޔާ ފާސްކުރުން ލަސްކުރަން އުޅެނީ ޔައުމިއްޔާއަށް ބަދަލުތަކެއް ގެންނަން ވެގެންނެވެ. އެގޮތުން މެންބަރު އައިޝަތު ރީޝާ ކުރީގެ ޖަލްސާގައި އައްޑޫ ސިޓީ ކައުންސިލަށް ނިސްބަތްވާތޮަށް ދެއްކެވި ވާހަކަތަކަށް ބަދަލު ގެންނަން މަސައްަކަތް ކުރުން ހިމެނެއެވެ.\nއެޖަލްސާގައި ރީޝާ ވަނީ ޖަލްސާތައް ލައިވް ކުރުމަކީ ފޮނި ކެނޑުމާއި ބޮޑާކަން ދެއްކަުން ކަމަށް ސިފަކުރެވޭ ކަމަށް ވިދާޅުވެފައެވެ. އަދި ހަަމަ އެކަނި ލައިވް ކޮށްފައި ވަނީ އައްޑީ ސީޓީން އެކަނިކަަމަށް ވިދާޅުވެފައެވެ. އަދި ލައިވް ކުރުމުން ކައުންސިލު މެންބަރުންގެ އަބުރާ އިއްޒަތާ ކަރާމާތަށް އުނިކަން އަންނާނެކަމަށްވެސް އެޖަލްސާގައި މެންބަރު ރީޝާ ވަނީ ވިދާޅުވެފައެވެ.